
ACTA SANCTI EUSTATHII 


INTERPRETATUS EST 


BORYSSUS TURAIEV 


Eustathius, sanctus Aethiopum celeberrimus, saeculo xtv, 
Amda-Sévon regnante, in regionibus Abvssiniae septentrio- 
nalibus floruit. Doctrinam suam, quae usque ad regis 
Zar'a-Ya qob tempus ab ecclesia Aethiopica approbata non 
est, inter complures asseclas, qui daqiqa-Ewostate- 
wos, i. e. « liberi Eustathii » appellabantur et per totum 
Tigre et Gózam dispersi erant, propagavit. 

Vitam et miracula eius quinque codicibus, qui adhuc 
innotuerunt, contineri constat. ‘Tribus modis, ex uno fonte 
fluentibus, sed haud parum inter se dis?repantibus, acta 
sancti in illis narrata sunt. Codices Musaei Britannici 
Orient. 704 et Orient. 705 non nisi paucis lectionibus variis 
et numero miraculorum, e quibus aliquot in Cod. Orient. 704 
omissa sunt, unus ab altero dissentiunt. Alterius recensio- 
nis textum exhibent cod. Orient. 702 Mus. Brit. et cod. 
Vaticanus Aeth. 46, ut videtur. Tertiae recensionis textus 
in codice acephalo Musaei Britannici Orient. 703 invenitur. 

Quae cum ita sint, tres recensiones separatim latine ver- 
tendas esse censeo. Accipias proxime versionem latinam 
Actorum Eusthathii secundum codices Orient. 704 et Orient. 
105 Musaei Dritannici. 

Codicum descriptio in Catalogo, a v. cl. WricHT edito, 
p. 184-186 habetur. Saeculo xvm transcripti esse viden- 
tur hi codices. 

Textum aethiopicum, anno 1905 exeunte, Petropoli edidi 
in libro cui titulus: Vita et miracula Eustathii, ad fidem 
codd. Orient. 704 et Orient. 705 Musaei Britannici. 

De Eustathio tractavi in libro meo, moscovita lingua 
scripto: De fontibus historiae Aethiopicae hagiologicis 
(Petropoli, 1902), pp. 154-176. 


Petropoli, a. d. rx Kal. Novembris, 
die Ss. Negranorum Martyrum. 

ACTA SANCTI EUSTATHII 


AD FIDEM CODD. Mus. BRIT. ORIENT. 704 ET ORIENT. 705. 


In nomine Dei Patris, antiqui dierum, aeterni substantia, 
terribilis terribilium potestate sua, summi summorum regno suo, 
Cuius adspectus candidior est nive 
et vestimentum sanctitatis illustrius est sole, 

e Cuius throno vox Cherubim exit ad Eum laudandum, 
Cuius domus parietes exstructi sunt igne, 
et pavimentum ipse ignis est, 
et tectum cursus stellarum et fulgura sunt; 
Quem adorant milia et myriades myriadum angelorum, 
sanctitatis sanctorum, qui Ei appropinquant et ab Eo die nocteque 
[non recedunt, neque abeunt. 
Et in nomine Dei Unigeniti Filii, Cuius viae in consummatione 
[et turbine, ! 
facies velut species fulguris, et quasi chrysolithus corpus Eius, 
et oculi Eius terribiles sunt, ut lampades ardentes; 
brachia Eius et pedes, quasi species aeris candentis, ? 
linteum prophetiae ornatus Eius est, 
et aurum obrizum zona Eius est: 
Hic est Verbum Patris et Verbum suum 
et Verbum Paracleti hic Unicus, 
nam hoc Verbum Dei perfectum est. 
Et in nomine Dei Paracleti, Trinitatis perfectae, inconfusae : 
Hic est Spiritus Patris et Filii, et Spiritus sui ipsius, non 
[expers throni, 
Lux est in circuitu Eius, ut iris tempore pluviali; species Eius, 
[ut fulgura 
et ut vox multarum aquarum, et ut strepitus multarum co- 
strepitus currus Eius in tremore; [piarum. 
animus prophetiae tenuis, qui volitabat post Ezechielem, 
non perspicuus oculo mortalis ; 
sol clarus, fulgens in cordibus fidelium, [rum. 


"terribilis torrens ignis, qui effunditur in ora senum et puero- f. 3, v. 

In generationem et generationem gloria eius, non caduca. 

In hoc nomine Patris et Filii et Spiritus sancti, a puero ba- 
Haec est vestis fidei meae, [ptizatus sum. 
ter contexta in Iordane; haec est galea salutis meae 

cum tribus cornibus. Ei servio et odoror suavem odorem Eius 
Fides mea in Eum constans est; [Trinitatis. 
innitor arbori Crucis Eius. 

Ei gloria et gratia in terra et in caelis, 

ore hominum et angelorum et ore omnis creaturae, 

in saecula saeculorum. Amen. 


Incipimus, adiutore Deo Domino nostro Iesu Christo, scribere 
certamina beati et sancti Eustathii, casti, electi et puri, pro- 
phetae magni, spectatoris arcanorum, sacerdotis sacrificalis, 
salsi divino sale, quem squalor peccati non tetigit, ut Moysen 
legislatorem et Eliam, aemulatorem legis Domini exercituum, 
assumptum in caelos in igneo curru; praeceptoris legis, ut Pe- 
trus, cui datae sunt claves Regni caelorum; institutoris instar 
Pauli, linguae myrrhinae; qui se induit imagine angelorum, 
Antonii instar et Macarii. Oratio eius et benedictio eius sint 
cum dilecto eius Ionatha ! et cum nobis omnibus, prole baptismi, 
in saecula saeculorum. Amen. 

Huius sancti pater erat a genere principum (makúanen) 
procerumque (‘a b a y t), qui a sole oriente, nomine Krestos-Mo a; 
nomen matris eius Sena-Hey wat. Ambo erant iusti et pii, et 
amabant peregrinos. Et Krestos-Mo'a, pater eius, colligebat 
*senes regionis suae auxilio destitutos, et viduas et anus quae 
maritos non habebant; Sena-Hey wat autem, coniux eius, pa- 
rabat cibum potionemque pauperibus. Et alebant famelicos, et 
manebant in lege puri matrimonii, et nesciebat Krestos-Mo'a 
aliam mulierem praeter eam, et Sena-Hey wat, uxor eius, ne- 
sclebat alium marem, praeter maritum suum. Et multos annos 
vivebant liberis carentes. Et Sena-Hey wat lacrimabat multum 
quia liberos non habebat. Et vota Deo faciebat et precabatur, 
et orabat corde afflicto cum. multis lacrimis et dicebat: « Da 
mihi, Domine, filium, qui fructum veri faciat; da mihi, Domine, 
eum qui dolorem meum consoletur et meum cor hilare fa- 


! Nomen viri Abyssini, qui- Cod. 705 Mus. Brit. suis expensis scri- 
bendum curavit. 

ciat ». Et votum eius pervenit ad Deum exercituum. Et dolor 
cordis eius mutatus est gaudio, et planctus eius in gaudium ei 
conversus est. Et missus est ad eam archangelus Michael a 
Deo et dixit ei: « Paries filium purum sanctumque, et erit salus 
multis doctrina sua; interpretabitur libros prophetarum et expli- 
cabit legem apostolorum, et suis doctrinis sapientes reddet eos 
qui imprudentes sunt, fluminibus sapientiae et cognitionis elicitis 
e duabus mammis spiritus, e Moyse mel et ex Evangelio lac 
cognitionis sine vitio, quod non labefacit bibentem neque facit 
temulentum eum qui id servat, neque prosternit sequentem se- 
mitas eius. Et servans vocem doctrinasque eius capiet aeter- 
nam vitam, et exsequentes doctrinas eius servabo a tentatione, 
sed ei qui obsistent doctrinis eius erunt ut arena *areae, quam 
ventus aufert, cuius locum non agnoscunt neque vestigium in- 
veniunt ». Et Sena-Hey wat, cum vidisset angelum Domini lo- 
quentem secum, verita est et magno terrore visionis eius 
trepidabat. Nam alae eius erant ignis flagrans et ardens, et for- 
matus erat in flamma potentiae, et vestimentum eius erant 
prunae. Et loquebatur placide cum ea de parvulo qui nasciturus 
erat ex ea. Et removit ab ea timorem, et cor eius gavisum 
est, cum verbum Angeli Dei audivisset, et mens eius de dolore 
se consolata est. 

Et ea narravit Krestos-Mo'a, marito suo, quomodo angelus 
purus archangelus Michael sibi laeta nunciavisset de par- 
vulo qui ex ipsa nasciturus erat. Et dixit ei Krestos-Mo'a: 
« Antea cognovi de parvulo, qui e nobis nascetur: is erit do- 
micilium Spiritus sancti. Et abundabit in eo sapientia et pru- 
dentia, et in fide constans erit, et gratia perfectus, constantia 
cinctus, amore lucens, fide indutus ». Et post paucos dies, Sena- 
Hey wat, uxor Krestos-Mo'a, concepit et peperit pulchrum par- 
vulum secundum annunciationem archangeli honorati Michaelis. 
Et parvulus, cum lac matris suae sugeret, oculos tollebat, et 
Deum praedicabat et eum laudabat; et hoc mater eius admi- 
rabatur. Et dicebat: « Non fuit neque erit talis parvulus: an- 
tequam cum hominibus loquetur, Deum laudat, et cantat et ei 
gratias agit ». Et mater eius hac re gavisa erat. Et dicebat: 
« Puer mi, lux oculorum meorum, quis te tales glorificationes 
docuit? » Neque quid ei infans respondit *aut dixit. Et pater 
ei nomen Ma'qaba-Egzie dedit. Et infans, cum in sinu matris 

erat noctu hora precationis appetente denuo Deum laudabat. 
Vere laudabilis est Deus in sanctis suis, qui elegit liunc in- 
fantem et sanctificavit ex utero matris eius, ut leremiam pro- 
phetam ex Anathoth. Ut dixit ipse Dominus noster: « Priusquam 
te formarem in utero, novi te: ot antequam exires de vulva, 
sanctificavi te, et prophetam in gentibus dedi te ». ! Vere sanctus 
est Dominus, qui hunc parvulum Spiritu sancto replevit. Et 
aperuit linguam eius, quae annunciaret gloriam suam, prius- 
quam intellegeret bona et mala; nam is aperit aures surdorum 
et linguam parvulorum incorruptam facit. Prophetia Davidis 
super hunc parvulum adimpleta est: « Mirabilia testimonia tua, 
ideo scrutata est ea anima mea: declaratio sermonum tuorum 
illuminat et intellectum dat parvulis ».? Et denuo dicit: « Lex 
Domini immaculata convertens animas; testimonium Domini fi- 
dele, sapientiam praestans parvulis ».? Etiam nunc dicit: « Do- 
mine, Dominus noster, quam admirabile est nomen tuum in 
universa terra! Quoniam elevata est magnificentia tua super 
caelos. Ex ore infantium et lactentium perfecisti laudem tuam ». ! 
Ut accepit Dominus noster Iesus Christus hymnorum canta- 
tionem ex ore puerorum hebraeorum, cum intraret tempore 
« Hosannae », sedens super pullum, in portam Hierosolymorum, 
sic autem accepit odorem suavem gloriae ex ore huius par- 
vuli, tertio die post eum natum. Et misit Deus duos archan- 
gelos, qui parvulum *tuerentur, ne quid consili contra eum 
Satanas caperet, tentandi eum causa, quomodo angelus faciei 
Abraham tutatus erat. 

Et cum desiisset ali uberibus matris, deductus est ad Da- 
nielem abbatem, qui doceret eum sapientiam et disciplinam. 
Et Daniel abbas cum vidisset Ma'qaba'Egzi' e, filium sororis 
suae, admiratus est gratiam Dei, quae requiescebat super eum, 
cinctum fide et ornatum omnibus operibus boni, domicilium 
Dei et domum precationis Altissimi. Et deinde incepit discere 
abecedarium, et psalmorum librum Davidis, et carmina pro- 
phetarum. Et didicit totam Scripturam et interpretationem 
eius; et progrediebatur in sapientia et cognitione longius aliis 
parvulis psalterii, qui discebant psalmos. Non garriebat neque 

ludebat una cum liberis parvulisque, neque erat una cum ado- 
lescentibus, nam a puero complevit eum gratia Dei. Rece- 
debat ab hominibus et legebat psalmos et recitabat Scriptu- 
ram, et prosternebat se et precabatur perpetuo die nocteque, 
et cor eius amore Deum suum amplexum est semper, neque 
accumbebat eo, quo ei substratum erat, sed accumbebat humi, 
in arena pulvereque, et e somno excitabatur tempore quo mo- 
nachi dormiunt, vigilabat et lacrimabat et eiulabat. Et cum 
cubaret, venit Michael archangelus et texit eum alis suis lu- 
cidis. Monachi, cum vidissent eum in arena et pulvere cuban- 
tem, obiurgarunt eum: eis visus est amens *vecorsque. Et propter 
multam modestiam et sapientiam suam videbatur amens, animo 
suo reiecto et corpore suo neglecto, audiens mandatum Pauli 
apostoli, qui dicit: « Neco animam meam et corpus meum in 
servitutem redigo ».* Et promanavit fama inter cunctos mo- 
nachos qui in hoc monasterio erant, de labore et vigiliis pueri. 
Et cum notum habuissent primum certamen eius, id deseruit et 
aliud incepit. 

Quis instituit hunc puerum sapientia et collaudationibus 
huius modi? Nonne Spiritus sanctus? Et petebatne panem ut 
comederet, et pateram ut biberet? Omnia haec neglexit et 
desiit colloqui et ioculari cum liberis; neque oblectabatur cum 
pueris, nam vigilantes angeli custodiebant eum in omnibus 
viis eius; ab utero matris erat sanctus et purus a maculis pec- 
cati. Neque os eius dicebat mendacium, aut falsum, aut convi- 
cium, neque oculi eius vanitatem videbant, neque brachia eius 
tangebant quid impuri, neque aures eius verbum fuci et ioci 
audiebant. Pedes eius non ambulabant ut delicias mundi quae- 
rerent, sed ibant via veri et pacis. Et erat modestus verbo 
opereque, et diligenter serviebat senibus. Et verebatur seniores 
et parebat iuvenibus, nam ei modestia praeter modum data 
erat. Et iuvabat eos qui erant in periculo, et pauperibus pa- 
nem dabat et occulte ieiunabat, ne homines scirent labores 
eius, nam sperabat praemium a Deo. Ma'qaba-'Egzi'e fugiebat 
gloriam et in elationem odium concepit, et divitias neglexit, et 
egestatem consectabatur, *ut se in regno caelorum locupletaret. 
Et praeposuit egens esse, ut gauderet cum iustis martyribusque 

in cena nuptiarum Agni. Non se submisit libidinibus carnis 
et in peccatuin oditun concepit, puritatem quaesivit, a volupta- 
tibus et placationibus carnis recessit; sed se direxit in viam 
angustam, non Jatam, amavit verbum Evangelii, fuit egentium 
amicus, sed non divitum amicus, ne praemium caperet in hoc 
brevi mundo. Et pauperes amicos fecit et valde adamavit 
leprosos et advenas; nam ei quinque imnas dedit Deus. Et 
prospiciebat ut eas augeret et duplicaret et cum usura Deo 
et Domino suo redderet. Omnem noctem curabat eas et per 
longos dies custodiebat eas et delectabatur eis. Et iuvabat 
eum Spiritus sanctus, dum cogitabat et dum optabat ut per- 
ficeret; nam agebat Dei causa, cui nihil est hypocrisis vel 
personae respectus, iuste enim ibat. Quam ob rem, via eius pro- 
sperum successum habuit, et opera eius amorem Dei sui et 
hominum consecuta sunt. Et fuit egregius et acceptus et per- 
fectus in omnibus actis suis. Et adolevit in domo Dei, ut Sa- 
muel propheta. Nec ioculabatur neque blaterabat cum liberis 
et suis aequalibus, neque erat iurgiosus in litibus, sed erat 
diligens in ieiunio et precatione. Et quando eum liberi ver- 
berabant, non respondebat malo, ut Paulus dixit: « Noli vinci 
a malo, sed vince in bono malum ».! Et levabat *oculos suos 
et intuebatur in eum qui verberaverat et deriserat eum, et erat 
erga eum comis et benignus; et cum videbat peregrinos, ob- 
viam eis ibat, et onera eorum ferebat, deinde pedes eorum 
lavabat et eis panem quem habebat unicum dabat, et ipse esu- 
riebat et sitiebat iustitiam, plenus sapientia et circumseptus 
scientia et perfectus in amore Dei. Et magnus amor hominum 
et bona opera Dei grata, quae praestiterat, duplicata sunt in 
eo, et adauxit eleemosynam pauperibus dandam, et custodiebat 
advenas, et praedicabat Deum timentes, et festinabat servire 
senibus. Et illi benedicebant ei, cum viderent curam et benigni- 
tatem eius qui in ministerio suo aequus et in beneficia tri- 
buendo largus est. Et posuit signum sapientiae in ore suo et 
ostium circumstantiae labiis suis; * nam Dominus sanctificavit 
eum ex utero matris eius et removit ab eo libidinem carnis et co- 
gitationem inanem; quam ob rem et factus est administrator 
ecclesiae hic Ma'qaba-'Egzi'e, lignum fidei spiritale, quod planta- 

tum est secus decursus aquarum, ! et floruit baccis sapientiae et 
corona benedictionis coronatus est, cuius varii generis aspectus 
duleis oculis et iucundus est visu. Et obtemperabat magistro 
suo, et ad bona facienda alacer fuit. Et omnes mirabantur be- 
nignitatem eius: erat parvus aetate et altus sapientia, et di- 
cebant alius alii: « Quis, putas, puer iste erit, praestans opere, 
sapiens et prudens? Ipsum gratia Dei circumstat; ambulatio 
eius in lege est, tanquam senis. Et antevenit *monachos et prae- 
venit eos, cum graditur in templum ad precationem nocturnam 
diurnamque ». Et cum abbas Daniel vidisset filium sororis suae, 
Ma'qaba-'Egzi' e, perfectum in omnibus bonis operibus, ut Moysen 
servare praecepta legis et, ut Petrum, conservare mandata ca- 
nonum, et ea quaerere et diligenter scrutari, et, ut Antonium 
et Macarium, amavisse vitam monachalem, purum esse in pue- 
ritia et conservatum in modestia, et perfectum in abstinentia, 
et coronatum esse lenitate, et continentem esse ore, quod pro- 
pinquo non conviciabatur, placuit cordi patris Danielis et 
cordibus omnium filiorum eius, et elegerunt eum in diaconum et 
ei nunciaverunt, nam vere hoc dignus erat. Cum nunciavissent 
ei et cogerent magister et omnes filii, puer trepidabat et iis 
dicebat: « Designate vobis e magnis aut parvis, mihi autem 
non sunt sapientia et ratio; imprudens sum et indignus ordi- 
natione diaconatus, nam parvus sum, et mihi sapientia et ratio 
non sunt ». Et cum non possent ei persuadere, omnes monachi 
doluerunt et eum deseruerunt. Et postero die apparuit ei Do- 
minus noster lesus Christus et dixit: « Pax tibi, Ma‘qaba- 
Egzie, a me electe et serve mi, qui adolevisti in praeceptis 
meis, nam delectatus sum ex te, ut servires Ecclesiae meae 
praecipue ex omnibus filiis magistri tui. Non ita, ut homo 
spectat, ego intueor; nam homo intuetur facies, sed Deus corda 
intuetur; video et externa et intima hominis et foveo iustum, 
exsequentem voluntatem meam, et scrutor cor humanum *et 
examino corda et viscera: removeo a me superbum, et ad- 
moveo ad me humilem, et colloco eum mecum in throno glo- 
riae; odi dolosum et blandum, et amo lenem et pacificum cor- 
deque purum, et castigo gloriosum, et misereor humilis. Quam 
ob rem et te elegi, a me electe et amate, ut elegeram David 


ESL 


f. 9. 


fi. 8 0 


-«( 10 pe 


servum meum ex omnibus fratribus eius et feceram eum pa- 
storem et ducem ovium mearum, et ibat in lege mea et in 
praeceptis meis. Et te, a me amate Ma'qaba- Egzie, faciam 
patrem multorum, et medeberis sauciatis vulneribus peccato- 
rum medicamento Spiritus sancti, et eos qui in errores inci- 
derunt, excitabis ad paenitentiam voce tua vivifica ». Et haec 
cum locutus esset, adscendit Dominus noster in gloria in caelos, 
nam non recedit a servis suis et semper inter eos versatur. Et 
post haec venit Ma'qaba-Egzie ad Danielem abbatem, magi- 
strum suum, et ad fratres eius, et iis dixit: « Exsequar volunta- 
tem vestram et voluntatem Dei Domini vestri; mihi ignoscite et 
benedicite ». Kt admirati sunt fratres eius aetatem puerilem 
et eloquentiam oris eius, et dulcedinem sermonis eius, et be- 
nedixerunt ei cuncti una voce, tanquam uno ore; nam eis 
emissus est a Deo divinus afflatus prophetiae, et dixerunt ei: 
« Qui favit sacerdotio Moysis et Aaron, faveat et tibi, et qui 
elegit duodecim apostolos et illuminavit mundum luce iustitiae 
eorum, illuminet lucem tuam et amplificet nomen tuum, ut 
amplificavit nomina eorum in saecula saeculorum. Amen ». Et 
post haec volebant mittere eum ad metropolitam, sed alii *di- 
xerunt: « Crescat! » Et tum Deus misit ei animum ut cu- 
raret animas multorum peccatorum. 

Et iterum apparuit ei Dominus noster lesus Christus in 
igneo curru, et cum eo Michael et Gabriel archangeli. Se- 
raphim et Cherubim se inclinabant sub curru eius et a dextra 
sinistraque erant decem milia et decies centena milia ange- 
lorum. Et dixit: « Pax tibi, Ma'qaba-Egzie, serve mi et vir 
desideriorum, et actor veri! » Et haec cum locutus esset Dominus 
noster, osculatus est eum suo ore honorato et inflavit eum af- 
flatu cognitionis et disciplinae, et dixit: « Puer, voluisti trans- 
ire per angustam portam, ut me exciperes; filius nobilium et 
divitum, te fecisti egentem mei causa; adolescens, avertisti 
animum tuum a voluptatibus terrestribus et ab hominum coin- 
mercio. Et quam ob rem veni ad te ut foedus tecum facerem, 
sicut id feci cum Moyse servo meo in monte Sinai, et cum 
Petro summo apostolo in monte Oliveti, et dixi Ezrae pro- 
phetae: “Mare positum est in spatioso loco, est remotum et 
latum. Erit autem ei introitus in angusto loco positus, et est 
quantum flumen. Et si quis desiderat venire ad hoc mare, ut 

videat illud, et reperiat illud, nisi transierit per has angustias 
introitus eius, in latitudinem venire quomodo poterit? ^ Haec 
est via fidelium; quod autem attinet ad tuam viam et viam simi- 
lium tibi, dixit: * Est alia civitas, aedificata in loco campestri, 
plena est *omnium bonorum; introitus autem eius angustus et 
in praecipiti positus; a dextra eius ignis et a sinistra abys- 
sus, et sola est via inter abyssum et ignem, neque capiat se- 
mita eius nisi solummodo vestigium hominis. Si autem quis 
sit cui data esset civitas homini in hereditatem, nisi per 
hane viam seabram pertransierit, quomodo accipiet heredi- 
tatem suam? `! Hac via i, neque deflecte in dextram neque 
in sinistram, et tali modo venies ad portum salutis. Ego sum 
ostium ovibus vere, si quis per me introierit, salvabitur. * 
Et nunc audi: te elegi, et te gratum habeo, et tibi potestatem 
dedi ut apostolis. Et ab hoc tempore doce et nuncia legem 
meam et praecepta mea, et magnificabo nomen tuum amplius 
quam omnium magistrorum ». Et postquam haec Salvator dixit 
Ma'qaba- Egzi e, is adoravit ad pedes eius et dixit: « Inquire 
tibi, Domine, alium qui doceat populum tuum. Puer sum et 
nihil scio ». Et Dominus noster dixit: « Olim locutus sum cum 
Moyse: quis dedit ora generi humano et quis facit mutum et 
surdum et caecum? Nonne ego Deus? Et tu i et doce, tanquam 
apostoli, Ma'qaba- Egzi e, mi serve ». Et respondit: « Domine, 
faciam omnia tua iussa, sed da mihi testamentum te veniam 
daturum esse mei causa eis quos edocuerim ». Et ei Do- 
minus dixit: « Dabo veniam tui causa, ut dixisti; at si liberi 
tui legem meam et praecepta mea deserunt, tu iudica eos ». 
Et dixit Ma‘qaba-’Egzi’e: « Apostolis *locutus es secundo ad- 
ventu tuo eos sessuros esse tecum in duodecim sedibus iudi- 
cantes duodecim tribus Israel. Egone autem, servus tuus ero 
ibi, Domine? » Et dixit ei: « Iudicabis una cum apostolis, a 
me dilecte, quod me dilexisti et te conservavisti in pueritia 
et in puritate, et in sanctitate, ut mea domus esses; nam ei 
qui multum diligit me, multus amor, et ei qui multum odium 
concepit, multum odium ». Et ita sedebat cum Domino suo col- 
loquens tres hebdomadas, non sumens cibum neque potum. 
adolescens aetate, et continens in loquendo, et perfectus in 

rehus gestis. Haec cum locutus esset, Dominus noster ascendit 
in caelum in gloria. 

Ma'qaba-Egzie quaerebant filii magistri eius et eum cu- 
bantem invenerunt, et tulerunt eum et interrogaverunt: « Ubi 
fuisti tot dies? » Et missus est ad Danielem abbatem, magi- 
strum suum. Qui cum puerum vidisset, non interrogavit eum, 
nam animo sciebat ei visionem fuisse, ut Paulus dixit: « In 
eo Spiritus sanctus est, et omnia scit, et nemo est qui eum 
doceat ».!' Et filii qui cum eo educabantur lacrimabant, cum 
viderent quantum corpus eius fame sitique maceratum esset, 
et valde lugebant postquam eum amiserunt primum, deinde cum 
eum invenissent, gavisi sunt. Et alii colebant eum, ut patrem 
suum, alii amabant, ut animam suam. Et Daniel abbas prohi- 
buit ne verberaretur aut offenderetur verbis a filiis suis, nam 
videbat magnam gratiam quae in eo manebat a Deo, et eum 
futurum esse patrem et magistrum multorum hominum prae- 
dicatione doctrinaque. Et ab hoc *die neque offendebant eum, 
neque eum male tractabant, sed colebant eum; et ille avidus 
non erat honoris aut gloriae, nam verbo Veteris Testamenti 
adolevit et verbo Evangelii crevit. 

Et post haec missus est ad metropolitam, qui eum faceret 
diaconum; et placuit omnibus filiis congregationis, ut scriptum 
erat. Et tum metropolita eum fecit diaconum; et erat ecclesiae 
tanquam oculus et auris eius, nam lumbis cinctis serviebat in 
ea, ut nauta qui vigilat gubernans navem suam. Et laetus 
currebat ad ministerium ecclesiasticum, ut gubernaret rectos 
in undis peccatorum doctrina verbi sui. Et erat plenus Spiritu 
sancto et in fide firmatus, ut Stephanus archidiaconus consti- 
tutus manibus apostolorum. Ab hoc tempore erat cogitatio eius 
ad tertium caelum et ad thronum Numinis, et videbat oculis 
suis Spiritum sanctum, tanquam columnam igneam super ho- 
stiam in interioribus velaminis. 

Et post haec, quodam die Ma‘qaba-“Egzi’e abbati dixit: « Con- 
cede ut monachus fiam et vestigia sanctorum sequar ». Et ei 
dixit: « Fiat, fili mi. Recordatus sum verbi Ieremiae: * Bonum 
est viro cum portaverit iugum ab adolescentia sua `? ». Et pater 
eius spiritalis, plenus Spiritu sancto, peritus arcanorum ani- 

mae, precatus est super eum, et induit eum vestimento mo- 
nachatus, et iussit recto iussu eum non redire retro, cum ince- 
pisset *bona facere. Et ei nomen dedit Eustathium, quod vertitur 
« pulchritudo Domini ». ! 

Et post haec incepit bonum certamen certare, memor eoruni 
quae in Evangelio Dominus dixit: « Iugum enim meum suave est 
et onus meum leve. Venite ad me omnes qui laboratis et one- 
rati estis, et ego reficiam vos », ? et iterum dixit: « Beati qui 
esuriunt et sitiunt. iustitiam, quoniam saturabuntur ». + Et haec 
cum cogitaret, vexabat carnem suam ieiunio, et precatione, et vi- 
giliis multis, et abstinentia, in animo habens caelestia, non ter- 
restria. Hic Eustathius. domicilium Spiritus sancti, non edebat 
carnem, neque bibebat vinum et siceram, ut Iacobus iustus, frater 
Domini nostri, et semper ieiunavit neque praetermisit cantum in 
quoque officio horarum. Et sole occidente gustabat dimidium panis 
et dimidium dabat egentibus et advenis, neque iusculum parabat, 
sed aquam solam cum sale; et ieiunabat et precabatur occulte 
nocte dieque sine otio; et deseruit cogitationem de terrestribus, 
et similis factus est caelestibus. Et fecit vitam suam, tanquam 
apud angelos; et suae animae locutus est: « Expers es con- 
ciii primogenitorum, quorum nomina in caelis scripta sunt, 
et concilii castorum, qui non maculaverunt corpus suum in 
peccatis et qui a feminis, sicut nati sunt, puri sunt ». Talibus 
verbis efferebat animam suam ad caelum, et neglexit corpus 
suum, et vexavit illud fame sitique. Et cepit gladium Spiritus 
sancti, ut dixit Paulus sanctus, lux gentium, lingua suaviter 
odorans et scaturigo sapientiae: « Fratres, confortamini in Do- 
mino *et in potentia virtutis eius. Induite vos armaturam Dei, 
ut possitis stare adversus insidias diaboli. Quoniam non est 
nobis colluctatio adversus carnem et sanguinem, sed adversus 
principes et potestates, adversus mundi rectores tenebrarum 
harum, contra spiritualia nequitiae, in caelestibus. Propterea 
accipite armaturam Dei, ut possitis resistere in die malo et in 
omnibus perfecti stare. State ergo succincti lumbos vestros in 
veritate, et induti loricam iustitiae, et calceati pedes in prae- 
paratione Evangelii pacis. In omnibus sumentes scutum fidei, 

in quo possitis omnia tela nequissimi ignea extinguere. Et ga- 
leam salutis assumite, et gladium spiritus, quod est verbum 
Dei. Per omnem orationem et obsecrationem orantes omni tem- 
pore in Spiritu sancto ». ! Et haec cum cogitaret, Eustathius 
sanctus profectus est per hanc angustam portam et angustias in- 
ducentes in vitam. Et luctabatur cuin Satana, inimico bonorum, 
neque ibat per latam portam et spatiosam, in perniciem ducen- 
tem, qua multi intrabant. 

Et cum postea Daniel abbas magister eius, et omnes filii eius 
vidissent abbatem Eustathium electum, a Deo probatum esse et 
ecclesiam luce collaudationis suae illustrare, cum in ordine suo 
in medio eius magnitudinem Trinitatis nunciaret, ei dixit ma- 
gister eius: « Fili, ex hoc tempore ordinare sacerdos, nam tibi 
et aliis proderis, *quoniam tibia Deo datus est spiritus sacer- 
dotii, ut Ecclesiae eius servires, nam es imago angelorum non 
dormientium et collaudatio angelorum non conticescentium; ele- 
git enim te Deus, quod conservavisti corpus tuum a muliebri 
inpuritate purum, eorum instar; nam Deus vult collaudari a 
puris et cantari a depressis. Et nunc pare mihi, fili, et audi 
quae dixit Paulus: * Qui bene praesunt presbyteri, duplici ho- 
nore digni habeantur, maxime qui laborant in verbo et do- 
ctrina ** et iterum dixit: * Noli neglegere gratiam quae in te est, 
quae data est tibi per prophetiam, cum impositione manuum 
presbyterii. Haec meditare, in his esto, ut profectus tuus mani- 
festus sit omnibus. Attende tibi et doctrinae; insta in illis. Hoc 
enim faciens, et te ipsum salvum facies, et eos, qui te audiunt’ 3». 
Et postquam has institutiones audivit Eustathius sanctus, dixit 
magistro suo: «Sic, pater, fiat secundum verbum tuum ». Et 
missus est ad metropolitam, qui eum ordinavit sacerdotem. Ad 
eum sacerdotem constitutum descendit Michael archangelus 
clarus et locutus est: « Sere verbum Dei et enuncia legem Al- 
tissimi et mandata Dei iustitiae, ut prius tibi iussum est ». Et 
posthaec exiit ad praedicandum et docendum, ut sanarentur 
contriti corde, qui vulnerati sunt peccatis et sagittis inimici, 
et ut lapsos restitueret. 

Deinde in cellam revertit; et corpus suum fame sitique ma- 
cerabat. Et priusquam homines doceret, ipse sic faciebat ut 

praeceptum est in scriptura legis. Et *ieiunabat XL dies et 
XL noctes, et petebat salutem totius mundi a Deo: ut sine- 
ret reges subiicere inimicos et vincere infideles, et ut dies 
eorum in iustitia et pace longiores faceret; et ut episcopi et 
sacerdotes gregem suum in puritate servarent, alentes corda 
doctrina divina, quae est Altissimi; ut iudices (mak üànént) 
et praefecti urbium ('abayta-hagar) recte facerent iudicium 
pauperibus et egenis viduasque et pupillos custodirent; ut vir- 
gines et monachi acciperent coronam virginitatis et complerent 
vota sua in puritate et sine vitio; et ut omnes recti liomines 
christiani, viri feminaeque, servarent vitam in connubio casto: 
et ut parvuli educarentur; et ut senes conservarentur; et ut 
ovibus caprisque et omni pecudi herba plantaque terrestris pul- 
lularet; et ut pluviae eo mitterentur quo optabiles sunt, et 
ut fructus terrae multi fertilesque essent et fruges terrestres 
crescerent; et ut Dominus aegrotantes et infirmos brevi sa- 
naret; et ut Dominus proficiscentes terra marique in viam 
bonam dirigeret; et ut peccatores qui peccaverunt, paeniteret 
et redirent de peccatis suis, scientes dicta ab Ezechiele pro- 
pheta: « Nolo mortem impii, sed ut convertatur et redeat». ! 
Et propter haec lacrimabat, et precabatur et petebat eis re- 
missionem peccatorum, *ut apostolus dixit: « Multum valet de- 
precatio iusti assidua ».? Deprecabatur et orabat, ut mortui 
qui in Christum crediderunt, acciperent locum quietis in regno 
caelorum cum omnibus sanctis; et ut toti mundo sapientiam, 
et patientiam fidemque orthodoxam Dominus daret. Et cum ita 
deprecaretur, stabat pedibus non se acclinans quietis causa ad 
parietem, neque ad pilam, neque baculo nitens, sed manibus 
porrectis et in caelum spectans. Neque parabat fragilia bona 
in terra, neque duo vestimenta, neque calceos pedibus, neque 
baculum manibus, sed solum vestimentum; et ferebat crucem 
mortis suae, ut sequeretur vestigia Domini sui, et precatio eius 
accepta est, cum precabatur Deum suum, dicens: « Ramum 
gloriae, quem plantavisti in corde meo, ne exstirpet inimicus 
meus. Mnas quas mihi dederas, reddidi mercatoribus, et fene- 
ratione decem factae sunt. Et reliqui hunc. mundum et te spe- 
rabam, et iuva me. Spectavi in salutem tuam, et complevi 

praecepta a te mihi constituta. Et ministerium ad quod mi- 
seras me, perfeci, ut servus constans et timens Dominum suum. 
Cinxi lumbos omnibus bonis et gressus meos dilatavi ad viam 
Evangelii in pace. Iunxi bovem meum et cepi aratrum meum, 
arabam arvum meum, et non respexi retro ne sulcus meus 
declinaret. Terra tulit semen veri et fructus gratos. Tempus 
messis venit, ut acciperem mercedem meam. Meum laborem 
complevi qui *in quietem meam me ducit. Conservavi diem 
meum, et secundum, et tertium, ut faciem tuam viderem et 
gloriam tuam adorarem. Malum reliqui, ut bonis saturarer. 
Tuam voluntatem complevi neque rursus redii, sed praeveni 
ne offendiculum aliis essem, ut claram coronam et mercedem 
in caelis acciperem ». 

Postquam haec finivit, ad eum se contulerunt omnes magistri 
et monachi, dignitatibus suis relictis, et eius discipuli facti sunt ; 
dilexerunt egestatem, cum viderent eum animam suam reli- 
quisse in hae vita, ut eam apud Deum inveniret; nam sapiens 
erat natura sua et verbo submissus, et pulchritudine sermonis 
dulcior melle favoque, nam in arvo suo triticum spiritus sevit, 
et fructum vitae sine loliis messuit. Et praecepit Eustathius 
abbas filiis suis: « Si quis vestrum proximum suum offenderit, 
centies se prosternat, sin aliter, accipiat Lxx verbera, memor 
verbi lacobi apostoli: * Qui detrahit fratri, detrahit legi '!». 

Et post haec, quodam die, cum Eustathius abbas sub olea 
erat, apparuit ei Dominus noster. Et mens corporis eius sublata 
erat, sursum de eo capta est, sed spiratio eius in eo erat, ? et 
duos pueros vidit, qui una cum ipso in regno caelorum erunt. 
Et cum meus sancti rediisset et ille hos pueros pecudem pa- 
scentes e longinquo vidisset, nam per voluntatem Dei advenerunt 
eo, ubi eos Eustathius *abbas vidit, discipulis suis dixit: « Ite 
et vocate hos pueros, nam Deus iussit me nunciare iis verbum 
eius ». Discipuli profecti sunt eo, ubi hi pueri erant et iis 
dixerunt: « Vos Eustathius pater noster vocat ». Et pueri suam 
pecudem reliquerunt et obedientes ad Eustathium patrem no- 
strum profecti sunt. Et instituebat eos et nunciabat eis verbum 
Dei duleius melle favoque. Et pueri, cum verbum Dei audivis- 
sent, coram Eustathio patre nostro lacrimaverunt. Et cum iis 

verbum Dei ab incarnatione usque ad ascensionem Domini nostri 
lesu Christi ordine narraret, hunc diem lacrimantes transege- 
runt. Et per voluntatem Diligentis homines, alter hoe die mor- 
tuus est, et postero alter. Hi pueri benedicti et puri corpore 
animoque, sine peccato aut vitio, in regno caelorum Eustathii 
patris nostri amici et coheredes sunt. 

Sanctus autem Eustathius perluxit, tanquam lampas in terra 
obseura, nam his diebus fertilis erat, tanquam uva virgae vitis. 


Et erat refugium salutis a voragine omnibus fidelibus homi- 
[nibus christianis. 
Et eorum instar sit refugium salutis et liberet a morte 
[repentina adamatum ab eo lonatham 
et Habta-Maryam, filium eius, agnoscentes eum. 
Eustathius sacerdos et suscitator mortuorum, 
et splendor pulchritudinis, et margarita lucis; 
exsolvat eum a sermone linguae malorum 
et ab operibus Satanae *inimici, 
et a decem milibus angelorum malorum 
in saecula saeculorum. Amen. 


Et deinde, cum pater noster Eustathius ad docendum exiret. 
obvium habuit virum bonum et benedictum nomine Absadi. Et 
imposuit ei pallium suum, ut Elias misit pallium suum super 
Eliseum, fidum discipulum suum, et dixit is illi: « Te, pater, di- 
lexi et te sequar ». Ita dilexit eum Absadi, filius Eustathii patris 
nostri, et eum secutus est. Et sanctus, cum vidisset lenitatem et 
abstinentiam eius, et in Spiritu sancto ambulationem, induit eum 
vestimento monachatus et suum discipulum fecit. Et eum do- 
cuit scribere et legere sanctas Scripturas, et legem et mona- 
chorum instituta. Et brevi didicit, et peritus erat in omnibus 
operibus eius, sacram Scripturam diligenter audiens et legens: 
nam multi homines e longinquo veniebant ut verbum eius 
audirent, 


ab oriente, et occidente, et septentrione, et meridie, 
audientes sermonem eius mirum et mirandum, 

nam similis erat Philemoni, discipulo Andreae, sapienti 
gnaroque, quocui columba collocuta est. ! 

Et Eustathius, pater noster, per Spiritum sanctum novit 
Absadi, post se, patrem multorum futurum esse 
et eos directurum esse in viam rectam, 
quae ducit in terram lucis. 


Et post haec, Eustathius pater noster filiis suis imperavit 
ne eleemosynam ab indignis caperent, sed viverent labore ma- 
nuum suarum, iuvantes pauperes, ut sancti apostoli patres no- 
stri in Didascaliis suis dixerunt: *« Ministerium fidei docete filios 
vestros et laborem manuum, ne otiosi sint; nam nos etiam non 
fuimus otiosi, sed probati et periti omnium laborum; erant e 
nobis agricolae, et scenofactores erant, et piscatores erant ». 
Et eis iterum dixit: « Filii, custodite pacem et quae aedifi- 
cationis in invicem sunt,! et nolite propter escam destruere 
opus Dei, omnia quidem sunt munda mundis, sed malum est 
homini qui per offendiculum manducat. Induimini Dominum 
et nolite cogitare desideria animarum vestrarum. ? Infirmum 
in fide assumite, non in disceptationibus cogitationum. ? Debemus 
autem nos firmiores imbecillitates infirmorum sustinere et non 
nobis placere. Unusquisque vestrum proximo suo placeat in bonum 
ad aedificationem. * Et nolite communicare cum indigno, nam 
apostoli dixerunt: * Si quis precatur cum excommunicato, tan- 
quam cum constituto, removeatur, tanquam et qui cum eo pre- 
catus est. ' ? Non ergo regnet peccatum in vestro mortali corpore, 
neque exhibeatis membra vestra arma iniquitatis peccato, 5 
sed dirigite animas vestras ad Deum et animum vestrum red- 
dite instrumentum iustitiae divinae. Et peccatum vos ne in ser- 
vitutem redigat, nam non sub lege vetere estis, sed sub gratia 
Dei. Et sabbata custodite, ut in lege Moysis praeceptum est, et 
in libris omnium prophetarum, et in canonibus sanctorum apo- 
stolorum patrum nostrorum. Et dies festos celebrate, ut ipsi 
statuerunt in libro suo * Synodos °`». Hunc suavem odorem et 
*similem doctrinae eis collegit a fructibus omnium librorum 
sanctorum; nam Eustathius pater noster similis erat laboriosae 
api, quae colligit odoramenta de frugibus florum deserti, cuius 
labore reges et reginae vitam nutriunt. Et priusquam ho- 

mines doceret, Eustathius sanctus ipse agebat, ut Dominus 
noster in Evangelio dixit: « Qui fecerit et docuerit, hic magnus 
vocabitur in regno caelorum ». ! 

Et cum sanctus esset in regione Saráwe, docens et annun- 
clans verbum Evangelii sancti, et eius doctrina accepta non 
esset, neque desinebant animas christianas vendere et sangui- 
nem profundere, et violare, et plures uxores habere, quae lege 
Dei vetita sunt, Eustathius sanctus non edebat sex annos de 
fructibus terrae eorum, nisi aquam, sed certabat ieiunio oratione- 
que orans et deprecans pro incolis Saráwe, et pro toto mundo. 


Eustathius, lampas Ecclesiae, 
caput certatorum, 
non edebat cenam a mensa ducum impurorum, 
neque bibebat vinum et siceram in domo divitum superborum, 
tanquam Daniel perseveravit, qui non edebat a mensa Nabucho- 
[donosoris, regis Dabylonis, 
neque bibebat vinum et siceram in domo Darii, regis Me- 
[dorum. 


Et quodam die, cum sanctus in cella sua esset, unus e disci- 
pulis eius attulit ei aliquid mellis et ei dedit ut ederet. Et post- 
quam summo digito degustavit, dulcedinem eius admiratus est 
et hoc mel de ore suo humi iecit, ut retineret a se *voluntates 
carnis terrestres et dulcedinem cibi caducam. Et filiis suis 
dixit: « Hoc mel dulce est; inde a teneris adhuc tale non 
gustavi ». Beatam praedicate praestantiam huius patris spiri- 
talis, qui noluit gustare voluptatem cibi, sed fruebatur annun- 
ciatione Evangelii; nam suo Creatori parebat, qui suis discipulis 
dixit: « Ego cibum habeo manducare, quem vos nescitis », 
et iterum dixit: « Meus cibus est, ut faciam voluntatem Pa- 
tris mei et perficiam opus eius ». * Et secum meditabatur quo- 
que verba Pauli: « Nobis unus Deus Pater, ex quo omnia, et 
nos in illum, et unus Dominus Iesus Christus, per quem omnia, 
et nos per ipsum. Sed non in omnibus est scientia; quidam 
autem cum conscientia usque nunc idoli, quasi idolothytum 
manducant, et conscientia ipsorum cum sit infirma, polluitur. 
Esca autem nos non commendat Deo. Neque enim si man- 

ducaverimus, abundabimus, neque si non manducaverimus, de- 
ficiemus. ! Ei, qui manducabunt, quasi non manducantes, et qui 
bibent, quasi non bibentes, nam tota voluptas mundi huius 
praeterit ». * Haec omnia animo percepit et servare paratus 
erat. Et ferebat crucem mortis suae et secutus est Dominum 
suum, et animam suam abiecit in hoc mundo, ut acquireret eam 
in regno caelorum, ? et necavit carnem suam in terra, ut vivus 
esset in excelsis per non praetereuntia et non senescentia 
tempora. 

Eo die exoret Eustathius archipresbyter (li qa-kah nat) gra- 
tiam *Ionathae, dilecto suo, in saecula saeculorum. 

Post haec, conciliun monachorum erat, et colloquebantur 
inter se magistri (namlieran), alii aliis dicentes: « Patefa- 
ciamus peccata nostra, quae nobis supervenerunt, nam Salomon 
dixit: ‘Qui celat peccata sua iniustus est, et qui semper dicit, 
adamabitur ' ! ». Et post haec narrabant omnia sua peccata, quae 
eis superveniebant. Sed Eustathius pater noster tacebat, et ei 
dixerunt: « Non narras nostri instar? » Nolebat autem aperire 
castitatem suam et manifestare vim iustitiae suae. Et eis dixit: 
« Ignoscite mihi, patres mei fratresque, nam peccata mea plura 
sunt ». Et cum eum cogerent, eis Eustathius pater noster dixit: 
« Vidi templum quoddam dulce visu et aedificio exornatum 
valde, et volui sacra administrare in eo. Aliud peccatum non 
feci, sel id quod gratum est Deo meo ». Et cum cognovissent 
castitatem virginitatis eius sine vitio, omnes surrexerunt et ei 
dixerunt: « Pastor egregie et interpres sapiens, ab hoc tem- 
pore eris nobis pater et magister; nam te Deus elegit, ut Pe- 
trum elegerat, et administratorem Ecclesiae et iudicem in regno 
caelorum fecerat». Et alii ex iis acceperunt a manibus eius 
cucullum, alii schema, in prece eius fiduciam habentes. Lt 
omnes magistri verebantur eum et sibi pastorem statuerunt, 
et exivit in omnem terram sonus eius et in fines regionis 
Aethiopiae verbum eius ?. 

Erant duo principes (makúanen) ad portas regis, alter 
e Sarawe et alter e Dur, et alter alteri dixit: « Eamus *ad 
monachum anachoretam, qui est in terra Sewa, et arcana 

scit ». Et ad eum iverunt, et eum salutaverunt, et multum cum 
eo collocuti sunt. Et interrogavit eos hic monachus: « Estne 
in terra vestra monachus, Eustathius nomine? » Et ei respon- 
derunt: « Nescimus ». Et eis hic monachus dixit: « Explorate 
famam Eustathii quoad eum inveniatis ». Et principes dixerunt: 
« Ubi sit, nescimus ». Et respondit iis hie monachus: « Vidi 
Kustathium, cum ante thronum gloriae staret, tanquam co- 
lumna lucis: et splendore fulgebat et totus vestitus erat vesti- 
mento lucis, quod oculo intolerabile erat, et cingulum renum 
eius erat ex auro obrizo,! et in collo eius monile aureum, et 
in capite corona praestantiae, et in manu crux lucens, et col- 
loquebatur potestate praeditus coram Deo et dicebat: * Doceo 
et facio omnia ut me iussisti. Et Salvator Eustathio servo 
suo dixit: * Accipe mercedem tuam totum mundum quod creavi, 
nam mihi gratum fecisti, tanquam mei sancti apostoli. Et ser- 
vavisti castitatem carnis tuae et virginitatem tuam sine vitio, 
tanquam Iohannes Baptista, et ideo stabis ante thronum glo- 
riae Patris mei cum omnibus sanctis martyribusque. Et prae- 
valebis tanquam lux ignis, et os tuum complebitur benedi- 
ctione, et labia tua laudabunt nomen Dei spirituum’ ». Et 
deinde hie monachus principi Saráwe et principi Dur dixit: 
«In terram vestram cum reversi eritis, salutate Eustathium 
*honoratum, qui lucet tanquam stella caelestis ante thronum 
gloriae Dei». Et interrogaverunt: « Qualia opera Eustathii 
sunt? » Et eis hic monachus dixit: « Hic Eustathius propugna- 
culum firmum est vestrae terrae, tanquam Elias aemulator, et 
leremias columna ferrea ». Et hi principes, cum audivissent 
nuncium de Eustathio electo, lapide pretioso, qui aporge won 
nominatur, et qui in terra sua germinavit et de lapide sophor, 
qui illustrat terram suam, magno gaudio gavisi sunt, postquam 
de Eustathio sancto audiverunt. Et monstravit et narravit eis 
homo quidam, qui eius sanctitatem noverat, et eis dixit: « Si- 
milis est angelis, et die docet et totam noctem vigilat ». Et 
eis monstravit locum in quo erat. Et hi principes iverunt ad 
Eustathium egregium in mente cuius stella lucida fulget, et cuius 
odor suavis dulcis est tanquam odor suavis deserti. Et post- 
quam eum viderunt, salutaverunt eum et eum adoraverunt, et 

ab eo benedictionem acceperunt. Erudiebat autem eos admo- 
nitionibus veri; et acceperunt sermonem eius et confisi sunt in 
precibus eius. Et reverterunt in domos suas cum pace, et ex eo 
tempore non vincebantur ab hostibus, nam non confidebant equis. 
neque micantibus armis, neque pedibus qui currebant tanquam 
lupi occidentis, ut David in psalmo dixit: « Non in fortitudine 
equi voluntatem habebit, nec in tibiis viri beneplacitum erit 
ei, beneplacitum est Domino super timentes eum et in eis 
qui sperant super misericordia eius »;! sed principes confide- 
bant in precatione Eustathii *casti, et confidebant in gratia 
Altissimi. 

Deinde, quodam die, cum hic Eustathius, lucida lampas, do- 
ceret in terra Zabyat (?) verbum Dei exercituum, promisit ho- 
minibus convivium nuptiale caeleste, et coronas, et thronos, et 
vestimenta gloriae, in septimo caelo promissa rectis et marty- 
ribus, qui hunc iniquum mundum et omnia opera eius reli- 
querunt. Et his quae docebat homines auditis, exiit e domo 
sua virgo iuvenis, et pedes eius amplexa est, et flebat fletu 
magno et loquebatur: « Pater, audivi doctrinam tuam, et in- 
travit, sicut aqua in interiora mea, et sicut oleum in ossibus 
meis * et membra mea madefecit. Pono animam corpusque 
meum in manibus Dei Domini mei, et confido precationi tuae. 
Fac me monacham, ut vestigia sanctorum sequar ». Et Eusta- 
thius sanctus admiratus est pulchritudinem eius et constantiam 
sermonis eius, et ei dixit: « Potesne, virgo iuvenis, portare 
onera sanctorum et tentationes Satanae? » Respondit illa Eu- 
stathio sancto: « Qui iuvit Theclam et Pelagiam, cum eas Pau- 
lus doceret, me quoque iuvabit ». Et Eustathius pater noster, 
his auditis, valde gavisus est de eius constantia fideque et 
eam cum filiis suis collocavit. Et incolae terrae, cum vidis- 
sent eum cepisse et eduxisse hanc puellam, arma ceperunt 
et voluerunt obsistere ei, et eam vi adimere. Et Eustathius 
sanctus, “cum vidisset contumaciam cordis incolarum terrae, 
precatus est Dominum Deum suum dicens: « Qui bis eduxisti 
e caelo ignem Eliae et Philippo apostolo in oppido Afragya, 
ut sacerdotes idolicos 3 circumdaret, et Andreae in oppido an- 

thropophagorum, ! nunc, Domine, deduc ignem e caelo in hos 
homines durae cervicis ». Et postquam orationem suam perfecit. 
ignis e caelo descendit et inclusit hos malos viros, qui Eusta- 
thium sanctum persequebantur, et a lege Dei aberraverant. kt 
incolae oppidi, eum vidissent se igne e caelo inclusos, se com- 
movebant huc et illuc et currebant, ut ex hoc igne evaderent. 
sed ignis sequebatur eos, neque poterant evadere. Exclama- 
verunt hi homines ad Eustathium sanctum et dixerunt ei: 
« Miserere nostri. pater. et noli interimere nos pro multa 
amentia nostra, et pro peccatis et delictis nostris quibus te 
offendimus. Et ora, pater, Deum tuum, ut ignis desinat nobis, et 
flamma eius restinguatur ». Et precatus est Eustathius sanctus 
Deum, dicens: « Miserere, Domine, creaturae tuae et noli inte- 
rimere eos pro amentia eorum ». Et statim ignis exstinctus est 
et flamma desiit. Hoc miraculo viso, hi homines Eustathio sancto 
dixerunt: « Putavimus te hominem sicut nos esse, et nescie- 
bamus Deum tecum esse, et te efficere miracula et ostenta, 
tanquam apostoli eius ». Et hanc virginem monacham fecit, 
ut *cor eius volebat, et multos qui hunc caducum mundum et 
divitias et gloriam terrae neglexerunt. Et oratione et suppli- 
catione Eustathii sancti tunc in tota hac terra fides apparuit. 


Sanctitate et puritate et abstinentia Eustathii sancti, 
qui calcavit mare navi vestis, 
servetur Ionathas, filius eius, auxilium eius quaerens; 
tueatur carnem et animum eius 
ad extremum usque spiritum. 
In saecula saeculorum. Amen. 


Deinde narremus historiam huius Eustathii sancti, luminis 
lucis matutinae, hominis terreni et viri caelestis, et angeli ter- 
restris. Eustathius discipulis suis dixit, docens eos abstinentiam 
et lenitatem: « Si quis vir vestrum meum dextrum oculum 
evulserit, utinam ne possim ei inimicus esse et eum ulcisci, 
sed augeam amorem erga eum! » Hic Eustathius ter Hiero- 
solyma peregrinatus est, et cum rediret Hierosolymis, cum di- 
scipulis eius erat monachus quidam opulentissimus possessionibus 

huius mundi. Et filii Eustathii sancti huic monacho dixerunt: 
« Age. pendamus iis qui nobis viam monstrabant: nam scriptum 
est: * Dignus est operarius cibo suo! ». Et hic monachus, post- 
quam haec audivit, succensnit et maledixit Eustathio leni et 
patienti et pacifico patri nostro, qui subrisit et leniter locutus est 
et admonuit ut iram remitteret. Et *izustathius sanctus suis 
filiis dixit: « Date mercedem ex opibus vestris pro eo, ut im- 
pleamus praeceptum Evangelii, quod Dominus noster dixit: 
- Diligite inimicos vestros et benefacite his qui oderunt vos `? ». 
Et statim angelus Dei e caelo descendit et posuit igneum la- 
quen in collo huius monachi qui Eustathio sancto maledi- 
xerat, et eum solum ab eius discipulis seiunxit. Et tum terra 
os suum aperuit et eum devoravit, tanquam Dathan et Abiron, 
qui Moysi obstiterunt. Et filii istius monachi qui Eustathio san- 
eto maledixerat narraverunt ei, et his auditis trepidaverunt 
omnes filii eius, et proni in facies suas ceciderunt, et ei cor- 
pora sua inclinaverunt, et dixerunt: « Sit pretiosa anima no- 
stra ? apud te hodie; patrem nostrum terra devoravit, quod 
tibi obstiterat et maledixerat; posthaec eris nobis pater et 
magister ». Et omnia bona Eustathio patri nostro dederunt et 
eius discipuli facti sunt. Et sanctus haec bona templis tradidit 
et eis captivos redemit. Et tum ex eo tempore fama perma- 
navit de sancto patre nostro per totam terram Ge'ez (Ae- 
thiopiam). 

Audite, patres fratresque nostri, miracula et ostenta Eusta- 
thii huius sancti patris, stellae clarae caelum inter et terram. 
Kis diebus sterilitas frumenti erat in omnibus regionibus quas 
docebat. Et filii Eustathii patris nostri venerunt et ei dixe- 
runt: « Penuria annonae institit, capiamus a fidelibus *vaccas 
singulas nobis ipsis, ut faciamus e lacte eorum caseos nobis 
in cibum, et eis vivamus ». Et eis Eustathius sanctus dixit: 
« Estote abstinentes et firmamini vi Spiritus sancti ». Et ei 
dixerunt: « Non possumus (vivere) sine cibo, et pretium pen- 
demus eis pro vaccis ». Et Eustathium nostrum, cum egestatem 
et penuriam discipulorum suorum vidisset, misertus est eorum 
et iis dixit: « Ite, et facite ut vultis ». Et cum penuria an- 
nonae desiisset, et cum messis appropinquaret et institeret, Eu- 

stathius pater noster filiis suis dixit: « Reddite vaccas do- 
mino bonorum suorum ». Sed, caseis gustatis, recusaverunt 
reddere animalia fidelibus. Quare Eustathius pater noster ora- 
vit Deum, et haec animalia mortua sunt. Et filii Eustathii 
sancti, cum hoc miraculum ostentumque vidissent, ad eum 
venerunt cuncti, lapides baiulantes, et dixerunt: « Pater, igno- 
sce nobis et miserere nostri, ne moriamur horum animalium 
instar, nam omnia quae dicis voce tua, fiunt tibi; ut Moyses 
fecit Dathan et Abiron, et Core, et iis ccr viris qui offerebant 
cum eo incensum, et ut Elias (qui) duos principes quinquage- 
narios cum copiis eorum interemit, et ut Petrus, postquam 
dixit Xnaniae et Saphirae, et ut Thomas ei qui percussit fa- 
ciem eius:! ita noli facere nobis; nam tibi data est a Deo 
potestas, et omnia potes ». Haec dixerunt cuncti filii, et eis 
respondit: « Cavete, iam amplius *nolite peccare ». Et haec 
locutus eis benedixit, et reversi sunt in pace. 

Narremus et annunciemus miracula et virtutes huius Eusta- 
thii abbatis. Cum esset tempus cenae, attulerunt ad eum fratves 
cibum suum cui benediceret. Et ceperunt e manibus eius pa- 
nem benedictionis, et deinde ederunt panes suos. Et posthaec 
tulit unus de filiis Eustathii patris nostri potum in patera et 
dixit: « Denedic, pater ». Et ei Eustathius pater noster dixit: 
« Num benedicam tibi solum his, an et eis quae in domiciliis 
vestris sunt? » His auditis, omnes trepidaverunt et dixerunt: 
« Ea quae facimus occulte, cognoscit manifeste ». Et rursus, tulit 
quidam escam, oleo conditam, et paravit olus desuper ita ut 
homines non cognoscerent intus esse escam oleo conditam. Et hic 
discipulus Eustathio patri nostro dixit: « Denedic nobis huic 
cibo ». Et Eustathius pater noster, plenus gratiae et dono- 
rum, gnarus arcanorun animae, ut Paulus? dixit: « In eo est 
Spiritus sanctus et scit omnia, neque indiget ut quis doceat 
eum », huic discipulo respondit: « Benedic, dixisti mihi, huic 
cibo, sed quibus benedicam: utrum eis quae intus, an eis quae 
desuper sunt? » Et haec locutus cibo benedixit. Et tum exsi- 
luit et exiit esca, quae intra *olus erat, tanquam olla quae 
super ahenum fervet, et coram adstantibus apparuit. Et qui 
viderunt, miraculum Eustathii sancti admirati sunt, et collauda- 

verunt Deum facientem mirabilia super sanctos suos. Et Eu- 
stathius sanctus filiis suis dixit: « In posterum nolite afferre 
mihi cibum vestrum, ne omnibus offendiculum sit ». 

Et post hos dies, Eustathius pater noster morbo affectus est, 
sed infirmitas eius erat non ad mortem, sed ut manifestaretur 
maiestas Dei in illo. ! Et ad eum cubantem in morbo suo venit 
Michael archangelus, et obumbravit corpori eius alis suis, et 
illuminavit totam domum, et ignem cellulae eius, qui exstin- 
ctus erat, incendit splendore lucis suae, et texit corpus eius 
alis suis, et consolabatur eum et delectabat iucunditate vocis 
suae. Et ei narrabat quomodo canerent coram Deo cxLiv milia 
parvulorum, qui bene Agnum secuti sunt, et quam vox can- 
tus eorum iucunda et dulcis sit, quae oblivionem dolorum mundi 
facit. Cum haec narraret ei, venit unus e discipulis eius ut 
eum inviseret hac nocte qua aegrotabat. Et cum cellulae Eu- 
stathii sancti appropinquaret, magnam lucem vidit et timuit, 
et tremuit, et in domicilium suum rediit Et deinde Michael 
Eustathio beato et sancto dixit: « Quoniam purgavisti animam 
corpusque tuum, ut esses domicilium Spiritus sancti, Altissimus 
me *ad te misit, ut te consolarer et cor tuum delectarem ». 
Et sic locutus ab eo evanuit. Et statim revixit et convaluit 
Eustathius sanctus a morbo suo. 


Sic sanum faciat Deus Altissimus 
misericordia et potentia sua 
servum suum Jonathan 
qui eo confidit, 
et longos faciat dies eius, 
donec dixerit: « satis est mihi » ; 
in saecula saeculorum. Amen. 


Erat vir quidam, qui vidit visionem Spiritu sancto. Dixit: 
« Vidi Eustathium Aethiopem et Aaron Syrum, qui disputabaut 
coram Deo: ‘Ego praestantior te certaminibus ; et: * Ego 
praestantior te certaminibus et laboribus et multis peregrinatio- 
nibus. ' Et eis sic disputantibus, apparuit Maria Domina nostra 
auream pateram plenam aquae vivae candidae portans, et dedit 
Eustathio patri nostro, loquens: * Age, bibe hane pateram, tu 

qui amoris Filii mei causa et mei causa peregrinatus es Hie- 
rosolyma; nam laudatus es coram Filio meo Nazareno, et co- 
ram Patre eius caelesti et coram Spiritu sancto vivifico. Kt 
gaudent operibus, et laboribus, et peregrinationibus tuis con- 
ventus angelorum et hominum'». Et huic Eustathio datum 
est donum caeleste a Maria Domina nostra et Virgine pura. 
quae est domicilium Divinitatis, sieut datus est ab Uriele ar- 
changelo Esdrae prophetae calix plenus aquae, euius color 
igni fuit similis; et cum ex eo bibisset, impletus est sapientia, 
et gravis fuit in *pectore eius intellegentia, et spiritus eius 
conservabat xciv scripturas: ! eodem modo, Eustathio patri 
nostro spiritus sapientiae et abstinentiae, et spiritus cognitionis 
et mansuetudinis, et benignitatis, et spiritus intellectus, et spi- 
ritus prophetiae et doctrinae, et spiritus gratiae et sanationis. 
et spiritus potentiae auxiliique dati sunt. 

Et fama de Eustathio patre nostro, capite monachorum, ad 
‘Amda-Séyon regem, caput regum, et Deum diligentem, et or- 
thodoxum, et aedificatorem templorum, pervenit. Hic ‘Amda- 
Séyon erat bellator cum infidelibus et idolicorum delubrorum 
eversor, fortis in pugna, velut Iosue, dux Veteris Testamenti : 
et velut David, rex Israél, plenus victoriarum, qui a canta- 
tricibus glorificabatur, et corona gloriae coronatus, ita et hic 
rex ‘Amda-Séyon Deum diligens pervagabatur a mari usque 
ad mare et a terminis usque ad terminos maris Rubri, bellans 
cum gentibus infidelibus et contumacibus, quae in astrologiam 
credunt; et inimicos Christi vicit, et vi Dei adversarium suum 
prostravit. Et omnes gentes in extremis terris viventes coegit 
ut crederent et redirent ad fidem rectam. Et hic *Amda-Séyon, 
rex victor, cum nuncium de Eustathio patre nostro audivisset. 
misit ad eum, ut adduceretur. Et postquam is venit ad eum, 
illum osculatus est, et benigno sermone cum illo collocutus est. 
et dixit illi: « Si vis, cape tibi aliquid auri argentique et pre- 
tiosarum vestium, et tibi aliquid terrae ad commorationem 
tuam (faciendam) dabo, ut sit tibi et *filiis tuis post te. Et 
nunc, pater, mihi pater eris, et Deum pro me ora, ut regnum 
meum dirigat ». Et respondit Eustathius sanctus regi et dixit: 
« Nolo bonum huius mundi; nam amoris Christi causa haec 

omnia desileria carnis reliqui, audiens verbum Evangelii: 
‘Quid prodest homini si mundum: universum lucretur, animae 
vero suae detrimentum patiatur? aut quam dabit homo com- 
mutationem pro anima sua2'! Et iterum dicit illud: * Qui 
constans non erit neque capiet crucem inortis suae, mihi ser- 
vire non potest'? ». Quamobrem hic Eustathius sanctus divi- 
tias mundi huius repudiavit et carnem neglexit, ut animam 
suam apud Dominum acquireret. Et Eustathius sanctus post- 
quam a porta regis decessit, omnes urbes terrasque obibat, 
annuncians evangelium regni. 

Hic Eustathius pater noster, sanctorum prophetarum conse- 
cutor et annunciationis apostolorum missorum effector, cum 
annunciabat, non recedebat ab area templi, et hora orationis 
appropinquante, se cucullo tegebat, et lacrimas ex oculis pro- 
fundebat, et fluebant e veste eius, quasi aqua; et corpus suum 
neglexit, et alvum suam fame sitique pressit, et pellem cum 
ossibus suis sedulo exsiccavit. Et cum Iacobus abbas metro- 
polita, e terra Aegypti in terram Ge'ez missus, in terram Cha- 
masen advenisset, tum ei Eustathius pater noster obviam ivit, 
et coram eo se prostravit, *et osculatus est eum osculo spiri- 
tali, et ab eo benedictionem accepit; nam mos est ut sacerdos 
a manu metropolitae benedictionem accipiat. Et metropolita 
sciscitatus est ab eo opera et fidem et doctrinam eius. Et Kusta- 
thius pater noster ei respondit: « Fides mea et doctrina mea 
est fides Patris et Filii et Spiritus sancti, huius perfectae Tri- 
nitatis, quae a saeculo est Divinitate sua et usque ad saeculum 
manet in throno regni sui, huius Trinitatis quae omnia creavit 
et omnia condidit sola voce et solo spiritu, et quae scit ortum 
exitumque cuiuscunque, et nihil est quod nesciat, ut Paulus 
dixit, et per ea quae ab ipsa facta sunt cognoscimus eam, ut 
ipse cognovit numen eius: “sempiterna quoque eius virtus, 
et divinitas, ita ut sint inexcusabiles. '? 


« Huius Trinitatis, quae omnia portat et omnia perficit, et 
et nihil est quod eam lateat; [nihil est quod non perficiat, 
huius Trinitatis, quae in domo Abraham hospes fuit; 
el in lege Moysis magnitudinem sabbati manifestam fecit. 
Annunciata est a prophetis et revelata est ab apostolis sanctis ; 


1! MATTH.. xvi, 26. — * Cfr. Luc., XIX, 27. — ? Rom., 29 


10 


20 


ND 
Jj 


30 


E 


1) 


30 


-«( 29 y 
ea est columna stabilis Ecclesiae sanctae, 
ea est magistra iustorum 
et pulchritudo virginum castorum, 
ea est corona martyrum victorum. 
et spes monachorum certatorum. 
Haee Trinitas posuit coronas super capita Cherubim 
et coronavit *diadematis Seraphim, 


per ipsam omnia facta sunt et sine ipsa factum est nihil quod 
factum est. Et ipsa dedit per apostolos, et prophetas, et evan- 
gelistas, et pastores et doctores, et per seniores, ad consum- 
mationem sanctorum in opus ministerii, in aedificationem cor- 
poris Christi, donee occurramus omnes in unitatem fidei ». ! 
Omnia haec et similia Eustathius pater noster dixit coram 
abba Iacobo metropolita. Et cum audivisset. sermonem eius 
et constantiam fidei eius, miratus est et obstupuit, postquam 
vidit sinceritatem et eloquentiam oris eius. Et benedixit ei, el 
in suo mulo collocavit eum una secum proficiscens iter; nam 
coniuncti erant verbo prophetarum et apostolorum, et concor- 
des in fide recta. 

Cum vidissent EKustathium patrem nostrum aestimari et diligi 
a metropolita, inviderunt ei monachi sacerdotesque maligni. 
Et consilium pessimum tractaverunt et dixerunt: « Lapidemus 
et necemus Hustathium nocte, ne homines nos animadvertant, 
nam omnes principes (nakudnenta-hagar) urbis et prae- 
fecti (Seyuman), viri mulieresque ad eius doctrinam se ver- 
tunt, et cor metropolitae ad eum inclinatum est ». Et dimidium 
eorum dixerunt: «Si makúánen hoc consilium audiverit, 
nos necabit; nam diligit eum, tanquam animam suam, et spi- 
ritus sanationis est in ore eius, et omnes qui vocem eius au- 
diunt ad eius doctrinam se vertunt, et sabbata eius colunt, et 
ad praecepta eius conservanda contendunt ». Et alii dixerunt: 
« Melius est nobis necari eum, nam nobis est molestus et in- 
tolerabilis ». Et consenserunt *maligni monachi sacerdotesque 
in eo consilio, ut lapidarent Eustathium patrem nostrum, cum 
esset in cellula sua ; nam solus vivebat, quia preci operam dabat 
Et tum descendit ad eum a Deo Michael archangelus, angelus 
auxilii et misericordiae, et dixit: « Recede e domicilio tuo. 

sancte Dei, nam veniunt ut te lapident ». Et Eustathius pater 
noster Michaeli sancto dixit: « Melius est mihi mori manibus 
eorum, cum non peccavi contra eos; nam sine peccato Iudaei 
Dominum nostrum inter duos latrones cruci suffixerunt ». Et 
Michael respondit: « Recede, sancte Dei, e domicilio tuo, et 
noli obsistere praeceptis Dei; nam utilitati multorum te parat ». 
Et tum decessit Eustathius sanctus et consedit seorsum a do- 
micilio suo hac nocte. Et iniecerunt lapides in cellulam Eusta- 
thii patris nostri hi maligni monachi, et in psalterium Davidis 
irruerunt una; et eis qui lapides iacebant visum est eum mor- 10 
tuum esse in domo in quam irruerunt. Et prima luce vene- 
runt discipuli eius ut visitarent pro more suo abbatem suum. 
Et postquam viderunt eius cellulam collapsam et dirutam, pu- 
taverunt eum mortuum esse in ea, et lacrimabant, et valde 
eiulabant, et dicebant: « Pater! pater!» Et eis dixit: « Nolite 4; 
f. 24. Jacrimare, filii mei, ecce *sum hic! » Et iverunt ad eum, et eum 
vivum invenerunt, et admirati sunt, et magno gaudio gavisi 
sunt. Et maküánen nomine Warásina-Egzi'e haec audivit, 
quomodo Eustathium patrem nostrum lapidavissent, et iratus 
est, et valde succensuit. Et hos monachos qui sanctum lapida- 20 
verunt, capi iussit. Et ad eum vincti adducti sunt, et multum 
velementerque verberati sunt coram eo. Et Eustathius pater 
noster, cum audivisset eos captos esse, ad makúánen venit 
et ei dixit: « Noli verberare hos sanctos; absolve eos quos 
vinxisti! » Et makúánen Eustathio sancto dixit: « Abba, a5 
qua de causa adamavisti eos qui odium in te conceperunt, et te 
necare voluerunt? » Et sanctus respondit: « Quod ita nobis in 
Evangelio praeceptum est: ‘ Diligite inimicos vestros, et bene- 
dicite maledicentibus vobis '! ». Tunc desiit monachos verbe- 
rare, et omnes homines, qui videbant et audiebant quomodo 30 
veniam eis peteret qui voluerunt eum necare, obstupescebant 
et mirabantur misericordiam et lenitatem eius. Quid nominabi- 
mus et cui comparabimus hunc Eustathium sanctum? Utrum 
Abeli, cuius oblata erant iucunda Deo Altissimo, offenso et ne- 
cato manu Cain fratris sui? an Henoch, qui in caelos in tur- 35 
bine venti assumptus est et vidit omnia mysteria angelorum? 
f.24 v. Vidit magnificos montes omnium lapidum; et *montem lapidis 

salubris (stibii, et montem lapidis margaritae, et montem 
carbunculi, et inter eos septimum montem, cuius fundamentum 
velut lapis sapphirus. ' Septimus mons explicatur, velut Maria, 
Virgo carne, Domina nostra, thronus sine vitio et suspicione 
castus, in quo sessit Deus, rex regum, clementia et misericordia 
sua, cum terram visitavit anno quo mysterium cognitum est. Nam 
hic Eustathius magister fiduciam in vi auxilii eius ponebat et 
ad eam confugiebat, cum proficisceretur in mare sine navi. Ut 
lapis adamas erat durus, et vicit tentationes Satanae, et fluctus 
peccati placavit. Et rursum, comparabimus eum Moysi prophe- 
tae, qui exorabat veniam maledicentibus sibi, sicut et is eis 
qui voluerunt eum necare beneficium retribuit pro malo. Rur- 
sum comparabimus eum Davidi leni et corde humili, qui non 
gaudebat clade Saulis, inimici sui, et qui lacrimabat et eiu- 
labat de morte eius, et eis qui in domo eius remanserunt, 
benefecit. Ita et Eustathius pater noster non maledicebat sibi 
maledicentibus, neque ulciscebatur eos qui eum necare voluerunt. 
Comparabimus eum Eliae, qui filum viduae in Sarepta Sido- 
niorum ab inferis excitavit? aut Petro, filio Ionae, qui Ecclesiam 
ordinibus legis et canonum ornavit et qui sanabat aegrotos 
et dolentes umbra sua, cum via ibat? Ita et Eustathius pater 
noster plenus sapientiae et intellectus, indutus lenitate et mo- 
destia, precabatur misericordiam et salutem eis qui eum necare 
voluerunt. His sanctis comparabimus Eustathium patrem no- 
strum, *nam eis par est. Et ferens multos fructus similis factus 
est cedro paradisi, dulci fructibus et floribus suavi. 

Revertamur ad initium narrationis de Eustathio beato et 
sancto patre nostro. Die quodam, cum doceret, audivit silve- 
stria delubra idolorum esse, in quibus homines idololatrae ado- 
rant. Et eo ivit, cum esset aemulator legis Dei, sicut Honorius 
rex, qui cecidit et igne ussit silvam matris suae, in qua ado- 
rabat et sacra faciebat. Ita et hic Mar Eustathius has silvas 
cecilit et eas igne ussit, quoad cinis fierent; et ventus cine- 
rem earum dissipavit ibi, quo erant. Et numerus delubrorum 
silvestrium quae igne ussit erat xm, in Salma et in omnibus 
regionibus. 

Et deinde ei bona mens venit a Deo Altissimo, quae ei dixit: 

« Proficiscere Hierosolyma, ut te firmes in veritate et vita, ut 
talentum augeas quod accepisti a Deo, et ei cum usura reddas, 
ut vocem eius audias: ‘ Euge, serve bone et fidelis, quia 
super pauca fuisti fidelis, super multa te constituam, intra in 
gaudium Domini tui '!». Et statim cor eius exarsit amore Spi- 
ritus sancti; nam recordatus est adventum Domini nostri, cuin 
Maria matre eius, e Bethlehem ad Dabra-Quésquam, in fame 
sitique, et in sudore fatigationeque. Et quoque recordatus est 
crucifixionem et *mortem eius in ligno crucis, et quoque recor- 
datus est crucifixionem Petri, fundamenti Ecclesiae, cum cruci 
affixus erat capite inverso; et capitis privationem Pauli, lin- 
guae suaviter odorantis, cum facies eius muliebri velamento 
involuta est, et quomodo lae cum sanguine mixtum ex eo mi- 
raculi causa fusum esset; homines homani et qui occiderunt 
eum mirati iverunt, gladios tenentes. Et quoque recordatus est 
fletum Timothei et Dionysii, egregiorum discipulorum, qui la- 
erimabant, cum duo lumina coronarentur, quae non seiunge- 
bantur in vita. ? Et quoque recordatus est caedem Iacobi, filii 
tonitrus, et Iohannis, margaritae smaragdinae, quem in balneo 
Romana verberavit. ? Et quoque recordatus est passiones omnium 
apostolorum, qui mundum veritatis causa ul purgamentum ne- 
clexerunt, qui vexabantur in aula regum igne, aut hasta, aut 
lapidatione, aut gladio. Et haec omnia recordans Eustathius 
pater noster, clamabat et lacrimabat, ut eis similis fleret; tum 
Warüsina-Egzi'e pretiosum donum dedit et dixit: « Cape pro 
eis quae filii mei ederunt, ego autem nullos fructus terrae tuae 
edi, nisi aquam solam ». Et ita locutus, Eustathius sanctus filios 
suos congregavit et eis dixit: « Volo Hierosolyma proficisci 
ut legem et praeceptum Domini mei quaererem; vos autem, 
liberi mei, pro me orate, ut regat et dirigat iter meum. Et con- 
stantes estote in ordinibus quos vobis constitui ». Et Warasina- 
"Eezi'e, cum audivisset *Eustathium sanctum Hierosolyma profi- 
cisci velle, succensuit et eum vinculis vinciri iussit. Et Eustathius 
sanctus vinctus precabatur. Deum suum, vigilans totam noctem 
et nomen Dei invocans. Et tum descendit angelus Dei, et vincula 

eius solvit, et ei dixit: « Surge, sancte Dei! Quis retinebit 
eum quem Deus non retinet, et quis potest vincire eum quem 
Deus non vincit? » Et ita locutus, vineula Petri solvit. Dixit 
autem angelus ad eum: « Praecingere et calcea te caligas tuas »; 
el fecit sic: et dixit illi: « Circumda tibi vestimentum tuum, 
et sequere me». Et exiens, sequebatur eum. ! Sic et liuic. Eu- 
stathio patri nostro vincula soluta sunt, et vis iustitiae eius appa- 
ruit. Profectus est custos vinculorum et narravit makúinen; 
et perterritus est et mirati sunt omnes qui viderunt et audive- 
runt hoc. 

Et ea hora apparuit Deus noster et dixit: « Eustathi, serve 
mi, quem dilexi! Surge, et abi Hierosolyma et vade Dethleem, 
ubi natus sum, Nazarethque, ubi educatus sum, et ad Iordanem, 
ubi baptizatus sum, et ad Calvariae *locum, ubi crucifixerunt me 
Iudaei et affixerunt manus et pedes meos, et bibere dederunt 
mihi acetum in siti mea, et coronaverunt corona spinea ca- 
put meum dum illudebant mihi, et aperuerunt latus meun 
lancea. Et omnes discipuli mei discurrerunt et reliquerunt 
me unum. Et Maria mater mea, videns me, lacrimabat lacri- 
mis amaris cum flagraret cor eius prae morte mea. Et aberat 
qui consolaretur me ex hominibus, nisi Ioannes dilectus ». Cum 
haec Deus noster locutus esset, assumptus est in gloria in 
caelum. 

Et eo die properabat Eustathius pater noster et contendebat 
ire Hierosolyma, et dixerunt ei filii eius: « Pater, cui relinquis 
nos, gregem tuum, quem multiplicavisti precatione et doctrina 
tna?» Et dixit iis Eustathius pater noster: « Nonne omnes 
Apostoli sancti, postquam persuaserunt et baptizaverunt, profi- 
ciscebantur in aliam regionem, ut implerent martyrium suum, 
ut praeceperat iis Dominus noster? Et nunc audite, filii mei, 
elsi non ero corpore, spiritu ero semper vobiscum ; si servabitis 
omnia quae praecepi vobis, non moriemini peste aut dentibus 
serpentium terrenorum; nolite properare in urbes mundi, nisi 
in fide communicaveritis cum iis ». Et iterum dixit: « Hieroso- 
lyma, quo procifiscor, terrena sunt, si autem vivitis labore ma- 
nuum vestrarum, iuvantes pauperes, porrigentes eleemosynam, 
congrediemur in monte Sion. Et nolite avare bobus; et dividite 

hores manuum vestrarum, quibus vivatis; una autem de eis sit 
ad paenitentiam et ieiunium et precationem remissionemque 
peccatorum, sit ad vitam animarum vestrarum salutemque ve- 
stram, ne dicatis: ‘ Non habemus sacerdotem. ^ Et observate 
sabbata ut praeceptum erat in lege et prophetis et ab apostolis. 
Colite sabbata et dies festos institutos in libro « Synodos », 
et nolite misceri cum indignis; dilectionem habete ad invicem, 
vos et fratres vestri multi, qui vobis nascentur ». Et cum 
audivissent haec verba ex ore viri iusti, filii eius elevaverunt 
voces suas et lacrimaverunt magna voce et dixerunt: « Ubi 
inveniemus talem pastorem et praeceptorem, qualis is est, ut ani- 
mam suam pro ovibus suis ponat. Et cum narrabamus ei pec- 
cata nostra, eum paenitebat pro nobis et adaugebat labores 
nostri causa et pro nobis, ut sanaret animas nostras; neque 
relinquebat. ieiunium et precationem, aíllictiones et vigilias, do- 
lorem et infirmitatem propter certamina, eftundens lacrimas in 
venas suas, donec viderit visiones caelestes salutemque ani- 
mae suae ». Et sic locuti filit eius desiverunt fletum suum et 
dixerunt inter se: « Pater noster paratus est ire lerusalem, 
precemur autem una, ut accipiamus sacra mysteria e manibus 
eius sanctis ». Et tum venerunt ad eum omnes filii eius, maiores 
minoresque, et cadentes adoraverunt eum, sicut dixerunt apostoli 
in Didascaliis suis: « Adora celebraque eum qui est pater post 
Deum ». *Et rogabant eum et dicebant ei: « Pater, volumus 
accipere sacram Eucharistiam e manibus tuis ». Et Eustathius 
pater noster, bonus pastor et pater spiritalis, redigebat iis in 
memoriam e verbis Pauli apostoli, seminis Abraham, qui erat 
de tribu Beniamin, dicens: « Itaque quicunque manducaverit 
panem hunc, vel biberit calicem Domini indigne, reus erit cor- 
poris et sanguinis Christi; probet autem se ipsum homo, et 
purget carnem suam, et sic de pane illo edat et de calice illo 
bibat: qui enim manducat et bibit indigne, iudicium, et pae- 
nam, sibi manducat et bibit, non diiudicans corpus Domini 
nostri, ! et animo impurus ». 

Mt talibus verbis docebat filios suos et instituebat eos. Et 
mirabantur omnes eloquentiam oris eius. Et ita respondit et 

dixit eis: « Parate vos ad accipiendum mysterium; ego autem 
faciam secundum verba vestra ». Et deinde ivit domum sancti- 
ficationis Dei et procubuit in genua sua usque ad humum, et 
manus suas expandit ad caelum et precabatur Dominum Deum 
suum, dicens: « Domine, exaudi orationem servi tui, et ne de- 
spexeris deprecationem eius,! et accipe precationes servorum 
tuorum, qui laborant tibi intrantque in sacrarium tuum, in 
quo habitat vis gloriae tuae, ut petent a te exorcismum ? vi- 
tamque. Ignosce iis peccata eorum, et contemne impia facta 
eorum; accipe paenitentiam *eorum, et intret precatio eorum ad 
te, ut odor suavis ». Sic locutus, iussit diaconum ministrare 
panes Eucharistiae ad sacramentum altaris. Et cum diaconus 
perfecisset ministerium sacrificii, iussit. reportari Eucharistiam. 
Et Eustathius pater noster induit vestimenta sacerdotalia sine 
fimbria,? ad sacra facienda. Et iussit diaconum, nomine Mer- 
curium, sacra facere secum; hic diaconus erat bona conscientia 
et egregius et ornatus fide, ut Stephanus protomartvr. Et una 
sacra faciebant ritu apostolorum sanctorum, et Eustathius pater 
noster sacra faciens effundebat lacrimas, ut hibernam pluviam, 
et cadebant in oram vestis eius et mutata est tota natura eius, 
et erat, sicut lux ignis. et candor membrorum eius, sicut can- 
dor divinus, sicut aurichaleum candefactum igne. Et consecra- 
tione perfecta, venit ad dicendum: « Mitte gratiam Spiritus 
sancti super nos ». * Et cum hoc dixisset, aperti sunt caeli et 
retectum est tabernaculum lucis, et desiluit e curru et descen- 
dit Spiritus sanctus specie columbae albae, cuius pedes erant 
similes sublicis igneis, alae autem ut fimbria fulgurans, oculi 
splendebant ut ortus stellarum Orionis. Et operuit sacrarium, et 
impletum est nebula gloriae, ut sacerdotes non possent mini- 
strare ministerium suum. Et cum egressi essent e sacrario, sacer- 
dos magnus Eustathius et Mercurius diaconus, ut darent populo 
Corpus "sanctum et Sanguinem pretiosum Domini nostri lesu 
Christi, visi sunt populo ut columnae igneae, et facies eorum 
splendebant sicut sol, et vestimenta eorum erant alba sicut 

nix. Et impleta est ecclesia Dei flamina ignis divini. Et cuin 
vidissent homines hanc magnam et terribilem visionem, ceci- 
derunt in facies suas, et non poterant accipere sancta dona 
propter magnum timorem tremoremque, et nonnulli eorum se 
communicabant trementes; alii erant ut cadavera, et extule- 
runt eos foras, cum non accepissent communionem e manibus 
Eustathii sancti. Et qui ceciderunt, erant quinque viri. et 
postea hi quinque viri reliquerunt. vestem monachorum et re- 
verterunt ad sordes mundi, ut dixit Apostolus: « Canis re- 
versus ad suum vomitum et sus lota in volutabro luti». ! Et 
hoc sciens Spiritus sanctus, qui scit occulta et examinat abys- 
sos, retinuit hos quinque viros, ne acciperent communionem 
e manibus Eustathii sancti; ii autem qui erant digni, se com- 
municaverunt et acceperunt gratiam benedictionis. Quomodo 
laudemus te, abba, quem laudavit Spiritus sanctus et cui be- 
nedixit lesus Christus, nam tibi est gratia et benevolentia in 
saecula saeculorum. Amen. 

senedictio Eustathii, qui calcavit mare navi vestis, descendat 
et colligatur in Ionatham, filium eius, in saecula saeculorum. 
Amen. 


Virtus et certamen Eustathii sancti, quomodo certaverit et 
contenderit, ut devinceret Satanam, cum iuvaret eum vis manus 
A'énàwon (Aiowog?) cum texisset eum lux gratiae lam- 
padis. Et cum vellet ire Hierosolyma, precatus est Deum, 
Dominum omnis naturae, et dixit: « Pater Domini nostri et 
Servatoris nostri Iesu Christi, qui locutus es cum Abraham, 
creavisti Isaac, et suscitavisti testimonium in Iacobo et gratiam 
tuam in loseph, et legem tuam posuisti in Moyse, et qui ser- 
vavisti populum tuum in deserto quadraginta annos, circumde- 
disti eos die nube et tota nocte illuminatione ignis, ? qui locutus 
in Prophetis, et qui manifestavisti divitias gratiae tuae in Apo- 
stolis congregatis in una domo, cum descenderet super eos Spi- 
ritus sanctus tanquam ignis et loquerentur linguis omnium 
regionum: et mihi sis rector eo itinere quo proficiscar ». Et 
cum perfecisset precationem suam, audita est vox e caelo, quae 
dixit: « Eustathi, serve mi, quem dilexi, sis constans, noli ti- 

mere; nam ero tecum, ego pro patre tuo, pro autem matre 
tua lerusalem caelestis, et paradisus dulcedinis pro labori- 
bus et certaminibus tuis ». Cum audivisset Eustathius san- 
ctus lianc vocem a Deo, surrexit mane, ut iret Hierosolyma; 
et convocavit suos filios et dixit iis: « Ne sacra faciatis hac 
patina et hoc aureo calice, donec cognoveritis meam mortem 
meamque vitam ». Et *dixerunt ei: « Sic esto ». Et hoc dicto 
ivit et direxit iter suum Hierosolyma, et comitabantur eum 
filii eius, et benedixit iis et dixit iis: « Filii mei, servate prae- 
cepta mea quae praecepi vobis, ut conveniamus una in regno 
caelorum ». Et osculati sunt eum omnes filii eius et redie- 
runt in suum locum, dolentes et moesti ob discessum eius; 
Absadi autem, filius eius, sequebatur eum, gaudens. Et dixit 
Eustathio patri nostro: « Non recedam a te; nam es ineus 
dux; neque vivus, neque mortuus relinquam te, mi pater! » 
Et venerunt in terram Bagtis (Bogos), et exceperunt eos 
homines Bagúás (Bogos) et exierunt duo duces (mak uanent) 
Bogos, insidentes equis, ut exciperent Eustathium sanctum; et 
cum equi vidissent eum procul, extimuerunt et tremuerunt et 
neque protinus neque retro, neque ad dextram neque ad sini- 
stram potuerunt ire equi, sed affixi sunt loco, sicut. statuae, 
neque moveri poterant. Et cum vidisset populus vires et mi- 
racula quae faciebat Eustathius sanctus, miratus est et valde 
obstupuit; duo autem duces Bogos, hoc cum vidissent, trepi- 
daverunt et metuerunt, et non inveniebant quae dicerent. Et 
cum vidisset Eustathius pater noster quantum metuerent, mi- 
sertus est et obsignavit eos signo crucis. Et surrexerunt equi 
et iverunt; mirati sunt postquam viderunt quae acciderant, 
duo duces Bogos. Et agnoverunt precationem eius, et descen- 
derunt ab equis, et adoraverunt Eustathium sanctum et salu- 
taverunt eum. Et interrogavit nomina *eorum. Et dixit alter 
eorum: « Nomen meum est Merarà », alter autem dixit: « Gan- 
saya Kezi’e est nomen meum ». Et dixit sanctus: « Non es 
Gansaya Egzie, te nominavit ita mater tua »; Merara dixit: 
« Dedit tibi mater tua tale nomen, non autem es Merara ». 
Et hoc dixit Eustathius pater noster, sciens per Spiritum san- 
ctum Merara futurum esse vas electum Dei. 

Et Eustathius sanctus cum exsperrectus esset mane ante 
lucem surrexit mature, et profectus est in oppidum Marya. Et 

appellavit Deus e caelo et dixit ei: « Eustathi! Eustathi! » Et 
respondit: « En ine, mi Domine! » Et dixit ei Dominus: « Trade 
Spiritum sanctum quí est in te, Absadi filio tuo, sicut tra- 
didit Moyses spiritum suum Iosue, filio Nun ». Et ea nocte 
vocavit eum Eustathius pater noster, et dixit: « Absadi, Ab- 
sadi! » Et unus de discipulis eius cum audivisset hoc, ivit 
cum dolo, ut acciperet benedictionem Absadi. Et dixit: « Ecce 
ego, domine, adveni, vocasti enim me». ! Et Eustathius pater 
noster, sciens abscondita per Spiritum sanctum, cognovit ab- 
scondita huius discipuli, et dixit ei: « Cur voluisti benedictio- 
nem, quae tua non est? Nonne audivisti quae dixit Iohannes 
in Evangelio: * Non potest homo accipere salutem, nisi fuerit 
ei datum de caelo '?? Quae benedictio non est tua, sed Absadi ». 
Et his dictis vocavit Absadi ter, dicens: « Absadi, Absadi, Ab- 
sadi! » Et adiit abbas Absadi Eustathium abbatem, et ado- 
ravit et dixit ei: « Ecce ego, pater, nam vocavisti me ». Et 
dixit ei *Eustathius sanctus: « Ecce tibi datur benedictio de 
caelo, quam non possunt accipere nisi iusti et electi, qui in- 
gressi sunt per angustam portam, qui non amaverunt aurum 
et argentum, sed dederunt corpus suum laboribus; ex quo tem- 
pore sunt, nolunt terrenum nutrimentum ii qui habent se tan- 
quam spiritum, qui praeterit. Et hoc servaverunt, et multum 
tentabat eos Dominus, et acquisita est castitas animarum eo- 
rum, ut benedicerent nomini Eius ». Et cum dixisset hoc ver- 
bum, Eustathius pater noster imposuit manum suam super caput 
Absadi filii sui, ut imposuit Moyses manum suam super caput 
Iosue, et imposuit Iacob manum suam Iudae et Levi? et bene- 
dixit eos in regnum et sacerdotium; et Ephraim et Manasse, 
cum duxisset eos Ioseph ad Israel patrem suum, ut benedi- 
ceret iis, mutatis manibus suis, benedixit eis, dicens: « Fa- 
ciat vos Dominus populum benedictum et sanctum ». Et tali 
quidem modo benedixit Eustathius pater noster Absadi, filio suo, 
dicens: « Benedictione antiquorum patrum et benedictione pro- 
phetarum et apostolorum, benedictione martyrum victorum et 
benedictione iustorum certatorum et benedictione omnium filio- 
rum Adam electorum, benedicat te Dominus. Denedictio Michae- 
lis ducis vigilantium, et benedictio Gabrielis annunciatoris lucis. 

et benedictio onmium sacerdotum et benedictio totius concilii 
primogenitorum laetorum, et benedictio Dominae nostrae Ma- 
riae quae peperit Servatorem, requiescat super te et super 
omnes filios tuos consentientes, et in eos qui facient memo- 
riam meam et *memoriam tuam, in saecula saeculorum. Amen ». 

Ft cum finivisset benedictionem filii sui Absadi, unxit eum 
et signavit frontem eius saliva sua, ut unguento balsami, et 
dixit: « Examina libros praeceptorum et serva legem canonis 
sanctae Trinitatis, nam intrabunt post me lupi rapaces, ! apo- 
statae fidei, episcopi qui mutabunt legem et praecepta patrum 
nostrorum apostolorum, qui definiverunt et statuerunt fidem 
orthodoxam. Et hi sunt episcopi, haeretici et ministri idolorum 
et nestoriani, qui mutabunt fidem et quaternitatem facient san- 
ctam Trinitatem, et denuo baptizabunt iterum fideles ». Locutus 
haec Fustathius pater noster, imperavit filio suo et dixit ei: 
« Esto firmus et noli timere, nam vinces Nicolaitas. Et serva 
quae dixi tibi, et quaere haec, et disce haec, et mane in eis, 
quae te docui ». Et iterum dixit ei: « Filii mei, qui venient 
post me, iungentur amore meo; et audientes facta mea, gau- 
debunt; et in iis firmabuntur constituta mea, et Deus benedicet 
iis ». Et cum audivisset hanc prophetiam ex ore Eustathii pa- 
tris nostri, filius eius Absádi adoravit eum et dixit: « Veniat 
benedictio tua super me ». Et respondit ille: « Redi, fili mi, in 
locum tuum ». Et dixit ei Absádi: « Relinquam te, pater, nullo 
modo; *ibo tecum ». Et cum dixisset haec, lacrimavit fletu amaro, 
nam vidit eum abeuntem manibus vacuis, sine viatico, sine cal- 
ceis in pedibus eius, sine baculo in manibus eius, sine sub- 
strato coxis eius; vestis eius erat solum caprinum pallium infra, 
supra autem non erat vestitus et nihil habebat quo se indue- 
ret, sed memor erat dictorum a Domino nostro in Evangelio: 
« Nemo servus potest duobus dominis servire: aut enim unum 
odiet et alterum diliget; aut uni adhaerebit et alterum  con- 
temnet. Non potestis Deo servire et amare opes ».” Et ho- 
rum memor, aspernatus est mundum et omnes concupiscentias 
eius, reliquit cogitationes terrae et praeposuit caelum a quo 
senectus interitusque absunt. Neque cogitabat cibum et potum 
terrenum ; alimentum eius erant lacrimae, fluentes ex oculis 

eius, vestimentum autem verbum Dei; cingulum, funis virgi- 
nitatis et duo gladii Spiritus sancti. Et cum venisset Eusta- 
thius pater noster in oppidum Maria, dixit filio suo Absadi: 
« Esto constans et firmus, et serva omnia, quae praecepi tibi ». 
Cum haec dixisset, amplexi sunt colla invicem et lacrimaverunt 
diu. Et dixit Eustathius sanctus filio suo Absádi: « Rever- 
tere et redi in locum tuum, neque dubita, discessus mei *a te 
causa, nam Deus, Dominus noster, erit nobiscum neque re- 
linquet nos, et si discesserimus corpore, non discedemus animo, 
nam Deo nostro potestas est servare nos, et recipiet nos ad 
se in regnum caelorum. Tu autem sta, aperte nuncians verbum 
Dei, et noli oblivisci eorum quae tibi praecepi, nam dixit Do- 
minus noster: * Quaerite primum regnum iustitiae Dei vestri, 
haec autem omnia adiicientur vobis !». Et Absadi, cum audi- 
visset haec, revertit in locum suum, ferens duplo Spiritum 
sanctum a praeceptore suo Eustathio honorato. 

Preces et benedictio horum siderum lucentium sit cum dilecto 
eorum lonatha et cum omnibus nobis, populo Christiano, in 
saecula saeculorum. Amen. 

Deinde Eustathius pater noster surrexit ut iret Hierosolyma, 
hunbis suis fune Evangelii succinctis, et sumptis scuto fidei et 
armatura victoriae iustitiae, cum in facie eius splenderet lux 
Trinitatis, ut radii splendentis solis; nam memor erat verbi 
Domini nostri, ab eo dieti discipulis suis: « Si quis vult post me 
venire, abneget semetipsum, et audeat et tollat crucem mortis 
suae, et sequatur me ». * Et haec intelligens, reliquit animam 
suam, in hoc mundo, ut immunditiam, ut recuperaret eam in 
regno caelorum; nam memor erat peregrinationum propheta- 
rum, qui erant purae pluviae auri, et itinerum apostolorum, 
fluviorum lactis alborum, circumfluentium Ecclesiam. Et cum 
iret, explicabat in via filiis suis et aliis monachis quaedam 
e verbis legis et prophetarum, e verbis Evangelii et apo- 
stolorum, ut studiosi essent perficiendi *certaminis. Et eos, 
quos ducebat, adduxit in terram deserti ubi neque homines, 
neque bestiae, neque oppida erant. Et venit dies septimus, 
sanctum sabbatum. Et paravit se Eustathius pater noster, 
ut hoe sabbatum celebraret. Alii autem monachi dixerunt 

Ismaelitae qui erat eorum ductor: « Si iret iste Eustathius, 
iremus, ne moriremur hic siti ». Et cum audivisset hic Ismae- 
lita, qui erat eorum ductor, verba monachorum, dixit Eusta- 
thio patri nostro: «Ite hodie longius, nam abest aqua ad 
bibendum, et terra est desolata, et difficile iter ». Et dixit Eu- 
stathius pater noster huic Ismaelitae: « Memento iurisiurandi 
tui, quod dixisti de servandis sabbatis et diebus festis ». Et 
rursus dixit ei hic Ismaelita: « Ite hodie longius ». Et respon- 
dit iis Eustathius beatus: « Neque manum neque pedem le- 
vabo die sabbati, neque ibo per viam; melius est mihi ut 
moriar hic ». Et cum vidisset hic Ismaelita eum recusare sibi, 
reliquit eum et, camelis oneratis, conscendit et profectus est 
itinere suo. Surrexerunt alii monachi et secuti sunt eum. Et 
Eustathius, pater noster, magister, et abbas Gabra-Amlak et 
discipuli eorum manserunt soli in loco, nam maluerunt mori 
verbi Dei causa in terra deserta; audierunt enim verbum Dei, 
*dicens: « Memento ut diem sabbati sanctifices. Sex diebus ope- 
raberis, et facies omnia opera tua. Septimo autem die sabba- 
tum Domini Dei tui est: non facies omne opus in eo, tu aut 
filius tuus aut filia tua, aut iumentum tuum, aut advena, qui est 
apud te. Sex enim diebus fecit Dominus caelum et terram et 
mare, et omnia quae in eis sunt, et requievit die septimo ! 
ab universo opere quod patraverat,* et idcirco benedixit Do- 
minus diei septimo et sanctificavit eum ». ? Etiam memor erat 
Mar Eustathius verbi Ieremiae: « Haec dicit Dominus: * Male- 
dietus homo qui confidit in homine, et ponit carnem brac- 
chium suum, et a Domino recedit cor eius. Et benedictus vir, 
qui confidit in Domino, et erit Dominus fiducia eius '; * non con- 
fundet eum, et audiet eum ab eo invocatus et iuvabit eum ». 
Et post haec precatus est Eustathius pater noster Deum et 
dixit: « Domine mi Iesu Christe, qui creavisti caelum et terram 
primo die, et qui perfecisti omnia sexto die, et qui requievisti 
septimo, audi deprecationem meam hodie et ostende potentiam 
tuam in hunc Ismaelitam, qui improperavit tibi ». Et audivit 
Deus deprecationem eius et accepit rogationem eius. Et cum 
possessor camelorum progressus esset unum stadium (m é* é rà f), 

descendit de caelo Michael archangelus, flammeum gladium manu 
tenens et stetit in *via qua ille gradiebatur, sicut fecit quondam 
in magum Bileam, cum is adscenderet ut malediceret populo 
Israel: eum videns asina trepidavit coram angelo et abnuit ire. 
Pariter, cuin vidissent eum cameli huius Ismaelitae, metuerunt 
angelum Dei et abnuerunt ire. Verberabat eos hic Ismaelita, et 
voluit occidere eos. Et cum perturbavisset eos angelus sua terri- 
bili specie, cameli se converterunt retro, salientes ut agnae su- 
gentes lac. Et venerunt ad Eustathium patrem nostrum et demi- 
serunt suas aures et caudas et in genua lapsi, adoraverunt hunc 
sanctum. Et Ismaelita possessor camelorum, invitus reversus est 
flens. Et se demisit ante Eustathium patrem nostrum et adoravit, 
et dixit ei: « Ignosce mihi, pater honorate, nam peccavi tibi, sit 
pretiosa anima mea apud te hodie ». Et hic abbas mitis corde 
ignovit ei et non reddidit ei secundum opera eius. Et post 
haec, conscendit in equum hic Ismaelita, et vectus est ad aquam, 
ut bibere daret equo suo; et obviam fuerunt ei ibi viri sangui- 
num. Et videns cognovit eos et revertit; et incitabat valde equum 
suum, ut fugeret ab eis. Et persequebantur eum hi vm hostes 
eius, insidentes equis, ut occiderent eum. Et praecucurrit eos hic 
Ismaelita et cum pervenisset ad Eustathium patrem nostrum, se 
prostravit ad pedes *sancti et dixit: « Pater, confugio in pre- 
catione tua a furore hostium meorum, qui quaerunt occidere 
me; nam vidi ante haec, pater, miraculum et ostentum quod 
fecisti in me et in camelis meis. Cognovi precationem tuam 
firmam esse et omnia posse assiduam ». Et hostes eius appa- 
ruerunt repente, insidentes equis, et certo consilio capto eum 
occidendi. Et cum vidisset Eustathius pater noster eos appro- 
pinquare ad se, considentes equis et sine misericordia, obsi- 
enavit eos signo crucis Christi. Et obstupuerunt equi eorum, 
et non movebantur omnino, neque ad dexteram, neque ad si- 
nistram. Et neque ire protinus, neque reverti rursus potuerunt, 
nam vincti erant precatione Eustathii patris nostri. Cum ii 
insiderent equis, neque descenderent humi, clamabant et la- 
mentabantur, dicentes: « Pater honorate, utrum es habbi, an 
servus Rabbi? Miserere nostri, pater sancte, mitis corde, ut 
Deus tuus; veniat nobis hodie auxilium precationis tuae, nam 
confugimus ad te ». Et cum sanctus vidisset. eorum lacrimas, 

misertus est eorum, et denuo obsignavit eos signo pretiosae cru- 
cis suae. Et ierunt equi suo more et consuetudine, currentes. 
Et descenderunt hi homines de equis suis, et in genua procu- 
buerunt ante Eustathium patrem nostrum, dicentes: « Miserere 
nostri, serve Dei ». Et hic beatus, misericors et clemens ut eius 
“Magister, fecit pacem inter eos et hunc Ismaelitam, et recon- 
ciliavit eos et removit eorum inimicitiam. Et completum est 
super eo verbum Evangelii: « Beati pacifici, quoniam filii Dei 
vocabuntur ». ! 

Cum deinde praeteriissent sabbata, profecti sunt per iter 
suum Eustathius pater noster et hi monachi, et Michael ar- 
changelus ducebat eos. Et venerunt in terram Noba (Nubiam). 
Cum rex Noba audivisset venire Eustathium patrem nostrum 
et ingressum esse in fines regni sui, surrexit et collegit 
suum exercitum et ivit ut exciperet eum. Et priusquam iret, 
audivit nuncium, insecutas esse se copias infidorum et dolo- 
sorum ut leones rapaces, cogitantes perdere suam regionem. 
hex Nobarum fuit bonus et orthodoxus, et credebat in lignum 
erucis Christi. Nomen eius Sab'a-Nol arabice, ge'ez autem 
Weluda-Ityopia.* Et mater eius erat bona et vestita fide, 
nam accipiebat egentes et pauperes et monachos, qui iter fa- 
ciebant ad sepulcrum Domini nostri Iesu Christi. Et lavabat 
eorum pedes et bibebat de hac aqua, in fide, nam precatio- 
nibus eorum concepit et peperit hunc regem, et propter haec 
nominavit eum Sab‘a-Nol. Et post haec, misit rex Sab‘a-Nol 
unum de suis aulicis ad *Eustathium patrem nostrum, nunciuni 
dicentem: « Gloria adventui tuo, pater probe. Veni ad te, ut 
exciperem te. Convenerunt adversus me populi infidi et copiae 
malae, cogitantes exstinguere regionem meam. Et horum caus: 
redeo, ut pugnem cum iis. Pater honorate, memento mei in pre- 
catione tua, et precare Dominum Deum, ut det mihi vim et vic- 
toriam in hos infideles et improbos, quorum leges et mores sunt 
putidi. Et si reversus ero prospere cum signo victoriae, tunsa 
cornua et ferreas tubas, intentas pelle bovina, quibus laudantur 
hi infidi, pater honorate, dabo tibi ad lavandas manus et pedes 
tuos ». Et cum audivisset Eustathius pater noster regiam lega- 
tionem ex ore satellitis (wa*ali) miratus est fidem eius et as- 


! MATTH, V, 9. — * Non intelligo. 


1:31. 


[. 30. 


[. 35 v. 


sidue precatus est pro eo. Et profectus est rex contra copias in- 
fidorum, ut necaret eos. Et erat numerus eorum circiter milia 
quattuor. Et exiit rex in proelium cum quattuor militibus suis 
equitibus, et uno homine, qui portabat ante faciem regis crucem 
Christi, Salvatoris nostri. Et circumsteterunt regem copiae fir- 
mae a dextra et a sinistra, ab agmine novissimo et primo. Et 
tum apparuit regi Eustathius pater noster in flamina, caelum in- 
ter et terram, sedens in curru lucifero incorporali, et iuvavit *in 
caede regem Sab‘a-Nol, qui confidebat precationi eius. Et cum 
dixisset Eustathius pater noster, clamans clara voce: « Exur- 
gat Deus, et dissipentur inimici eius »,! fugerunt infidi qui 
ad orientem. Et denuo dixit: « Expugna, Domine, impugnantes 
me », * et dissipati sunt ii qui stabant ad occidentem. Et cum 
dixisset tertium: « Eripe me de inimicis meis, Deus meus », ? 
ceciderunt ii qui erant ad meridiem; cum autem dixisset quar- 
tum: « Quis similis erit tibi », dissipati sunt ii qui stabant 
ad septentrionem. Et occidebat rex hostes suos ab aurora ad 
solem occidentem. Et cepit homines eorum et egit praedam 
pecus eorum. Et vicit eos vi precationis illius. Et propterea 
miratus est factum Eustathii patris nostri rex, nam vide- 
bat eum flagrantem in curru inter caelum et terram. O vir- 
ginitas Lustathii patris nostri, vitio vacans! O sanctitas Eu- 
stathii patris nostri, malo vacans! O amor habitans in Eustathio 
patre nostro, sine vitio! Fecit eum volantem curru lucifero. 
Mirabilis est Deus in sanctis suis! Fecit mira in Eustathio patre 
nostro. Et perduxit rex Sab'a-Nol hoc gabagbata (?) ad 
Kustathium patrem nostrum et dixit ei: « Pater, accipe haec, 
quae ab hostibus meis cepi et tibi attuli, ut lavares in iis ma- 
nus tuas nam videbam precationem tuam assiduam et fir- 
mam esse. 


Et eodem modo iuvet et servet 
filium suum lIonatham, ab omnibus adversariis eius, 
cum scriba eius; dextra sua protegat eum cito, 
nam viro iusto fit quod dicit, 
et nihil est quod non possit. 
In saecula saeculorum. Amen. 

“Et post baec. surrexit sanctus et profectus est in iter suum.. 


Et cum appropinquaret adventui lerusalem, edocebat filios 
suos et dicebat iis: « In regione in quam imus, mali sunt 
reges et nefariae gentes; christiani autem qui habitant hanc ter- 
ram, ut mulier gravida quae propinqua est partui in doloribus, 
vivunt in vexatione ». Et iterum dixit iis Mustathius pater noster 
filiis suis: « Fidem Trinitatis ante reges infideles declarate et 
dicite de natura Patris, natura Filii et natura sancti Spiritus. 
Ili sunt ante saeculum sine initio, et usque ad saeculum sine 
fine: unum Numen perfectum sine adiectione aut deminutione. 
tria nomina et unus Dominus, tres Personae et una species, tres 
naturae et una substantia. Filius est sol, Pater est sol et 5pi- 
ritus sanctus est sol: Illi sunt unus sol iustitiae verus, per- 
petuo splendens super sanctos. Pater est lux, Filius est lux et 
Spiritus sanctus est lux: Illi sunt una lux fidei, quae non ob- 
nubilatur et quae lucet perpetuo in cordibus fidelium. Erat ante 
initium diei et horae, ante tempora et annos. Non est exi- 
stentia primi prior secundo, neque existentia secundi *prior ter- 
tio, ne spatio quidem temporis cursus fulininis, aut complosionis 
alarum aquilae. Iuncti sunt sine mixtione et mixti sunt sine 
divisione; in specie Trinitatis repraesentantur, et iuncti sunt 
unione; aequales sunt natura, coniuncti sunt gloria et splendore. 
Pater non peperit Filium ante creationem mundi auxilii causa 
creandi, existentia Spiritus sancti est non ad expendendum 
pro arte et labore. Non maior est potentia Patris, quam potentia 
Filii, et non minor est virtus Filii, quam virtus Patris, et non hu- 
milior est virtus sancti Spiritus quam virtus Patris et Filii. Haec 
est una virtus. Hic est Creator angelorum et hominum, una voce 
et uno spiritu. Hic est Creator caeli et terrae, Creator ma- 
rium et abyssorum. Hic est Creator solis et lunae et siderum, 
uno consilio et una voluntate. Creavit Adam ad imaginem 
suam et similitudinem, et praefecit eum omni creaturae et col- 
locavit in solio regni, et gloria et honore ornavit eum. ! Non 
est alius Deus praeter illun in caelo et in terra. His nomi- 
nibus Patris et Filii et sancti Spiritus publice in aulis regum 
infidorum praedicate, et tolerate exilia et pericula pro sancta 
Trinitate. Nolite timere ardentem ignem, et nolite trepidare co- 

ram acie gladiorum aut hastarum, aut iactu lapidum aut gra- 
vitate vinculorum. Spectate antiquos patres, quomodo se ser- 
vaverint e morte, neque tetigit *corpora eorum flamma ignea. 
Sicut illi malimus omnes mortem et firmemus corda nostra fide 
sanctae Trinitatis. Qui adiunxerit aliquid ad hanc Trinitatem, 
aut detraxerit de illa, sit excommunicatus ore Trinitatis. Nihil 
est nobis melius quam amor Trinitatis, moriamur amoris Tri- 
nitatis causa, ut vivamus virtute Trinitatis, nam sigillum vitae 
est haec Trinitas ». 

Cum his verbis doceret et instrueret discipulos suos Eusta- 
thius pater noster, pervenit in urbem Alexandriam, et ivit ad 
thronum Marci Evangelistae et accepit ab eo benedictionem. Et 
posthaec profectus est ad patriarcham, abbatem Beniamin, et 
iverunt cum eo XN discipuli eius, qui intraverunt ad eum et co- 
ram eo steterunt, et adoraverunt eum et osculati sunt eum 
osculo spiritali. Is benedixit eis in amore et pace. Et vide- 
runt eos monachi, qui advenerant cum eo ex Aethiopia; invi- 
debant autem ei et calumniati sunt eum ante patriarcham, 
dicentes: « Audi, pater noster: hic Eustathius et filii eius dissen- 
tiunt a nobis moribus: colunt Iudaeorum sabbatum, neque man- 
ducant carnem, neque bibunt vinum et siceram, et praeterea 
iis sunt multae abstinentiae ». Et patriarcha, cum audivisset 
haec verba a monachis advenis, dixit Iustathio patri nostro: 
« Utrum vera sunt verba dicta ab his monachis, an falsa? » 
Et respondit Eustathius pater noster et dixit patriarchae: 
« Tibi locuti sunt contra me hi monachi. Ego autem *credo in 
Patrem et Filium et Spiritum sanctum, Trinitatem perfectam, 
et agnosco doctrinam verbi prophetarum et apostolorum sanc- 
torum, et inclino collum meum sub iugum Evangeli Domini 
mei Iesu Christi; opes meae et possessio mea est verbum Dei, 
et abest falsum a fide mea ». Et cum audivisset. verbum 
eius patriarcha, miratus est eloquentiam oris eius et dulce- 
dinem sermonis eius, et dixit ei: « Esne particeps nobiscum in 
prece et in communione Eucharistiae? » Respondit Eusta- 
thius pater noster patriarchae: « Consocia me tibi in verbo 
scripti, quod hauritur ex ore apostolorum sanctorum; nam ipsi 
dixerunt: ‘Si quis recedit a canonibus sanctae Kcclesiae, extru- 
detur foras a diacono, ut alii, videntes, timeant ». Dicebat ite- 
rum de celebrandis duobus sabbatis, ut. scriptum est digitis Dei 

in sancto decalogo: « Memento ut diem sabbati sanctifices ». 
Et insuper ei dicebat et tradidit quae dixerat Angelus faciei 
Moysi in libro Iubilaeorum: « Iubilaeus iubilaeorum, in quo 
sabbata celebramus in caelis, antequam numerus iubilaei iu- 
bilaeorum sit communicatus omni carni, et omnis qui servabit 
eos et sabbata celebrabit absque ullo in iis opere, erit sanc- 
tus et benedictus, ut et nos, omnibus diebus et omnibus tem- 
poribus ». ! Deinde exposuit, quae dixerunt Petrus et Paulus, 
summi patrum apostolorum in suo Synodo: « Maneant in quiete 
sabbato et dominica omnes fideles, viri et mulieres ». Haec omnia 
et his similia narravit e scriptis prophetarum et apostolorum 
coram patriarcha et toto populo. *Et dixit Beniamin abbas: 
« Sermo tuus est suavis; capias partem nobiscum in prece et 
communione sacrorum mysteriorum ». Et dixit Eustathius pater 
noster patriarchae: « Veni in vestram regionem, sciens esse in 
ea gladium et cultrum, et propterea audacter veni, ut moriar 
verbi Dei gratia, nam non invenio quietem in mundo hoc. In 
Aethiopia dictum est mihi: ‘Viola sabbata et dies festos, ut nos. ` 
et non obedivi. Hic mihi dicitis: * Capias partem nobiscum 
in prece ' cum dies festos non observetis ». Et cum vidisset pa- 
triarcha sermonem? oris eius, qui erat dulcior quam mel et 
saccharum, et pretiosior quam aurum et argentum, miratus est 
et obstupuit et dixit: « Vere, vere hic sacerdos cinctus est 
duobus gladiis sancti Spiritus, et quis obsistat huic sacerdoti, 
et quis pedem ponat in cuspide gladii? Nam totus inflammatus 
est igne fidei ». Et tunc advocavit patriarcha Eustathium pa- 
trem nostrum, cepit manum eius, benedixit ei et eum collocavit 
secum in throno. Episcopi autem et sacerdotes sedebant in 
suis sedibus circum eum, diaconi autem ritu stabant et am- 
bulabant, servientes eius verbo. Et Eustathius beatus pater 
noster memor erat verbi Evangelii quod dicit: « Qui se exaltat, 
humiliabitur »;? et recordatus est verbi Salomonis: « Omnia 
faeta summissi placent *Deo ». Haec verba intelligens Eusta- 
thius sanctus, descendit e throno patriarchae et consedit in 
sele sacerdotum. Et cum vidisset modestiam eius patriarcha, 
iniratus est maxime et obstupuit in mente ob modestiam Eusta- 
thii sancti; et denuo ter vocavit patriarcha et collocavit in 

suo throno ter, terque descendit de throno patriarchae Eusta- 
thius sanctus, nam memor erat verbi, dicti a patribus sanctis, 
qui aspernati sunt hunc mundum caducum: « Fugias gloriam 
limeasque dignitatis magnitudinem ». Et post haec dixit Eu- 
stathius pater noster patriarchae: « Nonne verum est hoc ver- 
bun apostolorum quod accepi, ut id facerem et irem secunduin 
id, pater mi honorate, nam delector eo, et verbo tuo iubeas 
me ». Et dixit patriarcha: « Quo modo potuisti unus ferre et 
servare praecepta et doctrinas apostolorum, quae relictae sunt 
ab antiquis diebus; nam multi patres, qui erant ante nos, ante 
ine et te, non potuerunt servare ea et explere ea, difficilia 
enim sunt praecepta et instituta patrum apostolorum sancto- 
rum ». Et dixit Mar Eustathius, egregius opere, patriarchae: 
« Pater probe, benedic mihi; nam auxilium precis tuae firmum 
et potentem me reddet; cupio enim facere *iussum Dei Domini 
mei; precare pro me et benedic mihi ». Et dixit patriarcha 
abbas Beniamin: « Sis benedictus benedictione caelorum et 
terrae, et benedictione angelorum Dei, benedictione prophe- 
tarum sanctorum, quorum leges quaesivisti, et benedictione 
apostolorum missorum ad annunciationem pacis in omnes fines 
orbis terrarum, quorum regulas amavisti et quorum semitas 
itinerum secutus es, laborans et tu ipse ut illi. Donum auxilii 
eorum et multae gratiae eorum protegant te. Et exardescat in 
facie tua splendor lucis eorum, et quiescat in liberos tuos ex hoc 
tempore usque ad saeculum. Amen ». Et denuo dixit patriarchae: 
« Pater, benedic mihi et liberis meis, qui sunt in terra Aethio- 
piae ». Et dixit ei patriarcha: « Benedictio iustorum perfectorum 
et benedictio martyrum certatorum quiescat in eos et firmet eos, 
neve esuriant ii, neve sitiant, neve indigeant ullo bono quod 
petiverint ex loc tempore et in saeculum. Amen ». 

Et hac benedictione a patriarcha accepta, osculatus est eum 
et valedixit ei; et exiit ab eo in pace, et profectus est per viam 
suam. Et post haec nunciatum est lustathio patri nostro pa- 
triarcham Armeniae pro nomine Christi expulsum esse et in 
urbem Alexandriam venisse. Et eum audivisset haec Eustathius 
pater noster, surrexit ut iret ad eum, ut cognosceret vitam eius 
el cognosceret facta eius. 

"Is Eustathius pater noster flos fidei, 

qui crevit in horto sponsae!, qui tulit uvam benedictionis 

in vinea prophetarum et apostolorum. | rigatus, 

quattuor fluminibus egredientibus e throno Dei exercituum ir- 

ut dixerat Ezechiel. qui comedit volumen ut panem: nam de 
[templo egreditur aqua, 

et bibentes de ea sunt pingues et potu satiati, 

hilares et laeti. fructuosi et florentes sunt. 

et qui purgantur ea sunt puri et purgati ?. 

Et ea lavatus, Eustathius pater noster strenuus, 

tuba Ecclesiae, [postquam quaesivit euin. 

tulit frugem tricies. sexagies et centies? in iussis Creatoris sui, 


Et cum Eustathius pater noster via iret. explicabat suis filiis 
multas similitudines et interpretationes e verbis Veteris Testa- 
menti sacri, et sapidam reddidit uvam sanctificationis, sanator 
ex Evangelio regni, quod est perfectio omnium scripturarum, 
ut servarent legem et quaererent instituta Dei Altissimi coram 
omnibus populis. Et euntes Hierosolyma ad adorandum, Eusta- 
thius pater noster et filii eius venerunt in terram deserti asperi 
et angusti. 

Audite, congregatio sanctae Ecclesiae, electi, filii Sion hono- 
rati et benedicti, qui amavistis auditionem laudationum Eusta- 
thii, sacerdotis, margaritae lucis, et narrabo vobis cetera eius 
certamina, quae certavit in deserto Sceti (Asqétes), monte 
Eliae. 

*Cum rustici qui vivebant in deserto Scetensi (A sqétes), 
dolebant et in periculis versabantur, reverterunt in terram 
Aegypti. et mansit solus Zacharias (Zekerya). Volebat et is 
abire in terram Xegypti. et apparuit ei angelus Dei et dixit 
ei: « Noli redire in Aegyptum, nam cras, prima luce, adveniet 
monachus nomine Eustathius; ille est magnus sacerdos terrae 
Aethiopiae. et it ut iustitiam quaerat ». Cum audivisset haec 
a Deo Zacharias, gavisus est gaudio magno, et postero die 
advenit Eustathius pater noster ad eum, et cum eo xi disci- 
puli eius. Et ille more monachorum ianuam pulsavit. Cum audi- 
visset Zacharias voces monachorum, timuit et tremuit, cogi- 
tans venire rusticos, et latuit introrsus. Et iterum pulsaverunt 

ii: ille autem maiorem concepit timorem et cogitavit se occi- 
sum iri a maleficis. Et pulsaverunt tertium, et tum adscen- 
dit sursum in superiorem contignationem, ut inspiceret. Et vidit 
Eustathium patrem nostrum cum discipulis eius. Et recorda- 
tus est verbi angeli et gavisus est, et aperuit ianuam et induxit 
eos introrsus, et osculatus est eos; et protulit iis tabot Eliae, 
quod erat hic, in spelunca saxi, et dixit iis: « Ibo in terram Ae- 
gypti, ut afferam vobis alimentum ». Et propere profectus est et 
protulit iis panes paxamas ! siccos. Et dedit eos Eustathio patri 
nostro, et hic benedixit hos siccos panes et facti sunt calidi et 
molles. *Et mirati sunt Zacharias et discipuli Eustathii patris no- 
stri et laudaverunt Deum. Et post haec exsurrexerunt mali ho- 
mines adversus Eustathium patrem nostrum propter legem et 
praeceptum. Et dixit Zachariae: « Affer mihi vincula ferrea, 
vincula colli et vincula pedum ». Et attulit Zacharias haec vin- 
cula et portavit ad Eustathium patrem nostrum ; et dixit ei bea- 
tus: « Pone ea sub sole, ut calefaciat ea », et ille fecit iussum eius. 
Et cum sol calefecisset vincula, dixit: « Mfer mihi haec vin- 
cula ». Et tum catenis vinxit suas manus et pedes et collum. 
Et decessit cutis e collo eius, et dirupta est cutis eius manuum 
et pedum, et totum corpus eius simile factum est piscis tosti. 
Et haec omnia tolerabat amoris Dei causa; nam memor erat 
passionum Domini sui, et suppliciorum martyrum: quomodo to- 
leravissent dolores et vexationes amoris Christi causa. Et stabat 
Eustathius pater noster quadraginta dies et quadraginta noctes 
in precatione, et non edebat panem, et non bibebat aquam, et 
non iacebat in latus suum. Et non dabat somnum oculis suis nec 
palpebris suis dormitationem, et perfectum est in eo verbum 
David: « Si dedero somnum oculis meis et palpebris meis dor- 
mitationem et requiem temporibus meis, donec inveniam locum 
Domino, tabernaculum Dei Iacob? ». Cum filii Eustathii patris 
nostri profecti essent in agrum palmarum, iis obviam venerunt 
rustici qui ceperunt et abluxeruat eos in desertum interius. *Et 
narravit Zacharias Eustathio patri nostro cepisse Arabes di- 
scipulos eius. His auditis, dolebat et moerebat ; et dixit Zachariae: 
« After mihi iterum vincula calefacta sole ». Et catenis vinxit 

suas manus et pedes. Et accepit Deus precalionem eius et misit 
ad Eustathium angelum qui dixit ei: «Noli aflligere animam 
tuam, sancte Dei, nam tertio die revertentur ad te filii tui ». 
Et ad hos Arabes misit Deus malum daemonem, plenum irae, 
qui dissociavit eos et fecit inter eos dissensiones; et occiderunt 
alii alios, et mortui sunt ex eis sex firmi viri. Et apparuit 
Eustathius pater noster filiis suis, cum essent captivi. Cum vi- 
disset eum Theodorus et omnes fratres eius, perturbati sunt 
animo et cogitaverunt captum esse patrem suum; et dixerunt hi 
Arabes: « Horum sanctorum causa inciderunt inter nos dissen- 
siones et caedes ». Et remiserunt eos, qui reverterunt ad pa- 
trem suum. Et vidit eos Zacharias procul venientes, et dixit 
Eustathio patri nostro reverti discipulos eius. Et hic gavisus est 
et gratias egit Deo. Illi autem venerunt ad eum et invenerunt 
eum stantem in precatione; et vincula ferrea erant in corpore 
eius, lacrimae eius fluebant ut aqua, et madefaciebant vestem 
eius. Et cum vidissent patrem suum moerentem animo eorum 
causa, exclamaverunt et lacrimaverunt, et fleverunt *magno 
fletu, et dixerunt: « Solve vincula tua, ut requiescas aliquantu- 
lum ». Et respondit iis sanctus: « Liberi mei, gratias agamus 
Deo qui collegit nos post dispersionem, et propter omnia bona 
quae fecit nobis. Non autem solvam vincula mea, donec ad fi- 
nem perduxero votum meum ». Et stabat vinctis manibus et 
pedibus, et collo vincto collari ferreo. Et per xL dies et XL 
noctes mansit in oratione, stans, neque edens panem neque bibens 
aquam. Et tolerabat famem et sitim, et ferebat clausa vincula, 
memor verbi Pauli Apostoli: « Ego vinctus Christi Iesu !, et 
praedicator nominis eius, et stigmata eius in corpore meo 
porto ? ». 

Et volebat Eustathius pater noster consedere in deserto Sce- 
tensi, sed apparuit ei Domina nostra Maria et collocuta est cum 
eo dicens: « Hoc Scetense desertum dedi Macario et Iohanni 
Cama; tu autem, dilecte mi et dilecte Filii mei, i in terram Ar- 
meniam ad ecclesiam in nomine meo aedificatam ». Et his dictis 
ab eo evanuit. Et divulgata est fama bonitatis et certaminum 
Eustathii patris nostri per totam terram Aegypti, Alexandriae 
et in Scete. 

Et surrexit et abiit inde, et in itinere explicabat filiis suis 
verba prophetarum et apostolorum. Et venit in urbem Ieru- 
salem, et ivit ad episcopum qui erat ibi, et osculatus est eum, 
narravit ei de actis suis et accepit ab eo benedictionem. Et 
profectus est ad sepulerum Domini et adoravit et osculatus est 
id; *profectus est et Bethlehem, ubi ille natus erat, et in terram 
Nazareth, ubi erat educatus. Et ivit ad fluvium Iordanem, 
ubi baptizatus erat Dominus noster, et mersus est in eo cum 
filis suis. Tum viderunt filii Eustathii patris nostri, eo tem- 
pore quo mergebatur in aqua nudus, carnem eius siccam cum 
ossibus eius et corrugatam cutem ventris, vultum autem splen- 
dentem ut solem, et velut si vesceretur vitulo opimo et bi- 
beret vetus vinum, nam abundans erat in eo gratia Dei. Et 
cum vidissent filii eius maciem corporis eius et coxas eius 
quasi sculptas, et totum eum corrugatum et maceratum esurie 
et siti et nocturna pervigilatione, omnes lacrimaverunt et di- 
xerunt ei: « Pater, edas parvum frustulum panis et bibas 
aquam, ut madefacias linguam tuam et conspergas guttur tuum 
siccatum propter magnam esuriem et sitim; nam ecce tota 
caro tua evanescit et corrugata est, quasi (caro) mortui, tibi 
enim tantum venae et ossa, intenta cute, et spiratio tua est in 
te 1. Et cum spectamus vultum tuum laetum, cogitamus te vi- 
vum esse. Et cum hodie vidissemus te nudum, et consumi totam 
carnem tuam, mersi sunt animi nostri in dolore. Pater! frua- 
ris paullo panis ad firnandum corpus tuum, ne moriaris su- 
bito, cum quo voluisti nondum perveneris. Pater, pater, vide 
lacrimas nostras, respice precationes nostras et specta nostrum 
fletum, et requiesce in tuo strato, relaxare ab his tuis certa- 
minibus, ut possis docere et instituere tuum gregem. Si mor- 
tuus hic eris, *pater noster, erimus orbi, vagantes per terram 
alienam, ut grex quem reliquit pastor. Si ambierimus orien- 
tem et occidentem, septentrionem et meridiem, non inveniemus 
magistrum similem tibi, qui doceat bonum discipulos suos, et 
facit quod docet. Docebas iter Dei sine hypocrisi, neque per- 
sonas respiciens ». Respondit iis Eustathius sanctus et dixit iis: 
« Nolite dolere et moerere, liberi mei, nam non moriar ante- 
quam quo in animo habeo, pervenerim, quia non mea voluntate 

proficiscor, sed voluntate et benevolentia Dei, qui misit me. 
Et aegritudo corporis ne sit vobis dura, liberi mei; nonne 
audivistis, quae dicit Paulus: « ‘Si sustinebimus, et conregna- 
bimus !: id enim quod in praesenti est momentaneum et leve 
tribulationis nostrae, supra modum in sublimitate aeternum 
gloriae pondus operatur in nobis *?. Et praeterea dixit Apo- 
stolus: * Modicum passos ipse perficiet, confirmabit **, ut dixit 
Henoch: * Deprimentes carnem suam, praemio accipient bonum 
a Deo !' et propterea non peperci deprimendae carni meae ». 

Et surrexit inde et ivit in terram Armeniam, ad illum patriar- 
cham expulsum propter legem Apostolorum. Et vidit visionem 
Eustathius pater noster in itinere et narravit discipulis suis, 
et dixit iis: « Ista aurea patera, quae erat in Xethiopia et de 
qua iussi ne in sacris ministeriis usurparetur, fracta est, quia 
verbum meum transgressi sunt ». Spectate, dilecti mei, *gra- 
tam, quam dedit Deus Eustathio patri nostro, ut sciret, quae 
agerentur in Aethiopia, cum esset in terra Armeniae. Et deinde, 
progrediens itinere, Eustathius sanctus dixit filiis suis: « Unus 
e vobis peribit in mari; timete Deum ». Et cum audivissent 
hoc ab Eustathio patre nostro, invasit eos timor et trepida- 
tio et dixerunt ei: « Dic nobis palam, quis nostrum periturus 
sit? » Et respondit iis Eustathius sanctus: « Cum tempus ad- 
venerit, cognoscetis ». Et post tres dies, auditus est strepi- 
tus maris lyàrico ”, ut tonitrus. Et timuerunt filii sancti et 
reverterunt duo ex eis propter magnum terrorem maris ‘Lvarico; 
beatus autem Eustathius constans fuit animo, memor verbi 
Pauli: « Quis ergo nos separabit a charitate Christi? tribu- 
latio? an angustia? an fames? an nuditas? an periculum? an 
persecutio? an gladius? sicut scriptum est: * Quia propter te 
mortificamur tota die, aestimati sumus sicut oves occisionis. ` 
Sed in his omnibus superamus propter eum qui dilexit nos. 
Nemo potest separare nos a Christo, Domino nostro: neque 
mors, neque vita, neque re, neque verbot». Ft deinde precatus 
est Eustathius pater noster Deum et dixit: « Iesu Christe, Fili 


! 11 Tix, n, 12. — ? H Corinth., iv, 17. — ? I PETR., V, 10. — * Henoch, 
cap. cvi, 16 (ed. FLEMMING). — ê Sic in libris aethiopicis (ut Miracula 
Mariae, etc.) Mare Mediterraneum appellatur. Nomen ex lllyrico cor- 
ruptum, e versione aethiop:ca actorum apostolorum Andreae el Bartho- 
lomaei haustum esse videtur. — 9 Rom., vil, 25-39. 


f. 43,Vv. 


f. 44. 


-A«( 54 )x- 
unigenite, aeterne, iuva me cum Patre tuo et Spiritu tuo sancto 
vivifico, et noli separare a me hos duos filios meos ». Et per- 
venit precatio eius et supplicatio eius ad Deum; et ivit sanctus 
in mare *'Iyàrico, et cum eo erat tum Zacharias cum disci- 
pulis eius qui ibant, ut comitarentur eum, et ii duo discipuli, 
qui fugerunt timoris maris causa. Et reverterunt hi ad pa- 
trem suum, priusquam in mare ingrederetur. Et gratias egit 
Deo; et humiliter adoravit potentiam virtutis eius, nam tribuit 
ei quae optabat sicut rogaverat. Et invenit ibi Eustathius san- 
ctus navem, dum ornant eam nautae ad navigandum. Et ro- 
gavit nauclerum, ut acciperet se in navem suam. Et dixit ei 
nauclerus: « Da mihi ea quae debetur mihi, sin aliter, non per- 
mittam te ascendere in navem meam ». hespondit Eustathius 
sanctus: « Non habeo res aut bona aut aurum aut argentum, 
nam sun discipulus Iesu Christi, et eo ut quaeram et faciam 
voluntatem Dei mei ». Et exorabat nauclerum, et hic non admit- 
tebat eum et non permittebat conscendere navem. Et cepit tum 
Eustathius pater noster suam vestem et ter convolvit eam. Et 
obsignavit faciem suam signo crucis, et prostravit vestem suam 
in mare, et conscendit in eam cum discipulis suis. Et apparue- 
runt duo angeli, qui gubernarent eum pro nautis: alter a dextra, 
alter a sinistra; Dominus autem noster, ut nauclerus, agebat eos 
per mare, nam ille non abit a servis suis et semper est cum iis. 
Et cum vidissent nautae et nauclerus Eustathium abbatem con- 
scendisse in suam vestem et ad sinistram a nave currere per 
mare, dixerunt ei: « Quis es, *et quanta fides tua, et quanta 
bonitas tua, et quanta potestas tibi data est! ut curras per 
mare sine nave et non demergaris? » Et respondit Eustathius 
pater noster et dixit iis: « Fides mea et bonitas mea Christus, 
cum Patre eius et Spiritu sancto; haec est spes mea ». Et omnia 
haec vidit et audivit Zacharias aethiops, dum comitaretur eum 
e deserto Scetensi. In Eustathio patre nostro perfectum est ver- 
bum Salvatoris nostri Christi, cuius memoriae debetur adoratio. 
Dixit in sacro Evangelio suo: « Qui credit in me, opera quae 
ego facio, ei ipse faciet et maiora horum faciet!». Eodem 
modo hie Mar Eustathius ibat per mare sine nave, et guberna- 
bant eum Angeli, ut Andream apostolum, cum in terram anthro- 

pophagorum proficisceretur. Dominus est adiutor et fautor et 
dux, ut gubernator navis eius qui facit voluntatem eius. 

Posthac fuit in mari ix dies et noctes, nam apud Deum 
dirigebatur iter eius. Et erant duo montes, circumdati mari. 
Cum vidissent Eustathium patrem nostrum, sustulerunt. sursum 
cacumina sua et dicebant alter alteri: « Praeveniam te, excipiens 
eum », et « Ante te exibo ad hunc servum Dei ». Et cum vidis- 
set duos montes dicere alter alteri eo modo, obsignavit eos manu 
sua et vetuit verbo oris sui *ne ad se venirent, et dixit iis: « State 
in loco ». Et steterunt ubi erant, modo demiserunt sua capita. 
Et paruerunt verbo Eustathii patris nostri et non ierunt retro, 
quo erat eorum pristinus locus, ubi creati erant, neque pro- 
tinus quo petebant, sed constiterunt in loco ubi erant, ut 
imperavit iis Eustathius pater noster, immobiles, neque se mo- 
verunt inde usque ad hunc diem. Et perfecta sunt in eo dicta 
a Domino nostro in Evangelio: « Amen, dico vobis: si habue- 
ritis fidem, dicetis monti huic: transi hinc illuc, et transibit ! ». 
Et vidit Zacharias hoc portentum et miraculum quod fecit Eu- 
stathius pater noster: quomodo iret per mare suo pallio, et quo- 
modo surrexissent duo montes ei obviam. Et cum reversus esset 
Zacharias, narravit praestantiam eius terrae Aegyptiae et Ale- 
xandrinis et in deserto Scetensi. Narravit quoque Bartholomaeo 
et Stephano, duobus sacerdotibus; et audientes haec verba. mi- 
rabantur et laudabant Deum. 

Et cum essent in medio mari, dicebat Eustathius sanctus disci- 
pulis suis: « Hoc mare erit ignis, ultimis diebus ». Et audierunt 
in hoc mari fletum, et gemitum, et clamorem, et eiulationem. 
Et interrogaverunt discipuli sanctum: « Quid est multus fletus 
quem audimus in hoc mari? » Et dixit iis: « Hae sunt animae 
hominum. Et nunc reconciliemini proximis vestris, amoveatis 
ultionem e mentibus vestris, et tollatis malitiam e cordibus ve- 
stris ». *Deinde, cum esset sanctus cum discipulis suis, veste sua 
in mare pro nave expansa, discipulis autem eius gradientibus 
pedibus per mare, sicut per aridam, dixit iis: « Confortamini in 
Deo et in potentia virtutis eius ?. Et ferat quisque librum gremio 
suo, et erit vobis potentia verbi Dei ». Et cum erant in medio 
mari, cecidit unus in id et periit, ut praedixerat Eustathius 

sanctus; et flebant eum monachi, et dixerunt: « Eheu nos, ma- 
gister noster ». Respondit iis beatus: « Cur fletis hoc thesau- 
rum falsi, latibulum serpentis Satanae? Plenum est cor eius 
iracundiae, invidiae, ultionis et doli. Et reliquit fidem, vestem 
sapientium virginum, lenitatem, castitatem cordis et mali obli- 
vionem ». Et dixerunt ei discipuli eius: « Huius monachi os 
putruit ieiunio, et pedes tumuerunt quia multum stabat in pre- 
catione ». Respondit Eustathius pater noster et dixit iis: « Totus 
labor eius vanus est, nam non ignoscebat peccatis proximi 
sui. Et propterea non condonata sunt peccata eius ». 

Et posthaec audita est fama praestantiae Eustathii sancti in 
tota insula Cypro; et erat in hac insula femina quaedam fi- 
delis, nomine Aziza. Audito nuncio eius, dixit: « Monachi ve- 
nerunt *quaerentes verbum Dei, nolentes aurum et non solliciti 
de argento ». Et postea venit Aziza in templum, ubi erat si- 
mulacrum Dominae nostrae Mariae, et dixit: « Domina mea, 
accurro ad precationem tuam, ut monstres mihi facies horum 
monachorum, quorum famam audivi, ut benedicant mihi et 
domui meae ». Et Eustathius pater noster venit ad episcopum 
Cypri et accepit ab eo benedictionem et narravit ei facta et 
instituta sua. Cum esset ibi, venit ad eum Aziza fidelis et ex- 
cepit eum cum discipulis eius et dedit ei commorationem, 
ubi erat eius opulentum granarium, et accepit eos acceptione 
benigna. Et erant cum ea virgines, quas docebat vestes pre- 
tiosas texere. Et adierunt eae sanctum et acceperunt ab eo 
benedictionem. Et laetabantur incolae Cypri Eustathio; senes 
et iuvenes, cum fideli Aziza et omnibus filiabus Cypri: nam 
splenduit in eos lux doctrinarum eius sicut sol. Et sanavit 
aegrotos eorum balsamo verborum suorum, quod est dulcius 
mele. Et deinde valedixit Eustathius sanctus hominibus Cypri, 
discessit ab iis et profectus est mari, cum suum pallium, quasi 
navem, conscendisset. Et cum veheretur, surrectione undarum 
non agitabatur, et fluctu maris non concutiebatur, nam lumbi 
eius cincti erant fune Evangelii, et ornamentum eius totum fuit 
Fapparatus fidei, in manu autem eius fuit signum crucis. 

Et cum medio mari essent, flevit Eustathius pater noster et 
percussit manu ad manum. Et dixerunt ei filii eius: « Pater, 
quid est tibi? » Et dixit iis: « Columna magna cecidit in terra 
Aethiopiae ». Et interrogaverunt eum: « Quae columna? » he- 

spondit iis: « Amda-Seyon, vex Xethiopiae, mortuus est hodie ». 
Mirati sunt filii eius et locuti sunt inter se: « Quale donum 
datum est ei, ut cognoscat secreta et sciat occulta! » Alii di- 
xerunt: « Quod servavit virginitatem suam et purgavit se ab 
impuritate muliebri »; alii dixerunt: « Quod ad extremam ino- 
piam redactus est Domini exercituum causa ». Et dixit iis ite- 
rum Eustathius beatus: « Aurea patera fracta est in terra 
Aethiopiae! » Et dixerunt ei: « Pater, quid hoc significat ? » 
Et respondit iis: « Diaconus lapsus est in fornicationem; om- 
nium peccatorum pessima est fornicatio, nam est perniciosa 
et polluit animam et corpus. Beatus est qui ab ea se servavit 
et non delapsus est in libidinem ». Mos erat huic Eustathio 
beato omni vespere cotidie offerendi sacrificium. Et cum intrabat 
in templum profundebat sine intermissione lacrimas ex oculis, 
donec exiret e templo. Et precabatur contrito corde et fervida 
anima, stans cum timore et trepidatione, sicut stat satelles in 
conspectu regis. 

Iterum fecit Eustathius pater noster portentum et miraculum 
*auribus stupendum. Cum venissent ad littus maris prope ter- 
ram Armeniae et vellent descendere in illud, egressi sunt ex 
oppido Armeniae multi homines, pueri cadaver ferentes; et 
flebant fletu amaro, et ante et post cadaver, nam hic puer 
mortuus filius erat hominum nobilium. Qui eum ad sepelien- 
dum portabant, viderunt Eustathium patrem nostrum, euntem 
per mare, non cum solida nave, sed suo pallio, quod navis 
incorporalis, factum est precatione Mar Eustathii, veheretur. 
Viderunt quoque ante se alios, qui veniebant, navigantes nave 
more consueto. Hoc miraculo viso, desiverunt fletum et po- 
suerunt cadaver in littus maris: cepit eos magnus stupor et 
dicebant alii aliis: « Qui sunt hi euntes per dorsum maris 
sine nave. Non enim videmus apud homines ratem, neque 
nautam, qui vehat eos; utrum homines sunt hi, an Angeli; 
an imaginem inanem videmus? Avesne hae caelestes sunt, sa- 
lientes super mare, quarum alas non madefacit humor abyssi! » 
Et dum haec dicunt, advenit Eustathius pater noster cum filiis 
suis et in terrain egressus est. Pallium suum reliquit in mari, 
ut testis sit in perpetuum. Cum vidissent Eustathium patrem 
nostrum hi homines lacrimantes, cucurrerunt ad eum certatim 
et adoraverunt eum et dixerunt ei: *« Quis es, pater? Non 

videmus navem vel ratem esse tibi. Vidimus in te opus inau- 
ditum: calcas mare eundo, sicut terram, et non madidi sunt 
pedes tui. Utrum Rabbi es, creator maris et terrae, an servus 
Rabbi? Dic nobis opera tua et artem tuam ». Et dum mirantur 
et obstupescunt isto modo, advenit dominus navis, qui olim 
non permiserat ei conscendere navem suam, et narravit iis 
de factis et praestantia Eustathii abbatis et de omnibus quae 
facta erant per eum; quomodo dixisset sibi de nave, et quo- 
modo profectus esset mari pallio suo. Deinde profecti sunt 
ad cadaver, et Eustathius pater noster ivit cum lis, ut vi- 
deret et cognosceret quae fiebant. Erat magnus conventus et 
volebant sursum cadaver cum feretro tollere, ut ad sepelien- 
dum portarent. Et dixit iis hic Eustathius sanctus: « helin- 
quite illud ; paullum iaceat ». Et constitit ad caput pueri, et con- 
vertit faciem ad orientem, et expandit manus suas ad caelum 
et precabatur, dicens: « Domine, lesu Christe, audi preca- 
tionem meam et supplicationem meam. Tu enim es qui audi- 
visti precationem Eliae, cum ad vitam revocavit filium viduae, 
quae nominabatur Sarephta !; nam tu et hodie (idem) es ». 
Et talia dicens, posuit carnem suam super carnem huius pueri, 
et expandit manus suas super manus eius et pedes suos super 
pedes eius, et applicuit oculos suos oculis eius et nasum naso 
eius, *et os ori eius, et immisit salivam suam in linguam 
eius, et suspiravit et inspiravit in eum ter, et obsignavit eum 
signo crucis, dicens: « Domine, lesu Christe, vestis sanctorum 
et rex iustorum, lumen quod non exstinguitur, lux cui non 
appropinquant tenebrae! potestate tua surgat puer hic mortuus, 
et intellegant populi te esse Deum unum tota terra ». Et cum 
finisset suam precationem, aperuit oculos suos hic puer et vidit 
Eustathium sanctum, et surrexit propere et flexis genibus ado- 
ravit eum, dicens: « Sit pretiosa anima mea in oculis tuis! » 
Iussit apponi ei quod ederet. Cum populus collectus vidisset hoc 
miraculum, omnes elevaverunt voces suas unanimiter et excla- 
maverunt et dixerunt: « Magnus propheta surrexit nobis et 
novus Apostolus, qui facit mirabilia, venit ad nos!» Lt talia 
dicentes, delapsi sunt humi et adoraverunt vim sanctitatis eius 
et pulverem pedum eius lingebant ?. 

Et manavit fama eius per totam Armeniam. Et exiit episcopus 
Armeniae obviam ei cum omnibus sacerdotibus et diaconis et fi- 
delibus, viris et mulieribus et pueris, qui saltabant canendo, 
sacerdotes et diaconi cum turibulis et aspergillis et lucernis, 
canentes et laudantes Eustathium sanctum, qui nolebat gloriam 
mundi huius nec vanam laudationem, memor verbi Tobit: « Fili, 
noli superbire. quoniam in superbia perditio est! ». *Et cum vi- 
disset se honorari ab incolis oppidi, demisit caput suum et dixit 
lis: « Nonne audivistis quae dixit David propheta: * Ego sum 
vermis et non homo, opprobrium hominum et abiectio plebis ` ?; 
et iterum dixit: * Quis est homo. qui vivet et non videbit 
mortem. et quis eruet animam eius de manu inferi? ?. Hic 
reditus mortui in vitam et haec potestas sunt non mei, sed Iesu 
Christi, Domini mei, qui quem vult mortificat et quem vult vi- 
vificat, et quem vult honorat aut ignominia afficit, quem vult 
castigat aut veniam dat (ei), et quem vult pauperem facit aut 
ditat; potestas caeli et terrae est in manibus eius, et omnia 
aperta sunt ei, nihil eum latet ». Et cum incolae oppidi vidis- 
sent, mirati sunt eius modestiam, magis etiam honoraverunt 
eum et adoraverunt eius sanctitatem et volebant collocare eum 


in currum, aut ferre humeris suis, sed restitit et noluit, nam 


contempsit mundum iniquum, et ivit in oppidum Armeniae, 
cuius muri erant alti circiter LXxx cubita, latitudo autem fun- 
damenti eorum xL cubita; a dextra et a sinistra erant sacer- 
dotes et diaconi cum turibulis et lucernis, et puer quem ad 
vitam a mortuis revocavit anteibat ei laudans et celebrans 
Deum; videntes dicebant: « Hic est puer ad vitam revocatus a 
mortuis; ecce autem is qui eum revocavit; eunt una! *Mira- 
culum vidimus hodie! » Et talia dicentes, mirabantur et ob- 
stupescebant valde. Puer autem ad vitam a mortuis revocatus 
precatione Eustathii sancti, didicit ab eo omnem sapientiam, 
et instituebatur, donec crevit et adolevit. Tum profectus est in 
terram Ge'ez cum ceteris discipulis sancti Mar Eustathii; pe- 
ragravit omnia monasteria et coenobia, et narravit praestan- 
tiam et miracula eius in tota terra Aethiopiae, quae fecerat sibi 
et quomodo ad vitam revocaverat a mortuis. Et cum requie- 
visset in honore et in pace, sepelierunt eum in terra Dali. 

Eustathius autem sanctus peregrinabatur et ambulabat per 
totam terram Armeniam. Postquam e mari egressus est, adve- 
nerunt eo, ubi erant latrones insidiati in itinere; omnes ho- 
mines cucurrerunt et fugerunt propter timorem latronum et 
reliquerunt sanctum solum cum discipulo eius Bakimos. Dixit 
Eustathius sanctus discipulo suo: « Timesne, mi fili, hos la- 
trones? » Ille respondit: « Timeo, pater ». Et dixit Eustathius 
sanctus: « Noli timere, naim Christus est nobiscum, qui non 
dereliquit sanctos discipulos suos, cum misisset eos annun- 
ciare in nomine suo Evangelium in omnibus finibus orbis ter- 
rarum ». 

Et huic Eustathio sancto data sunt varia et innumerabilia 
dona, et fide erat similis Abel, cuius sacrificium erat melius 
(sacrificio) Cain. Fide erat similis Henoch, qui a *Deo translatus 
est, ne videret mortem. Fide erat similis Noe, quem Deus ser- 
vavit ab aqua diluvii in alvo arcae, et qui erat heres iusti- 
tiae fidei. l'ide erat similis Abraham, qui credidit Deum mul- 
tiplicaturum esse filios suos, sicut sidera caelestia et sicut 
arenam in littore maris, ut benedicerentur in semine suo om- 
nes gentes terrae. Fide erat similis Isaac, qui erat sacrificium 
purum Deo caelesti. Fide similis erat Iacobo, qui vidit sca- 
lam auream, cuius altitudo erat a terra ad caelum, per quam 


angeli Dei adscendebant et descendebant et cui innitebatur 


Deus!. Fide similis erat loseph, qui de profectione filiorum 
Israel memoratus est et de ossibus suis mandavit *. Fide 
similis erat Moysi, qui divisit Mare Rubrum (Erétra) in duas 
partes et traduxit Israel per medium eius, quod experti Aegyptii 
devorati sunt?. Fide erat similis Iosue, qui stravit muros 
lericho circuitu dierum septem !, et intravit in eam. Et similis 
quoque erat Iosue, cui divisum est flumen Iordanis. Et hic 
Eustathius ¢ransiit mare ‘Ivarico, cum conscendisset navem 
pallium caprinum, suam vestem, non madidis pedibus. Fide 
similis erat Barac, Gedeon, et Samson, lephte, David et Sa- 
muel et ceteris prophetis, qui fide *luctabantur et vicerunt re- 
ges”. lide similis erat Iohanni Baptistae et patri eius Zacha- 
riae. Fide similis erat duodecim apostolis et Lxxu_ discipulis, 

omnibus patriarchis, archiepiscopis, sacerdotibus et «diaconis 
qui adepti sunt repromissiones, operati sunt iustitiam, obtu- 
raverunt ora leonum, convaluerunt de infirmitate, fortes facti 
sunt in bello, castra verterunt exterorum !. Fide similis erat 
concilio primogenitorum gaudio triumphantium, quorum no- 
mina inscripta sunt in caelis. Fide similis erat iustis et mar- 
tvribus, virginibus et monachis et omnibus fidelibus ortho- 
doxis, qui pro Christo verbera et ludibria experti sunt, qui 
contumeliis afficiebantur, qui vineula perpessi sunt, securi per- 
cussi sunt, qui lapidati sunt, in occisione gladii mortui sunt, 
qui circuierunt in melotis. in pellibus caprinis, egentes, angu- 
stiati, afllicti, quibus dignus non erat mundus, in solitudinibus 
errantes, in montibus et speluncis, et in cavernis terrae. Et 
hi omnes testimonio fidei probati sunt?. Omnibus his similis 
est hic Eustathius sanctus, navis multarum animarum, ut abeant 
per eum e mari igneo, nam hic est fullo corporis et animae, 
qui peccatorem album facit sicut nivem, et purgat impium 
sicut. lanam. 

In itinere Eustathius beatus patriarchae *Armeniae obviam 
factus est. Alter alterum complexus est, et patriarcha Arme- 
niae ei dixit: « Abeo alio. Cape a me Lxx uncias argenti, et 
da filiis tuis, ut cibum sibi emant, donec ad eos revertar ». 
Nec accepit Eustathius sanctus LXX uncias argenti, quas ei 
patriarcha dabat, nec cepit eas ab eo, nam divitias mundi 
huius neglexit, tanquam pannos sanguinis profluvium habentis : 
et patriarchae dixit: « Nolumus aurum et argentum, vero tuam 
benedictionem volumus et rogamus ». Et sic locutus patriar- 
chae valedixit, ut iter suum pergeret. 

Et tum nubes lucida apparuit et Eustathium sanctum eripuit 
e terra Armenia, et duo viri cum eo erant induti veste lucis 
splendentis, et tulit eum in terram Ge‘ez, eo ubi erat Salomé 
beata anachoreta, quam olim eduxit e domo counubii vi et ma- 
gno miraculo. Et vivebat serviens Altissimo ieiunio et prece, et 
multis laboribus, et certaminibus, et debilitatione, tanquam 
Anna prophetissa filia Phanuel de tribu Aser. Et dixit: « Unde 
venisti. pater? » Eustathius sanctus respondit: « Veni e terra 
Armenia, vi Iesu Christi Domini mei ». Et interrogavit: « Pater, 

quo vadis? » Et respondit et ei dixit: « Filia mea, vado in 
Kesahe collem, ut benedicam huic monti pro filiis meis fidelibus, 
nam ibi servient *Deo omnes filii mei ieiunio, et oratione, et 
multa pervigilatione ». Et sic locutus evanuit ab ea. Et ad 
Salomé anachoretam venerunt duo viri: praefectus oppidi (m a- 
kúanena hagar) et sacerdos ecclesiae, et cum ea de magni- 
ficentia Dei loquebantur. Eis locuta est: « Mihi apparuit Eu- 
stathius pater noster, postquam venit e terra Armenia in lucida 
nube sedens et narravit mihi omnia arcana, quae ultimo die 
erunt; et duo viri cum eo erant, Michael et Gabriel, archan- 
geli ante Deum stantes ». Et sic loquens testabatur Salomé 
anachoreta et dicebat, ut ei monstravit Spiritus sanctus super 
eain commorans: « Vere dico, nec mentior, nam ei qui mortui 
sunt in hoc monasterio et in eo sepulti sunt, non damnabun- 
tur, nec id videbit is cui Eustathius pater noster benedixit ». 
Et sic locuta, tacuit Salome beata et dicere desiit. 

Et post hos dies, filii Eustathii sancti convenerunt in hoc 
monasterium ab oriente, et occidente, et septentrione, et me- 
ridie, et templum construxerunt in Kesaché colle, et id Dabra- 
Maryam nominaverunt, nam in eo profusa sunt lac et mel, id 
est Vetus et Novum Testamentum, et in ea laudant angeli et 
una cum lis homines, una voce, Seraphim et Cherubim, et 
aves et omnis spiritus lucis qui potest benedicere et laudare, 
et "efferre et sanctificare nomen sanctum et benedictum. Et aliae 
virtutes quae in terra et supra aquas, et omnis caro magis quam 
virtutes laudabunt et benedicent in hoc monte Domino spiri- 
tuum. Hic mons similis est monti Sinai, in quo apparuit splendor 
Dei, tanquam firmamentum caeleste, et tanquam lapis sapphiri, 
et tanquam pedes (2) solis, cum visitat locum, quo pedes Dei ste- 
terunt. Hic mons similis est Antilibano terrae Eliae, terrae olea- 
rum, tritici et vitis, terrae lactis puri et melis, cuius lapides 
sunt ferrum, et cuius ad montes rubrum aes colligitur. Hic mons 
similis est monti Garizin; in quo vr tribus Israel stabant bene- 
dictionis et pacis causa. Hic mons similis est Nazareth Gali- 
laeae, ubi Verbum Dei vivi incarnatum est, cum Gabriel archi- 
strategus missus Mariae laeta nunciaret. Hic mons similis est 
Bethlehem, super quam stabant omnes copiae caelestes, in 
metu et tremore, cum Maria Unigenitum pareret. Hic mons 
similis est monti Quesquam, in quo mansit in fuga Unigenitus 

MCCXC dies cum Matre sua, quam fecit arcam sacram. Hic mons 
similis est monti Olivarum, in quo pedes Dei stabant, et in quo 
enarravit discipulis suis mysterium secundae inquisitionis. Hic 
mons similis est loco Calvariae, in quo Filius Dei cruci affixus 
5 est, et cum animus eius emitteretur, velum templi scissum est a 
summo* usque deorsum. Hic mons similis est cenaculo Sion, (.51,v. 
quo descendit supra apostolos Paracletus Spiritus pacis, quem 
mundus accipere non potest |. Hic mons similis est Golgothae, 
ubi tres dies et tres noctes corpus lesu manebat. Hic mons 
10 similis est monti Thabor et monti Sion, super quem stabat ille 
Agnus? cruci affixus et occisus, ut acciperet regnum et sa- 
cerdotium, et gloriam, et vim, et sapientiam et opes. His si- 
milis est Dabra Maryàm, ecclesia Eustathii sancti. 
Et hic Eustathius pater noster obviam fuit patriarchae Ar- 
1; meniae redeunti post peregrinationem eius, neque cepit ab eo 
LXX uncias argenti, et ei dixit: « Pater, nolumus aurum aut 
argentum, sed rogamus tuam benedictionem, et volumus di- 
scere a te scripturas institutorum apostolorum ». His auditis 
patriarcha mirabatur et obstupescebat propter eius despectum 
2 bonorum huius mundi. Et abiit, et decessit ab eo patriarcha 
mirans facta eius. 


Oratio et benedictio Eustathii sacerdotis, 
margaritae lucis, 
sit cum filio eius Ionatha, 
25 — qui fiduciam in prece eius ponit, 
et cum scriba eius Amha-Giyorgis, peccatore et egenti, 
et cum omnibus audientibus, 
in saecula saeculorum. Amen. 


Et posthaec apparuit ei Iesus Christus Dominus noster se- 

30 dens in curru lucenti; Michael erat in dextra, *Gabriel in sini- f. 52. 
stra, Seraphim et Cherubim se inclinabant sub curru eius. Et 
dixit: « Pax tibi, a me electe Eustathi sancte, a Patre meo dilecte, 
domicilium Spiritus sancti. Tibi paradisus apertus est, et quies 
patet, et arbor vitae plantata est, et aevum futurum paratum 

3 est, et gaudium requiesque instituta et instaurata sunt, instant 
benedictio et pulchritudo, collecta est radix sapientiae: morbus 

autem absconditus est et mors evanuit, et pernicies latuit et 
dolor oblivioni datus est, et apparuit thesaurus vitae. Omnia 
liaec decent te et electos tui instar, nam petisti a me et tibi dedi; 
pulsavisti, et tibi aperui!; et nunc te traduco ex hoc fragili 
mundo et e tenebris in lucem, ex humilitate in gloriam aeternam, 
ubi sunt recti et electi, puri casti, qui carnem suam non macula- 
verunt et lavaverunt stolas suas sanguine Agni?. Adducam eos 
ad fontem aquae vivae nitentis velut nix, et e longinquo ad 
oppidum sanctum fluentis. Eris una cum iis in caelesti Ierusalem 
in domicilio gloriae Patris mei, cui duodecim portae sunt; et 
singulae portae erant ex singulis margaritis, et plateae civitatis 
aurum mundum tamquam vitrum* perlucidum ?. Haec est sors 
tua et sors victorum martyrum et purorum castorum ». Postquam 
Dominus noster haec dixit, Eustathius sanctus surrexit et ante 
Dominum genibus flexis se prostravit, et dixit: « Si inveni gra- 
tiam in conspectu tuo, sine, Domine, me tibi dicere hoc ver- 
bum de quo te rogabo ». Et Dominus locutus est: « Dic; nam 
perficiam quidquid a me petiveris ». Et Eustathius sanctus re- 
spondit, capite suo in conspectu Dei inclinato et oculis cordis 
ad caelum elevatis: « Domine, Dominus meus, quale praemium 
erit eis qui facient commemorationem meam et nomen meum 
invocabunt confidentes, etiam ei qui templum memoriae meae 
consecratum aedificabit, et in id feret oblationem turis et 
eucharistiae die memoriae meae, et qui alet pane suo esu- 
rientem et calice dabit bibere sitienti? Da iis bonam merce- 
dem, eo tempore quo iusti mercede bona a te remunerabuntur ». 
Et iterum Dominus noster respondit, ore benedictionis pleno: 
« Omnia haec perficiam, tui causa, secundum verba tua. Quis- 
que faciens memoriam tuam, et invocans nomen tuum, praemio 
centuplici afficietur in hoc mundo et in futuro aevo potietur 
regno caelorum. Et nomina eorum qui scribent librum certa- 
minum tuorum et explicabunt eum, scribam in libro vitae in 
lerusalem caelesti, non manufacta ab homine. Et ei qui sa- 
tiaverit esurientem die memoriae tuae, dabo stellam phosphori 
et mannain occultam; qui autem dederit bibere sitienti die me- 
moriae tuae, eum adducam ad fontem aquae vivae* et lucidae 
fluentis e throno gloriae Patris mei. Et qui induerit nudum, 

preci tuae confidens. eum induam vestimento lucis, quod electis 
datur; qui autem tulerit die memoriae tuae oblationem simi- 
laginis, aut turis, aut olei lampadibus, aut cinnabaris minii, aut 
uvarum passarum templo tuo velalii templo, memor laborum 
et certaminum tuorum die memoriae tuae, ei dabo bonam 
mercedem cum omnibus sanctis meis. Et qui hymnos canta- 
verit die memoriae tuae, eum patiar audire cantum cxLIv mi- 
lium parvulorum '. qui primi redempti sunt Deo et Agno eius. 
Et qui confidens precationi tuae tulerit panes, quos pauperibus 
det, eum patiar recumbere in cena millenii cum omnibus san- 
ctis meis ^. Et qui receperit pauperem, aut peregrinum, aut 
senem, aut orbum in sua domo in nomine tuo, eum collocabo 
in thronum gloriae cum magnatibus populi mei ». Eo testa- 
men!o Eustathio sancto dato, Dominus noster locutus est: « Post- 
haec elevabo te usque ad tertium caelum, thronum gloriae 
Patris mei, quo manent similes tibi; tu autem dispone domum 
tuam et consolare tristes eorum et instrue sapientes eorum et 
excute porro vilam mortalem: remove a te onus hominum 
et induere vestimento immortali, et relinque cogitationem do- 
loris, et festina igitur ut transmigres ab hoc mundo * ». *Et 
haec loculus, Dominus noster in caelos ascendit in magna gloria. 

Preces et benedictio et donum pacti a Deo accepti, patris no- 
stri Eustathii sint cum filio eius Ionatha et cum omnibus 
audientibus. Sit ei ad firmitatem et defendat eum quocunque 
exeat et revertatur, in saecula saeculorum. Amen. 

Et posthaec Eustathius pater noster ad se filios suos, qui 
cum eo erant, collegit; multi enim filii eius mortui sunt in iti- 
nere, dum sequebantur vestigia magistri sui. Et eis dixit: « Filii 
mei, memores estote portentorum et miraculorum, quae nobis 
Dominus noster fecit et cognoscite cognitionem eius, liberi mei! 
Quanta miracula nobis Dominus fecit, ut monstraret vim suam 
super nos et coram patriarcha Alexandriae, et coram episcopo 
Hierosolymorum, et coram episcopo Cypri! Multa sunt portenta 
et miracula, quae nobis Dominus fecit! Et nunciate terrae Ae- 
thiopiae magnificentiam Dei, quam vidistis et audivistis per 
me, patrem vestrum. Et ecce. morior, ut mihi lesus Christus 
Dominus meus, cui sit gloria, nunciavit. Vos autem redite et 


1 Apoc., XIV, 3, 4. — ? Cfr. Apoc, xx, 5. — ? IV EZR., xiv, 10-14. 


AETH. — P -- XXI. 5 


f. 53,v. 


f. 54. 


=4 66 ya- 


nunciate filiis meis qui sun! in terra Aethiopiae, e! eis dicite: 
* Estote constantes in bonis faciendis et in fide recta”, ut vos 
docui; ut dixerunt! apostoli sancli patres nostri in eorum Sy- 
nodo, et ne quid faciat sacerdos aut diaconus sine voluntate 
episcopi in rebus Ecclesiae. *It proficiscor lerusalem terre- 
strem; vos autem, si vixeritis operibus manuum vestrarum, 
iuvantes pauperes et egentes, et eleemosynam dantes, vere 
dico vobis, filii mei, una mecum congrediemini in caelestem 
Ierusalem, uhi est congregatio primogenitorum gaudentium et 
angelorum vigilantium ». Et haec locutus, aegrotavit et coepit 
dolere ad mortem. 

Et filii eius, cum audivissent patrem suum aegrotare, se col- 
legerunt cuncti in pleno et dixerunt: « Mansisti solus nobis, 
tanquam unica uva e tota vindemia, et tanquam lampas in loco 
obscuro, et tanquam portus navis a voraginibus, e! nonne satis 
malorum, quae nobis acciderunt? Et si nos relinquis, praestat 
nobis mori quam vivere, nam meliores non sumus patribus et 
fratribus nostris, qui mortui sunt in itinere te sequentes ». Ft 
sic locuti, fleverunt magnum fletum, et eiulabant; et dixerunt: 
« Pater, cur relinquis nos gregem tuum quem multiplicasti san- 
cta prece tua? Ubi inveniemus patrem et magistrum tibi si- 
milem? Nos relinquis in terra aliena, in regione multarum 
gentium, quarum linguas non intellegimus! » Et haec dicentes, 
discipuli eius lacrimabant, sedentes ad cervical et ad pedes 
eius; nonnulli autem sedebant in dextra et sinistra et oscula- 
bantur caput eius et amplectebantur manus pedesque eius. 


f.54,v. Eustathius autem sanctus, columna Ecclesiae et *lux mundi, 


cubabat inter eos, laborans morbo. Et ei iterum dixerunt: 
« Pater, ortus nobili genere, factus es peregrinus et advena, 
tanquam viator in terra Armeniae ». Et sic loquentes, tan- 
gebant sua colla et magna voce flebant, praevidentes patri sui 
spiritualis mortem et migrationem ex hoc caduco et fragili 
mundo. 

Et recordati sunt eo die, quot et quanta miracula porten- 
taque manu Eustathii sancti Dominus fecisset. Et omnes qui 
tum convenerunt, exclamabant et lamentabantur dicentes: « Pro 
aegrotantibus precabatur: et sanabantur: eos qui in morbum 
peccati deciderant, susurro monebat: et servabantur. Qui per- 
cutiebantur et verberabaniur a malis spiritibus, revertebantur, 

ab eo sanatione et salute accepta. Leprosos carnalibus cupi- 
ditatibus fornicatione et pigritia et angore (?) aspergebat aqua 
cognitionis legis, quae eos purgabat et mundabat. Omnes qui 
in densis tenebris ?fraterni odii et inimicitiarum et calum- 
niae periclitantes et explorantes manebant, dirigebat cum pace 
ad concordiam et lucem amoris. Pro claudicantibus pede mentis 
precabatur: et recte ibant currentes per viam Evangelii. Per- 
ditos et eos qui mala et terrae adhaerente cogitatione per- 
movebantur sancta doctrina sua elevabat. Dalbos reddebat recte 
loquentes: eos vero qui dicebant temeraria, et ludibria, et 
foeda, coegit fugere hane consuetudinem malam et verbo sa- 
crae Scripturae edocuit. Graves auribus et surdos ad praecepta 
audienda mitigabat verbo Dei et aperiebat intimas aures eorum, 
et flebant attenti et obtemperantes. Pro exsiccatis manibus ! 
precabatur et rogabat ut fides eorum recta fieret et manus 
eorum veloces essent ad eleemosynam dandam. Pigros, qui 
opera manuum oderunt, excitabat verbo suo et faciebat doc- 
trinam suam inter eos amabiliorem auro, argento et topazio. 
Eos qui oblectabantur ebrietate et delectabantur escis, et risu, 
et ludis, docebat ministrare Deo in labore et vita solitaria ?. 
Eos qui erant in contaminatione, adducebat ad sanctitatem 
paenitentia et lacrimis. Vehementes et oppressores adducebat 
ad ius et veritatem. Eos qui *cogebant pauperes gemere et 
amabant repetundas, cogebat rapinas relinquere et admonebat 
ex opibus suis pauperibus eleemosynam dare, cum hilari vultu 
et laeto corde. Eis quorum fides mysterii maiestatis exigua 
erat, persuadebat ut Deo servirent, et corda eorum faciebat 
parata ad praecepta Evangelii perficienda. Eos qui delectaban- 
tur voluptatibus et saltationibus, diruentibus corpus et membra 
delentibus, cogebat continuo precari, et hymnos cantare in tran- 
quiliitate et diligentia multa. Superbos docebat humilitatem et 
rixosos faciebat lenes. Et omnibus praecepit ne mentirentur, 
neque ullo modo iurarent per nomen Dei magnum et terribile 
aut ullum aliud iurandum, sed semper fideles essent. Eos quibus 
semper calamitates et plagae acciderunt, consolabatur in do- 
loribus corum, et remittebat eos retro in domicilia cum pace, 
gaudio voce sua dulci affectos. Lapsorum tentatione inimici 


* Melaphorice pro iis qui largitiones non faciunt. — ? Vel « exerci- 
tationi ». st s@mun a legas. 


1-95 


f. 56. 


f. 56,v. 


A«( 68 jer 


et dolore dirutorum firmabat corda, et excitabat eos, et vocabat 
ad certamina cum magna constantia. Pauperes et egentes iu- 
vabat et firmabat eos ad inopiam suam ferendam, Deum lau- 
dantes. Et in his omnibus Eustathius sanctus perficiebat opera 
sanctorum apostolorum, et se siinilem Domino suo faciebat, di- 
cens eis quos sanavit: « Videte, ne cui dicatis: * Eustathius nos 
sanavit’; *sed confitemini coram omnibus hominibus recte Iesum 
Christum vobis dedisse sanationem et salutem, cui gloria in 
saecula saeculorum. Amen. Nisi autem sie feceritis, in morbum 
vestrum et malum decidetis ». 

Et haec omnia facta recordabantur filii Eustathii sancti, 
lacrimantes et eiulantes, cum ad mortem aegrotaret. Respon- 
dit filiis suis Eustathius sanctus et dixit: « Cur lacrimatis 
et cor mewn dolore vestro frangitis? Oportet vos gaudere, 
nam anima mea a morbo et debilitatione in gaudium aeter- 
num abit, et a servitute doloris in libertatem ». Et haec lo- 
cutus, benedixit discipulis suis cum pace et voce dulci, et cum 
eis benediceret, subito e caelo magna lux descendit, et Eusta- 
thium sanctum circumstetit et hoc tempore anima eius e cor- 
pore eius exiit et in hane lucem, quae de caelo descendit, 
abiit. Et extulerunt angeli hanc animam viri iusti Deo dicen- 
tes: « Laborabit in aeternum et vivet adhuc in finem, non 
videbit interitum !. Alleluia. Pretiosa in conspectu Domini mors 
sanctorum eius. Alleluia. Beati immaculati in via, qui am- 
bulant in lege Domini ? ». Et postquam haec locuti sunt, exce- 
perunt eum angeli et archangeli Michael et Gabriel, Seraphim 
et Cherubim, secundum gradus et tribus eorum, nam mortuus 
similis fuit eis puritate et collaudatione Dei *et sanctificatione 
et glorificatione eius. Et ei obviam exierunt Abraham, et Isaac, 
et Iacobus, et omnes prophetae, quorum historias legebat. Et 
exierunt apostoli, quorum instituta dilexit et quorum crucem 
mortis ferebat. Exierunt martyres, quorum labores martyrii 
subierat. Exierunt iusti, quorum instar certavit. Exierunt casti, 
quorum instar castitatem acquisivit. Exierunt monachi, quorum 
instar schemate vestitus erat. Et extulerunt animam eius in 
caelos et induxerunt eam in caelestem lerusalem. 

Et fuit obitus Eustathii sancti die duodevicesimo mensis 
mascaram. 

Patriarcha. Armeniae recitavit super corpus Eustathii sancti 
nomina Dei, et unxit corpus eius unguento, unctione divina. 
Sacerdotes cum patriarcha legebant cL psalmos Davidis et 
omnes libros legis et prophetarum et Evangelii, Novum et Ve- 
tus testamentum a mane usque ad nonam horam. Et sepelive- 
runt eum apud sepulcrum Marmechnami martyris, in ecclesia 
Armeniae. Anima autem eius lucebat, tanquam sol inter iustos. 

hevertamur ad fletum et planctum filiorum abbatis Eusta- 
thii. Qui erant in terra Armeniae, lacrimabant, et eiulabant, et 
lamentabantur. dicentes: « Heu nos! sal terrae et lux mundi 
hodie se occultat terra. Heu nos! oculi eius lucentes tanquam 
stellae, hodie obdormiverunt in sepulchro! labia eius hilaria, 
*quae de Scripturis sacris loquebantur et eas interpretabantur, 
obruta sunt pulvere!sanctitas manuum eius, quae mysteria di- 
vina tetigerunt, nonne constricta est vinculis mortis? Velocitas 
pedum eius, qui ad fidem docendam currebant, nonne vincta est 
compedibus, et nonne conclusa est ab angelo mortis? Secundum 
verbum Salomon: « Hydria contrita est et obsurdescent omnes 
filiae carminis, et florebit amygdalus, et impinguabitur locusta, 
quoniam ibit homo in domum aeternitatis suae! ». Et David di- 
xit: « Sepulchra eorum domus illorum in aeternum, et taber- 
nacula eorum in progeniem et progeniem ? ». Et iterum dixit: 
« In memoria aeterna erit iustus, ab auditione mala non time- 
bit ? », et iterum dixit: « Dispersit, dedit pauperibus, iustitia eius 
manet in saeculum saeculi ! ». Et deinde locuti sunt inter se di- 
scipuli Eustathii patris nostri, magni prophetae et apostoli et 
praedicatoris: « Ecce nunc fidelis tanquam Abraham obdormivit 
somnum aeternum. Quo ibimus, et quo inveniemus pastorem 
sapientem, similem tibi, qui sciebas occulta nostra et liberabas 
nos ab occultis nostris, priusquam nos ipsi tibi dixissemus, 
et sollicite curabas ut nos sanares. Dicebat nobis ante migra- 
tionem suam ex hoc mundo: ‘ Filii mei, vobis in terram Ae- 
thiopiae Armenia redeuntibus tentationes multae in itinere 
supervenient, sed manus Christi vos liberabit `. Sic loquebatur 

nobis vivus de eis quae futura erant post mortem eius. Corda 
nostra ardent, dum recordamur quomodo explicabat nobis *in 
itinere verba prophetarum ordine eorum et leges apostolo- 
rum secundum consecutionem earum. Lingua eius praedicator 
verbi Dei, labia eius hilaria, quae una cum angelis glorifica- 
bant, nonne nunc obmutuerunt? » Et sic loquentes plangebant 
sua pectora et dicebant: « Surgite et eamus hinc, ut nuncium 
de illo feramus eis qui illic sunt, ut faciant memoriam eius el 
fiduciam ponant in prece eius ». 

Gloria Deo Patri, qui elegit Eustathium patrem nostrum, ut 
praecepta virginitatis et legem canonum impleret. Laudatio 
Filio, qui impertivit ei regnum caelorum et elevavit eum cum 
sanctis. Adoratio Spiritui sancto, qui ei tribuit bonam merce- 
dem, quam oculus non vidit, nec auris audivit nec in cor homi- 
nis ascendit, et quam Deus praeparavit iis, qui diligunt illum ' in 
saecula saeculorum. Amen. 

Eum qui hunc librum scripsit et mandavit scribere in fide 
et eum qui legit et interpretatur ail vitam et utilitatem, et 
eos qui audiunt verba eius, fideles viros et feminas dirigat 
(Deus) in regnum caelorum, orationibus Dominae nostrae Ma- 
riae Deiparae, et orationibus omnium sanctorum angelorum et 
archangelorum, et orationibus prophetarum et apostolorum, et 
orationibus iustorum et martyrum, el orationibus castorum et mo- 
nachorum, et oratione Eustathii patris nostri, arcanorum viden- 
tis, cincli fune virginitatis, in saecula saeculorum. Amen, amen. 

Mandavit ut hic liber scriberetur suo sumptu Ionathas, amori 
*Eustathii patris nostri confidens, ut nomen suum in libro vitae 
in caelis inscriberetur, in hoc mundo liberaretur a morte re- 
pentina et a morte peccati, et a diebus mali et ab horis ten- 
tationis. Amen. Benedictio prophetarum et apostolorum, bene- 
dictio iustorum et martyrum, benedictio omnium vigilantium 
angelorum, benedictio Dominae nostrae Mariae misericordis, 
et gratia Patris et Filii et Spiritus sancti custodiat eum omni 
tempore et omni hora, una cum omnibus liberis eius, viris et 
feminis, in saecula saeculorum. Amen. 

MIRACULA SANCTI EUSTATHII. 


In nomine Patris et Filii, et Spiritus sancti, unius Dei. 
MIRACULUM PRIMUM Eustathii patris nostri, quod legitur die 
quindecimo mensis tahsas. 

Oratio et benedictio Eustathii sancti sit cum lonatha filio 
eius, qui in eo fiduciam suam ponit, addens cor suum. 


servet et detendat eum dextra sua, 
tribuat ei desideria cordis eius, 
semper colloquatur cum eo, 
et appropinquet ei ad foedus cum eo iungenduin 
in saecula saeculorum. Amen. 


Rediit ex Armenia Eustathius pater noster in terram Ae- 
thiopiae sedens in curru incorporali, ut raptus est Henoch 
propheta in turbine motuque terrae, et (Elias) in curru igneo 
et equis igneis in terram vivorum, quo potestas mortis non ad- 
venit. Et super Kustathium patrem nostrum reversus est du- 
plex eorum spiritus. Et sedens in curru incorporali, advenit 
ad Salomem matrem nostram anachoretam, quae vivebat mul- 
tum ieiunans, et erat Eustathii patris nostri filia; in coetum 
monacharum eam ipse recepit ex oppido Zàbyat, cum esset 
iuvenis sponsa !. Et postquam oculos suos elevavit, subito vidit 
eum stantem ante se in magnificentia gloriae magnae. Aspectus 
eius erat mirabilis. Et dixit: « Pater, unde venisti? » Et re- 
spondit: « E terra Armeniae ». Et eum interrogavit dicens: 
« Quo vadis, pater? » Ei dixit: « Vado in collem Kesàache, ut 
consecrem filiis meis hoc monasterium », *nam pristinum no- 
men Dabra-Maryam erat collis Kesaché; sicut antea leru- 
salem nominabatur Argob ?, nominabatur Dabra-Maryam col- 
lis Kesache. Et postquam visus est a Salomé matre nostra 
anachoreta, profectus est et venit inde cum duobus angelis in 


1 Cfr. p. 22. — ? Sie! Argob nomen regionis regni Og in Basan. 

curru incorporali. Deinde venerunt ad eam Ganzay, praefectus 
(séy um) prorinciae Sarawé, et Thomas, sacerdos, ut eam 
visitarent; et eis dixit: « Abba Eustathius ad me venit, sedens 
in nube, cum duobus viris, e terra Armeniae. Mihi videntur 
duo viri fuisse Michael et Gabriel ». O vis virginitatis Eu- 
stathii patris nostri, quae eum in curru collocavit, ut Eliam! 
Salomé anachoreta testata est et dixit: « Mihi abba Eusta- 
thius locutus est: * Qui sepulti erunt in hoc monasterio, post- 
quam benedixero ei vi verbi Dei, non iudicabuntur neque 
damnationem videbunt `». Vere non mentior de verbo pro- 
phethiae Eustathii patris nostri sacerdotis: multi conservati 
sunt, quorum sepulchra obumbravit umbra monasterii Dabra- 
Maryam. Et post multos dies, filii eius convenerunt in hunc 
montem sub pedes Absadi, in quo erat duplex benedictio Eusta- 
thii patris nostri, tanquam duplex benedictio Eliae super Eli- 
seum discipulum eius. Et struxerunt magnum templum in no- 
mine Dominae nostrae Mariae, et fecerunt simulacrum Eustathii 
patris nostri et nominaverunt hunc montem Dabra-Maryam, 
nam similis est Dabra-Maryam caelesti *Ierusalem, in qua lau- 
dant Dominum angeli et archangeli nunquam silentes die no- 
cteque. 


Sic laudant filii Eustathium patrem nostrum egregii 
in monasterio Dabra-Maryam, 
senes et certatores, et monachi perfecti, 
verbo patris sui obedientes 
a carne edenda et vino bibendo se abstinentes. 
Benedictio horum patrum deprecatorum 
conservet filium eorum Ionatham [ciam ponit; 
et scribam eius Amba-Giyorgis, qui in prece Eustathii fidu- 
defendat eum a rixa linguae et factis Satanae inimici, 
et dies eius faciat longos. Amen. 


MIRACULUM (SECUNDUM) Eustathii patris nostri. Oratio ot 
benedictio eius sit cum filio eius Ionatha in saecula saeculo- 
rum. Amen. 

Erat femina quaedam, quae faciebat memoriam Eustathii 
sancti. Profecta est in agrum una cum suis liberis parasceve, 
ut spicas in agro colligeret. Egit diem spicas colligendo et ve- 
sperascebat et sol inclinabatur ad occidentem. Recordata est 

sibi panem deesse, ut sabbatum celebraret una cum liberis: 
haec femina habebat morem antiquitus, a vespera parasceves 
usque ad diem lunae non hauriendi aquam neque panem co- 
quendi. Cum vidisset solem occidentem, dixit: « Obtestor te, 
sol, prece Eustathii patris nostri, *noli occidere, donec coxero 
panem meum ». Et constitit sol, qua erat: et tulit mulier et 
trivit farinam triticeam ot depsuit, et paravit placentas panis, 
quibus poterat ali duo sabbata, et videbat solem stantem in 
parte caeli ad portam occidentis s7/a, sicut obtestata est eum 
per orationem Eustathii patris nostri. Et haec femina paravit 
sibi res necessarias et cibum curans studiosa valde, et mi- 
rans et obstupescens ob miraculum, quod eius gratia fecit 
Eustathius pater noster. Et permultum gavisa erat et laetabatur 
miraculi causa, quod fecit, et obtestationis causa, quae effecta 
sunt dicta eius invocatione nominis Eustathii patris nostri. Et 
profecta est ad fluvium et hausit aquam, et domum rediit, 
laudans (Deum) in corde suo, et cantans, et benedicens Eusta- 
thio patri nostro. 


Et mirabatur magnitudinem operis eius qui fecit sibi omnia 
[stupenda, 
qui accepit vim a Patre qui mundum electorum suorum causa 
[creavit, 

et robur a Filio qui adimplevit prophetias prophetarum, 
et potentiam a Spiritu sancto qui profusus est super apostolos 
[in cenaculo Sion. 


Et haec femina, cum absolvisset omnia necessaria, non festi- 
nans, sed tranquilla, soli dixit: « Demittere ore Eustathii patris 
nostri». Et statim sol suo more occidit. Preces et benedictio 
patris nostri Eustathii, sancti Dei, qui invocatione nominis sui 
fecit ut sol staret neque moveretur, sint cum Ionatha ad *cor- 
pus animumque eius conservandum et tuendum in saecula sae- 
culorum. Amen. 


MIRACULUM (TERTIUM) Eustathii patris nostri, effectoris osten- 
torum miraculorumque magnorum. Oratio eius, etc. |. 


' Eadem formula recitatur ante singula miracula; cfr. supra p. 72. 


f. 60,v. 


f. 6i. 


f. 64,v. 


Erat femina quaedam nomine Durket-Maryam, quae vivebat 
secundum doctrinam Eustathii patris nostri et celebrabat me- 
moriam eius erga pauperes misericordia et eduliis multis. Cum 
aegrotaret et morti appropinquaret, angelus mortis animam 
eius cepit et in caelum ad Deum extulit. Et ibi vidit quattuor 
animalia, quibus facies hominis, et leonis, et bovis, et aquilae, 
quae thronum Dei portant. Eustathius pater noster, cum Burket- 
Maryam vidisset, cam vi eripuit e manibus angeli mortis et ei 
dixit: « Relinque hanc quae memoriam meam faciebat! » Et 
cum a manibus angeli mortis servata esset, ei dixit: « Vide 
facientes memoriam meam Lxxx milia et Lxx viros femi- 
nasque, quibus Deus mei causa veniam dedit ». Et omnes ve- 
stiti sunt albis vestimentis, et super capita ?orum aureae coronae 
erant. Et post haec rediit anima in corpus eius et, postquam 
orationis Eustathii patris nostri causa resurrexit, narravit et 
nunciavit totum hoc miraculum. Oratio patris nostri Eustathii 
monachi magni, apostoli et prophetae, sit cum dilecto eius 
Ionatha, cuius labia florent, et cum scriba eius *Amha-Giyorgis 
et cum omnibus audientibus, parvis magnisque, in saecula sae- 
culorum. Amen. 


MIRACULUM (QUARTUM), etc. — Erat homo iniustus et ra- 
pax, et homicida, et mendax, qui confidebat tamen precibus Eu- 
stathii patris nostri et faciebat memoriam eius, escas multipli- 
cans et iuvencos mactans. Postquam aegrotavit et mortuus est, 
animam eius angeli tenebrarum susceperunt et inter se dixe- 
runt: « Properemus iniicere eum in tormenta damnationis, 
donec Eustathius veniat et cogat nos eum relinquere ». Et 
eis sic loquentibus, Eustathius pater noster venit, sedens in 
curru lucifero et flammans igne, et angelis tenebrarum dixit: 
« Relinquite hunc, qui memoriam meam fecit, manibus vestris 
comprehensum, cuius pedes vincti sunt compedibus damna- 
tionis ». Ft ei angeli tenebrarum dixerunt: « Hic est homi- 
cida et fornicator, propter ea raptus et vinctus est ». Quibus 
respondit: « Conspicitis facta peccatorum eius neque animad- 
vertitis virtutem eius, qui sollicitus erat de memoria mea 
facienda; quamobrem missus sum ad eum salvandum, quoniam 
habeo veniam et donum a Deo Domino meo, ut quicunque fecerit 
memoriam meam, conservetur neque damnetur, foederis causa, 


10 


15 


20 


30 


10 


15 


20 


30 


-x 10 B 


quod mihi *Deus Dominus meus ob magnam eius misericordiam f. 62. 


dedit ». Et sic locutus, liberavit eum a manibus angelorum te- 
nebrarum et restituit animam eius in corpus huius hominis, 
quem a damnatione absolvit. Et narravit ille incolis terrae omnia 
quae fecerat ei Eustathius pater noster, et quoinodo liberaverat 
eum e manibus angelorum tenebrarum. 
[facere, 

Et studebant incolae terrae eius praeclare memoriam cius 
mirantes magnitudinem iniraculi eius; 
nam vulneravit eos sagitta amoris sui, 
et corpora eorum condita sunt sale verbi eius, 
et didicerunt praecepta dulcedine sermonis eius, 
et pulchritudo factorum eius eis iucunda erat. [gistro, 
Nonne magnum et mirabile est, Eustathio patri nostro et ma- 
qui accepit foedus a Deo, [eius fecerunt et facient, 
datam esse potestatem servandi animas omnium qui memoriam 
et cum amore nomen eius invocant? | 


MIRACULUM (QUINTUM), etc. — Erat homo quidam de Francis, 
mater autem eius de Armeniis. Narrabat virtutes Eustathii pa- 
tris nostri et dicebat quomodo Eustathius pater noster pro- 
fectus esset mari sine nave, et quomodo vidissent eum viri 
Armenii euntem mari, veste prostrata navis loco. Omnes in- 
colae oppidi, cum eum vidissent, admirati sunt et dixerunt: 
« Utrum hic Deus est, an homo *magnas virtutes faciens Crea- 
toris sui instar? » Et convenerunt homines Armenii magni 
parvique, nam proximum hoc oppidum erat mari. Cum vidis- 
sent portentum miraculumque, quod antea non viderunt oculis 
suis neque audiverunt a patribus suis, mirati sunt et metue- 
runt et obstupuerunt omnes. Et stabant in littore maris, cum 
exiret Eustathius pater noster. Cum e mari exiisset, viderunt 
splendorem faciei eius lucentem tanquam solem, et vestimen- 
tum corporis eius-(quasi) lucem divinam. Et erant in timore 
tremoreque ob magnam magnificentiam formidabilem, quae eum 
circumstabat. Cum timerent ei appropinquare propter timorem 
tremoremque qui incidit illis, abba Eustathius vidit inter eos 
Gabra-Krestos et ei appropinquavit, et manum eius prehendit, 
nam per Spiritum sanctum sciebat eum accepturum esse do- 
ctrinam suam. Et duxit Gabra-Krestos et collocavit Eustatium 


1:02, V. 


f. 63. 


1:03, V. 


in domicilio suo. Et Eustathius pater noster docebat eum bona 
opera animamque eius dirigebat. 

Cum Eustathius pater noster requievisset, Gabra-Krestos fa- 
ciebat memoriam eius sollicite et studiose satiabat esurientes 
et dabat bibere sitientibus, et sacerdotes gaudio afficiebat. Cum 
autem  Gabra-Krestos moreretur, et exiret anima e corpore 
eius, venit ei Eustathius pater noster obviam cum angelis et 
cum dulci cantu, quia confidens memoriam eius fecerat, ut 
Dominus noster dixit: « Facite vobis amicos de mammona ini- 
quitatis, *ut, cum defeceritis, recipiant vos in aeterna taber- 
nacula ! ». Et Gabra-Krestos, antequam exiret anima e corpore 
eius, imperavit Ta'amani-Da egzi'e, filio suo, et ei dixit: « Fac 
memoriam abbatis Eustathii sollicite et cum fide in eo: habet 
multas divitias ». Et cum venisset dies memoriae eius, ten- 
tavit eum Dominus et adduxit super eum magnám pauper- 
tatem, et nihil habebat quo memoriam Eustathii patris nostri 
faceret, et tradidit filium suum et dedit eum in pignus, et me- 
moriam Eustathii patris nostri fecit. Tum Deus eum extulit et 
locupletavit eum, et ei dedit duplum cuiusvis possessionis, pro- 
pter precem Eustathii patris nostri, quia bona opera faciebat et 
erat misericors erga pauperes et egentes; et praecepit Berhána- 
Masqal, filio suo eodem modo facere memoriam Eustathii pa- 
tris nostri. Et ille, postquam praeceptum patris sui accepit, 
faciebat memoriam huius sancti quotannis cum intellectu et 
cura. Et vivebat in divitiis et honore multos dies. Deinde in- 
duxit in eum Deus magnam paupertatem, ut Salomon dixit: 
« Sicut igne probatur argentum et aurum camino, ita corda pro- 
bat Dominus? ». Et cum dies memoriae Eustathii patris nostri, 
magni sacerdotis, venisset, nihil habebat quo eam faceret, in 
pignus dedit uxorem suam et memoriam Eustathii patris no- 
stri fecit. Et post tentationem dedit ei Deus gloriam magnam 
et divitias multas, propter precem Eustathii patris nostri, *quo- 
niam iuvat facientes memoriam eius, et deprecatur pro eis 
apud Dominum. Cum deinde iret itinere peregrinans, super- 
verunt ei latrones improbi et vi eum aggressi sunt, et supe- 
ravit et vicit eos, vi Domini Dei sui, et eis dixit: « Vici vos vi 
Domini Dei mei et precatione Eustathii patris nostri ». 


t Luc., Xu 9» — ? Prov., VID. 3. 

Quod miraculum magnum erat, nam a multis servatus est 
qui fidem habebat in eo. [ab eo Berhàna-Masqal, 
Sic autem properet servare 
Ionatham dilectum suum, qui fiduciam in eo ponit, 
ab omnibus dolosis inimicis eius, 
quoniam iusto fiunt omnia quaeeunque dicit, 
et ei nihil est impossibile. 
In aeterna. Et tegat eum scuto precis suae in saecula sae- 
[culorum. Amen. 


MIRACULUM (sEXTUM) Eustathii patris nostri thaumaturgi. 

Et posthaec quadam die ibat via Derhana-Masqal, iussu regis 
cum charta (kértas), et eun comprehenderunt latrones eum 
necaturi. Cognovit eos et cueurrit et se liberavit e manibus 
eorum. Persequebantur eum equites et egerunt et adduxerunt 
persequendo in mediam regionem Armeniae. 


Videns eos se persequentes se proiecit in mare láriko, ma- 
dicens: « Praestat ut me proiciam in mare, [gnum mare, 
quam ut moriar hasta inimici, 

*et non sim famae (?) ». 

Et se proiecit in mare 

et dixit: « Accipe me, 

pater! Ne devoret me fluctus, 

neve opprimat me aestus maris. 

Pater! pater! manum tuam sanctam mihi protende et me eleva, 
ut veniam in bonum portum; 

et probro affice, pater, persequentes me, [que mea 
nam propter precem tuam me pepererunt pater meus mater- 
et tibi in tutelam commiserunt me 

et mihi praeceperunt ut tuam memoriam faciam. 

Nunc autem iuva me ». 

Et nondum oratione eius absoluta, 

vidit Eustathium patrem nostrum sedentem 

in nave incorporali et ei dicentem: 

« Noli timere! veni ut te iuvarem ». Et statim accepit eum, 
pallio suo strato, 

sicut pater consolans et sicut mater amplectens. 


f. 64. 


f. 64,v. 

Et gavisus est Derhana-Masqal, postquam servatus est ab 
eis quos timebat, et erat una cum Eustathio patre nostro 
super pallium quod is prostravit; enunciabat exclamans, col- 
laudabat, et multas gratias agebat, et Eustathio patri nostro 
dicebat: « Pater, quid est hoc pallium prostratum in mari 
sicut navis? » Et ei Eustathius pater noster dixit: « Hoc est 
pallium meum, in quo transii vi Dei, mare láriko terribile. 
Accepi te, memor praestantiae avi tui et bonorum operum 
patris tui. Secutus es vestigia patris tui et sollicitus fuisti me- 
moriam meam facere. Et ecce patres tui et omnes consanguinei 
tui mecum sunt in regno caelorum, qui fecerunt. memoriam 
meam, viri mulieresque, et nemo eorum periit, ut Dominus 
noster dixit: * Non est masculus neque femina !, *nam erunt 
sicut angeli Dei in caelo ?' ». Dixit Derhana-Masqal Eustathio 
patri nostro: «Cur hoc pallium cubat in hoc mari? » Et ei 
Eustathius pater noster dixit: « Non solum ad hoc tempus 
cubat, sed cubabit usque ad secundum adventum Christi. Et 
mutabitur haec aqua maris et erit ignis ardens. Et aperiet tunc 
os suum pallium meum et testimonium dabit coram Creatore 
suo ». Et haec audiens, vehementer mirabatur et obstupescebat, 
et ab hac hora, qua venit ad mare et consedit in pallio, sedebat 
totam noctem cum Eustathio patre nostro loquens de magnifi- 
centia Domini multaque misericordia Dei nostri. Et ea hora 
qua e mari exibat, videbant eum omnes homines, et admirati 
sunt, quod eum mare non devoravit. Et nesciebant quis eum 
conservavisset, donec ipse iis dixerit. Et cum narravisset, in- 
tellexerunt Eustathium patrem nostrum amore suo eum con- 
servavisse, et soliciti fuerunt memoriam eius facere. Gloria 
Deo Patri, qui dedit potestatem Eustathio patri nostro; gratia- 
rum actio Filio, cui placuit doctrina eius; laus Spiritui sancto, 
qui extulit nomen Eustathii servi sui in toto mundo. Et die 
memoriae eius convenerunt viri Armenii cum fide, et emerunt 
a faciente memoriam eius (?)?, et erat eis saluti aegrotis et 
languidis. *Id miraculum et ostentum fecit Eustathius pater 
noster in terra Armenia, post obitum suum. Oratio, etc. 


MIRACULUM (SEPTIMUM), etc. — Erat in quadam ecclesia mo- 
nachus qui serviebat in eeclesia Mariae Dominae nostrae, de 


! Galat., ni, 28. — ? MaTTH., xxii. 30. -- ? Textus corruptus. 

filiis doctrinae Eustathii patris nostri. Et aegrotavit ad mor- 
tem. Venit ad eum Eustathius pater noster, et cum eo omnes 
monachi ab abba Antonio usque ad eum. Et vituperabat eum 
et terrebat eum, et dixit ei: « Cur deseruisti statutum et legem 
constitutam a Deo per ora apostolorum, a me autem commen- 
datam et praeceptam tiliis meis? Et si relinquent eam in errore 
cordium suorum, tradidit mihi Deus animas et corpora eorum, ut 
ea iudicarem ». Et apparuit Maria Domina nostra et ei dixit: 
« Miserere eius mei causa, quoniam est servus meus ». Et ei dixit: 
« Miserebor eius tui causa, Domina mea, sed impera mei gratia 
ut curet observare legem meam et praecepta quae praecepi ». Et 
statim sanatus est hic homo de morbo suo et dixit: « Gloria Deo, 
qui dedit potestatem abbati Eustathio sublevandi et gravandi, 
prosternendi et veniam dandi. Et ut dixit Dominus noster in 
Evangelio: * *Qui credit in me, opera quae ego facio et ipse 
faciet, et maiora horum faciet ! ' ». Et admirati sunt omnes cir- 
cumstantes eum, et dixerunt: « Ubi fuisti et quid vidisti? » Et 
eis dixit: « Vidi abbatem Eustathium cum omnibus monachis 
ab abbate Antonio usque ad hoc tempus et Mariam Dominam no- 
stram cum eis: et abbas Eustathius aderat cum omnibus mona- 
chis. Et mihi irascebatur, et terruit me, et mihi dixit: * Cur 
deseruisti institutum et legem quam statuerunt et praeceperunt 
patres tui? * Et me verberare coepit, sed placavit pro me Maria 
Domina nostra dicens: * Miserere, mei causa, a me dilecte, nam 
hic est famulus meus”. Et ei dixit: * Misertus sum tui causa, 
Domina mea '. Quae cum locutus est mihi, dixi ei: * Qui sunt 
hi monachi, pater? ' Mihi dixit: * Ab abbate Antonio et usque 
ad hoc tempus ”. Et dixi: * Pater, cur tuus sermo elatus est prae 
sermone abbatis Antoni?’ Kt mihi dixit: * Quoniam conservavi 
relictam legem et praecepta; omnium horum causa elatus et 
potens est sermo meus '. Et haec locutus addidit: * Iam amplius 
noli peccare? `, et a me evanuit ». Tanta est gloria data Eusta- 
thio patri nostro a Deo Domino eius per donum misericordiae 
eius mirabilis. 

Et deinde reversi sunt ii qui comitabantur Fustathium pa- 
trem nostrum sacerdotem Hierosolyma, et cum rediissent ex Ar- 
menia et advenissent Dabra-Maryam, interrogaverunt eos abbas 


1 TOHANN, XIV, 12. — ? loHANN, vir, 14. 

*Absadi et omnes fratres eius de patre eorum, cum lacrimis, et 
fletu, et gemitu eiulationeque multa: «Ubi reliquistis patrem 
nostrum, lumen totius mundi? Ecce, cum vos videmus, trepidat 
cor nostrum et tremunt genua nostra, et robur nostrum lapsum 
est. Ubi reliquistis columbam albam, retribuentem bonum pro 
malo? Ubi reliquistis agnum lenem et purum, quem ira non 
tetigit? Ubi reliquistis patrem nostrum, plenum humilitatis, et 
abyssum lenitatis misericordiaeque, qui dabat potum sitien- 
tibus, et sollicitus erat de esurientibus, et dolebat de infeli- 
cibus? Ubi reliquistis patrem nostrum, splendorem Ecclesiae ? 
Ubi reliquistis patrem nostrum purum sicut aurum, et liqua- 
tum sicut argentum, purgatum septies virginitate pura et mo- 
nachatu perfecto? Ubi reliquistis pastorem honorabilem, qui nobis 
numerum librorum aperuit, antea perditum, et nunc apertum et 
perspectum doctrina eius? » Et tum responderunt ei omnes 
fratres, dicentes: « Nomine patris nostri a vobis prolato, exar- 
serunt corda nostra et viscera nostra perturbata sunt ». Et 
haec locuti, lacrimas ex oculis profuderunt et fratribus suis 
dixerunt: « Pater noster, qui fugit magnificentiam terrestrem, 
potitus est caelesti; fame sitique carnem suam cruciabat et eundo 
nos docebat ex ordine Vetus Testamentum et explicabat Novum 
secundum consecutionem eius. Instituebat nos et dictis patrum 
ex ordine, *et nemo dicebat coram eo verbum inane vel vanum, 
quoniam gloriam Domini nunciabat os eius et magna magni- 
ficentia formidabilis circumstabat totam eius naturam ». Et 
iterum fratres dixerunt: « Ubi reliquistis patrem nostrum, cuius 
lux in omnibus finibus mundi luxit? » Et dixerunt: « Pater 
noster, decalogo veritatis in iota ! praecepto, sperans in nomine 
Trinitatis, stabat ante thronum in concilio regum. Non timebat 
mucronem cultrorum vel gladiorum, aream iudicii tremendam 
et fulgentes hastas non formidabat. Cum interrogatus erat de 
lege praeceptoque, dicebat cum sapientia et humilitate, nam 
omne verbum eius pulchrum et omne factum exoptatum est, 
et quicunque videbat, amabat columen lucis Eustathium sacer- 
dotem. Et non solum ii qui eum viderunt, amabant eum, sed 
etiam ii qui audierunt de eo, amabant et colebant eum, velut 


' Tautologia pro « decalogo ». nam ota signum numeri denarii 
est Cir. DILLMANN. Ler., p. 1076: 

patrem matremque. propter pulchritudinem factorum et inoris 
eius. Velut loricam pectori suo, et velut monile collo suo, et 
velut cingulum lumbis, et velut mel et lac et dulcedinem sac- 
chari amabant eum omnes homines et optabant. Et qui audiverat 
eius verbum, nolebat separari et decedere ab eo, magistro 
exemplis suis et moderato labiis suis; quoniam mirabilis est sa- 
pientia et notitia cor eius canum est. Et dicebant: * Triginta 
annos natus est et iuvenis est inde a teneris `; id erat in 
prima peregrinatione eius, nam in mente sua non vincebatur 
bonis mundi, et nec curae ei erat lex carnis humanae ;* quo- 
niam ter Hierosolvma ivit pauper bonis huius mundi, ut esset 
dives in aedibus caelestibus. Et ea quae quaerebat, praecepta 
apostolorum patrum nostrorum, invenit et his misericordiam 
apud Deum suum assecutus est. Et posthaec suam naturam 
fame sitique torruit continuo, debilitans carnem suam. Pru- 
dentes fecit oves suas et sapientes reddidit suas columbas. 
Et suo munere perfunctus, mortuus est in terra Armeniae. 
Eum nolite lugere: ille cum Deo est, qui redemit eum corpore 
sanguineque suo, et cum apostolis sanctis sortitus est oppida 
non in mundo, sed in Eden et Hierosolvmis. Et vos, patres 
fratresque nostri, nolite eum lugere, quoniam spem suam adeptus 
est. Non timuit terrorem láriko, cuius latitudo est tanquam 
caelum aestusque tanquam tonitrus aestivus. Transiit id per 
constantiam et abstinentiam et fidei firmitatem, quaerens legem 
prophetarum praeceptaque sanctorum apostolorum. Quamobrem 
et ei datus est thronus altus in caelis ». Quis, postquam venit 
ad eum in ira, non decesserit ab eo placidus? Et quis iuvenis, 
postquam venit ad eum, agitatus cupiditatibus, non decesserit 
purus a peccato? Quis non fleret, haec audiens et videns filios 
Eustathii patris nostri grunnientes velut sues in terra Ar- 
meniae propter separationem ab eo? Quis lacrimas non funde- 
ret *eo tempore, nisi ei sit cor tanquam lapis sine misericordia, 
et ipse esset partis cum Eustathio patre nostro expers? Et 
quis non doleret ob egestatem et paupertatem et peregrinatio- 
nem Eustathii patris nostri? Oratio eius, etc. 


MIRACULUM (OCTAVUM), etc. — Narrant quemdam monachum 
habitasse ad flumen, quod nominabatur Roma: honoratus fuit 
ile apud Deum. Monachatus eius erat in monasterio abbatis 

Takla Haymanot, quod nominabatur Dabra-Libanos ; monachus 
autem in eo factus est temporibus abbatis Andreae. Deinde 
abiit in deserta, et consedit inter duos torrentes, nomen unius 
Phison, alterius autem Abàwi, i. e. Geon. Nunciatum est de eo 
nagasi, praefecto (mak úanen) provinciae Gúádzam. Cum hic 
audivisset de virtute illius, properavit visere eum et volebat 
audire verbum eius, et ivit ad eum occulte. Cum vidisset prae- 
fectum venientem ad se, volebat se in aquam praecipitare, ille 
autem obsecravit eum nomine Dei Domini sui, ne declinaret 
ad dextram neque ad sinistram, nisi osculo sibi dato et con- 
cessa sibi benedictione. Tum incepit obiurgare eum ob mili- 
tes eius, qui diripiunt *bona pauperum et valde avertebatur 
ab eo peccatorum eius causa, nam non erudiebat suum po- 
pulum in iustitia. Praefectus cecidit ad pedes eius lacrimans, 
et incepit loqui summissam orationem, ut mitigetur cor et mens 
eius. Et cum vidisset factum esse bonum cor eius, interro- 
gavit eum de eius vita et dignitate; quaerebat autem quoque 
de sanctis qui abierunt ex hoc mundo in deserta, quis esset 
maior eorum? Et dixit ei hic monachus: « Non tui causa nar- 
rabo, sed ut appareat gloria Dei, et magnitudo certaminum et 
firmitas abstinentiae et multitudo laborum servorum Dei sanc- 
torum. Ecce rapuerunt me angeli et induxerunt in septimum 
caelum. Et ibi vidi varios honores prophetarum et missorum 
apostolorum, thronos ornatos et coronas firmorum victorum 
martyrum et monachorum certatorum; alius alio erat per gra- 
dus excelsior, maior, praestantior et nobilior pro factis eius; 
et ibi thronum abbatis Eustathii altissimum in magna gratia 
apud Deum. Vidi eum incedentem et exeuntem ad interiora 
velaminis cum septem archangelis. Et ibant ante Patrem et 
Filium et sanctum Spiritum in gaudio et laetitia. In manibus 
eius erat crux lucis, vestitus erat pallio fulgente quod omne 
contextum erat signis crucis. *Ad dextram eius stabat mona- 
chus quidam in magna gloria, indutus sicut ille lucente et 
floribus ornata veste. Interrogavi angelum pacis, qui ibat me- 
cum, et dixi ei: * Qui sunt hi, induti vestibus lucis? ' Re- 
spondit mihi hic angelus qui ducebat me: *Is monachus, 
quem vides in magna gloria et qui, cum septem archangelis, 
stat ante Dominum spirituum, est abbas Eustathius, magister 
legis et praeceptorum; is autem qui a dextra eius, est abbas Phi- 

lippus e Dabra-Bizan . Et interrogavi: * Quam ob causam 
nacti sunt ii hanc magnam gratiam, quae non est data aliis 
monachis Aethiopiae? Dixit mihi: * Quia servaverunt ca- 
nones institutos a patribus sanctis apostolis, et colebant quoque 
sabbata diligenter, et diem festum Paracleti colebant aeque 
ac diem festum Resurrectionis Christi. Et propterea praestan- 
tiores sunt, et superiores et honoratiores sunt aliis. Dixi: 
* Ubi sunt alii magistri, qui certabant iustitiae causa? ' Et re- 
spondit mihi: ‘ Manent in suis herediis et mansionibus, nam 
dixit Dominus noster: In domo Patris mei mansiones multae 
sunt 1; hic sanctus prope admotus est ad Deum propter con- 
servationem legis et praeceptorum `; nam fuit legis servator 
studiosus et sustinuit multos labores pater noster Eustathius ». 
Et cum audivisset haec praefectus, admiratus est et obstupuit 
et osculatus est hunc monachum et rediit in terram suam, et 
ab hoc tempore erat devinctus amore patri nostro Eustathio 
*et studiose faciebat memoriam eius, et amavit legem institu- 
torum eius. Et ego, qui transcripsi librum hunc, audiebam ex 
ore huius praefecti hanc narrationem, et hic dicebat: « Si mihi 
narravissent haec filii patris nostri Eustathii omnes in corpore 
cruci affixi inverso capite, instar Petri, non credidissem eorum 
testimonio et narrationi. Sed hic monachus qui tradidit et nar- 
ravit nobis magnitudinem et gloriam abbatis Eustathii certa- 
toris, est e filiis patris nostri Takla Havmanot ». 


MIRACULUM (NONUM), etc. — Fuit homo quidam in regione 
Aethiopiae, quae nominatur Axum. Amabat Eustathium et fa- 
ciebat memoriam eius cum magno studio et diligentia et ma- 
gna eleemosyna. Aliquando profectus est in longum iter negotii 
causa. In itinere, cum nondum pervenisset ad oppidum suum, 
tenebrae obortae sunt die et tectum est caelum obscuritate, 
nam fuit horribilis temporis pluvii dies. Grandinavit, tonuit et 
sonuit valde, fulgur se iactabat ante faciem tonitrus. Viso hoc 
magno terrore, vir exclamavit dicens: *« Abba Eustathi, iuva 
me et serva me ». Statim divisus est imber a fronte et a tergo, 
a dextra et a sinistra, et plane non tetigit hunc virum nec ho- 
mines eius qui stabant, et fuerunt sicut in domo. Et quocunque 

iret iter suum, imber fugiebat eum. Testes horun fuerunt 
multi viri qui cum eo erant. lx hac die magis quain antea 
fecit memoriam Eustathii patris nostri, et incipit advocare 
multos homines ad memoriam eius celebrandam, pauperes et 
miseros, et consolabatur eos omnibus donis suis. Preces et 
precationes et benedictio verbi abbatis Eustathii ex excelsis 
delapsae, sint cum filio eius lonatha, cuius multiplicent opes 
et longos faciant dies, ne marcidam reddat mors uvam et fron- 
dem eius, cum omnibus liberis eius, qui in illo fiduciam ponunt. 
In saecula saeculorum. Amen. 


MIRACULUM (DECIMUM), etc. — Narrant quoque in urbe regis 
Axum feminam quandam fuisse, quae faciebat memoriam Eusta- 
thii patris nostri quotannis duodevicesimo die mensis mask a- 
ram, alendo esurientes, potum praebendo sitientibus et porri- 
gendo eleemosynam pauperibus egenisque, quantam poterat. Cum 
viveret, agens haec, machinatus est perniciem ei *Satanas, ini- 
micus bonorum, et induxit in eam rete malum, ita ut caeci 
facti sint ambo oculi eius. Et isto modo vixit in dolore multos 
dies et supplicabat Deo, dicens: « Memento Domine, Eustathii 
servi tui, qui ambulavit tecum in castitate et sanctitate, in 
iustitia et munditia cordis, et propter eum miserere mei servae 
tuae debilis, ut curem cum diligentia et animo prompto facere 
memoriam servi tui Eustathii, ut semper ». Et post multos dies. 
reversa est lux oculorum eius, et vidit lucem propter preca- 
tiones Eustathii patris nostri, et sanata est, et fuit sana; nam 
precatio iusti multum potest assidua !. 


MIRACULUM (UNDECIMUM), etc. — Est quoddam notum oppi- 
dum inter oppida Aethiopiae, in quo erant probi viri, amantes 
hune beatum abbatem Kustathium, memores peregrinationis 
eius iustitiae causa. Faciebant memoriam eius ieiunio et pre- 
catione et multa pervigilatione, laudatione, porrectione elee- 
mosynae et oblatione sacrificii. Et die commemorationis eius 
porrigebat iis Deus benedictum imbrem, cum tota terra esset 
sicca. Hoc imbre vescebantur eorum homines et animalia, etsi 
erat annonae penuria in tota terra inopiae imbris causa, nam 

dictum est: « Diebus improborum *minuetur imber hibernus ». f. 70,v. 


lis autem cadebat imber benedictionis die memoriae Eustathii 
sancti, et plane non videbant annonae penuriam aut inopiani 
aquae. Et hoc miraculum constanter concessum est his viris ad 
hunc diem, amoris Eustathii sancti causa. 


MIRACULUM (DUODECIMUM), etc. — Audite quoque ostentum 
et miraculum factum in Armenia. Post obitum Eustathii patris 
nostri, tulerunt corpus eius viri fideles et sepeliverunt more 
christiano; et posuerunt eum in sepulcro aedificato e lapidibus 
pretiosis 'afràs, qui splendebant sicut margarita et aurum 
pretiosum, sicut puri berylli. Et post multos dies voluit prin- 
ceps quidam (maküánén) in hac terra aedificare sibi regiam. 
Et dictum est ei de his pulchris lapidibus, qui in sepulcro Eu- 
stathii patris nostri; et misit suos milites qui quaererent hos 
lapides et afferrent sibi, ut eos poneret in capite aedificii. Cum 
venissent eo et vellent destruere hos *lapides, statim manus 
eorum siccae factae etin lapides versae sunt. Exclamaverunt 
et non poterant se movere aut agere. Cum re infecta ¿bi 
essent, certior factus est dominus eorum de omnibus actis. Hic 
induravit cor suum, sicut olim Pharao; non trepidavit cor 
eius, sed procaciter perseverabat, et ivit cum suis militibus, ut 
aliquid vi de his lapidibus caperet. Et circumdedit cum suis 
militibus sepulcrum Eustathii sancti; sed tum exiit vis ex hoc 
sepulero hominis Dei, Màr Eustathii, et statim, vi precationis 
eius, in lapidem vertit hunc principem et milites eius et servos 
eius et equos, et erant immobiles sicut columnae, et ad hunc 
diem stant, sicut muri in septo templi Marmehnam sancti, ubi se- 
pultus est abbas Eustathius. Et ab hoc tempore fuit magnus timor 
et terror, et nemo iurabat falsum in loco monumenti Eustathii 
sancti, nam statim apparebat et non relinquebat vivos unam 
horam quemcunque qui falsum iuraverat. Et postquam clausa 
sunt templa Christi, veniebant Christiani et gentiles adorandi 
causa ad sepulcrum Eustathii sancti, parvi et magni, et afferebant 
ei incensum et suffimentum ; nam videbant miracula et magnam 
vim a sepulcro sancti. Nesciebant hoc factum esse a Deo, sed 
cogitabant vim hanc esse deorum. Et ad hunc *diem hoc more 
conveniunt e longinquis et propinquis locis ad sepulcrum Eu- 
stathii sancti cum multis donis. Haec tradidit peregrinator 

quidam, qui ibat in terram Armeniam et fuit ipse e monachis 
Aethiopiae. Cuin reversus esset et advenisset redux in terram 
Aegypti, convenit cum peregrinatore e filiis abbatis Eustathii; 
hic autem peregrinator qui convenit, filius fuit abbatis Takla- 
Haymanot, et collocuti sunt de magnitudine Dei. Et cum col- 
loquerentur, professus est alius ali, dicens: « Sum filius Eu- 
stathii ». Respondit ille peregrinator: « Si filius Eustathii es, 
scisne magnitudinem Dei et miracula et ostenta abbatis Eustathii? 
Narra mihi ea ex ordine ». Et exposuit de castitate et sancti- 
tate eius, quomodo ter Hierosolyma peregrinasset, de equis cum 
camelis, quomodo properavissent duo montes obviam ei, quo- 
modo transisset mare nave vestis suae. « Ecce, quae scio », dixit. 
Et respondit ei is peregrinator, filius abbatis Takla-Haymanot : 
« Dimidium dimidii nescis et non intellegis. Ego autem vidi 
meis oculis homines in lapides et arbores precatione abbatis 
Eustathii versos, cum transgressi essent et demoliri coepissent 
sepulcrum sancti ». Et narravit ei omnia quae fuerunt, sicut 
vidit et audivit, a primo ad extremum. Nunc non dicemus plura, 
ne sit audienti causa aberrationis mentis. Et si narraremus multa 
miracula facta ab eo *ad hunc diem, non esset finita narratio! 


[tum corpus 
Et hoc miraculum fecit ille in terra Armeniae, iuxta occul- 
sancti Mar Eustathii, prophetae et apostoli. 
qui a pueritia delegit sapientiam, 
et animam suam inclinavit sub iugum eius !. 


MIRACULUM (TERTIUMDECIMUM), ete. — Sicut dixit Serip- 
tura: « Quanta audivimus et quanta cognovimus, et quanta 
narraverunt nobis patres nostri, non sunt occultata a filiis eorum 
in generatione altera, narrantia gloriam Domini et potestatem 
eius et miracula eius, quae fecit? ». Et iterum dixit loel: 
« Audite hoc, senes, et auribus percipite, omnes habitatores ter- 
rae; si factum est istud in diebus vestris, aut in diebus patrum 


' Hie apparet finitam esse antiquam recensionem vitae cum cyclo 
xi miraculorum. Reliqua vero in uno codice Orient. 705 continentur, 
praeter xi el conclusionem, post miraculum xvi positam, quae et in 
Orient. 704 occurrunt. Notandum est miraculum xm a novo exordio 
incipere. — ? Ps. xxvn (LXXVIII), 3-4. 

vestrorum? Super hoc filiis vestris narrate, et filii vestri filiis 
suis, et filii eorum generationi alterae » !. Dixit monachus qui- 
dam: « Eram quidem in terra "Enfràz et precabar, ferens imagi- 
nem Dominae nostrae Mariae cum dilecto Filio eius, et ima- 
gines Michaelis, Gabrielis et Georgii archimartyris, et imagines 
patris nostri Eustathii, et patris nostri Absadi, et patris nostri 
Mercurii, et patris nostri Zachariae. et patris nostri Romani, 
et patris nostri Tawalda Madhen, et patris nostri Victoris, et 
patris nostri Matthiae. Et cum vidisset eas, venit ad me labo- 
rans quidam, quem fecerunt aegrotum magi qui nominantur 
'enbàrbo, et dixit mihi: * Pater, *confugio ad te et ad pre- 
cationem patrum nostrorum, ut spectes morbum meum, qui 
accidit mihi invidia fratrum meorum, propter dignitates et 
divitias quas videbant in domo mea. Induxerunt mihi mer- 
cede falsa multos magos et mutaverunt naturam meam, ditti- 
ciliore facto exitu excrementorum et adverso, dicentes: « Ne 
appropinquet feminis, neve accipiat ab iis progeniem aut ma- 
sculinam aut femininam, ne sint qui hereditate accipiant do- 
mum et bona eius, sed sint nobis eius dignitas (si mat) et bona 
(rést) nam est vir potens. Subigamus eum incantamento 
vehementi et corrumpamus, et foeteat malo odore excremento- 
rum, et non amabunt eum videntes eum, sed avertentur ab 
eo’. Fecerunt eum aegrotum et dolentem, et multi medici 
non poterant sanare eum variis suis artibus et medicamentis 
et operibus. Et multo dolore exclamavit hic vir ad me et di- 
xit: * Confugio ad Patrem et Filium et sanctum Spiritum, et 
ad Dominam nostram Mariam, ad prophetas et apostolos, et ad 
martyres victores, ad precationes iustorum et certatorum, et ad 
precationem patris nostri Eustathii, sacerdotis Armeniae, su- 
scitatoris mortuorum ; nam sum filius doctrinae patris nostri Ga- 
bra-lvasus, magistri (mamher) sanctorum terrae Dabsán, qui 
calcavit mare Saph in lapidibus stans (?)?, qui est luce vestitus, 
qui in nomine Trinitatis aegrotos sanat. Supplica, pater, Deo 
dicens: * Noli perdere naturam servi tui, Habta-Egzi'e, quem 
creavisti ad imaginem et similitudinem tuam et fecisti ad moduin 
tuum ”. Et cum audivissem haec, lacrimavi *et eiulavi calidis 
lacrimis. Et dixit mihi hic aegrotans: ‘ Pater, eo quoque 

gravior et maior est mihi dolor, de quo narravi tibi, quod est 
mihi unica filia, cuius color faciei similis est splendori solis. 
Multi principes (makuanént), qui viderunt eam, volebant 
matrimonio iungere eam filis suis; et dicebam eis: Nonne 
multi estis praefecti (makuàanént) et praepositi (Seyumàn)? 
Mea filia una est, et cuius vestrum filio erit uxor? Nolite 
contendere propter eam, nam non dabo meam filiam. Et cum 
haec dixissem, dixerunt: Da tuam filiam ei, cui eveniet sorte, 
ut sit ei uxor. Dabimus tibi dotem aurum et argentum et pre- 
tiosas vestes et multas res, quae erunt tibi et liberis tuis. 
Cum evenisset sorte filio praefecti (nakuánén) cuiusdam, 
cepit et duxit eam iuvenem in domum matrimonii lege matri- 
monii. Et cum esset in domo matrimonii, non concipiebat in- 
vidia eorum; propinqui patris eius in consilio statuerunt: Qui 
nascetur ex hac filia et hoc filio praefecti, puer aut puella, 
superabit nos et hereditate accipiet domum fratris nostri. 
Propterea conducamus rursus magos, et sic facient ei ut fe- 
cerunt patri eius, ut deleatur e terra memoria eorum, nunc 
autem demus remunerationem eorum quae fecerunt antea. 
Et hi magi peius fecerunt cum ea quam cum patre eius: ad- 
duxerunt serpentem nigrum, cuius oculi fuerunt rubri, sicut 
color sanguinis, *et artibus magicis induxerunt eum in naturam 
huius feminae, ne appropinquaret ad eam maritus lege matri- 
monii. Et intravit in uterum eius hic serpens et mansit ibi 
vH annos, crucians eam. Cum audiebat sonum mariti, tendebat 
caput et lambebat vestem et corpus uxoris, et ambo implicati 
sunt insolito et gravi morbo. Cum audivissent de certaminibus 
Eustathii patris nostri, cum ea legerentur, dixerunt ambo: 
Date nobis bibere aquam precationis eius, et si e morbo 
nostro recreati erimus, faciemus memoriam Eustathii patris 
nostri et colemus eius sabbata in Synodo instituta . Et cum 
bibissent hanc aquam precationis et abluti essent ea, e morbo 
recreatus est pater huius puellae, et incepit vitam agere sicut 
ceteri homines. Deinde coivit cum uxore sua, haec concepit et 
peperit puerum quem nominavit Habta-Ewostátewos !, et huic 
devovit, nam precatione eius peperit eum. Hanc autem puellam, 
in cuius utero instituerat suam habitationem serpens, cum con- 

spersissent hac aqua precationis, intravit et latuit in eius utero: 
cum autem bibisset puella hanc aquam precationis, mortuus est 
in utero eius hic serpens et in xiv partes a capite usque ad 
caudam divisus est. Dissecatus est in tenues partes et exiit una 
cum urina. Omnes homines qui viderunt et audiverunt hoc mi- 
raculum, mirati sunt et. grato animo celebraverunt vim preca- 
tionis Eustathii patris nostri. Posthaec sana fuit puella, et pe- 
perit puerum et nominavit eum Takla-Ewostatéwos ?: et vovit 
eum quotannis memoriam eius facturum esse. Magna est vis 
nominis *Domini. Et eum sequentes, iusti et electi elati sunt ». 


[stoli, 
Elatum est nomen Eustathii patris nostri prophetae et apo- 
docentis LXXXI scripta praeceptorum et legis per totum spa- 
[tium Aethiopiae. 
Et ecce fuit exemplum populis et populo in rebus bonis; 
et facit miracula et res mirabiles in nomine Architectonis, 
cum ossa eius sint in Armenia: 
nam iustitiae causa subiugavit et ad egestatem redegit corpus 
[suum et animam suam. 


Et hoc est mirandum, et non de mendacio convictum, nam id 
narrabat nobis qui vidit oculis suis et audivit auribus suis. 


MIRACULUM (QUARTUMDECIMUM), etc. — Fuit femina quae- 
dam in regione Séwa, quae cogitavit in corde suo et dixit matri 
suae : « Pauca sunt mihi bona; quo faciam memoriam abbatis 
Eustathii? Est mihi omnino nihil bonorum mundi huius, nam 
sum pauper». Et vidit Deus eam promptam esse corde ad me- 
moriam abbatis Eustathii faciendam. Et attulit ei praefectus 
(makúánen) quidam tres saccos tritici et tres saccos fabarum 
et tres saccos hénkéro (7), cum ab eo non petivisset. Et in- 
tellexit sibi oblata esse a praefecto quod cogitaverit facere me- 
moriam abbatis Eustathii. Et dixit: « Attulit mihi abbas Eusta- 
thius, ut faciam memoriam eius ». Et denuo eodem modo praebuit 
insuper praefectus quidam tres saccos tritici et tres saccos faba- 
rum et tres saccos hénkéro; illa autem dixit: « Et haec misit 
abbas Eustathius, ut faciam memoriam eius ». Rursus tertium 

instar eorum. Et dixit illa: « Et haec misit mihi abbas Eu- 
stathius, ut faciam memoriam eius ». Cum institisset dies me- 
moriae abbatis Eustathii, extulit hunc cibum in solem et in 
corio eum posuit. Primo mane ivit in alium agrum adversum 
mansioni suae, progrediens post mansionem. Effusus est imber 
magnus. Non timuit et non metuebat pro cibo, dicens abbati 
Zustathio: « Quod vellem hune cibum non ut ipsa ederem, sed 
ut molerem pauperibus et egentibus et facerem memoriam 
tuam, hic imber non cadat in eum ». Et effusus est imber et 
magna grando, sed non in hune cibum, super quem fuit sol 
in spatio corii, et grando fuit super terram a duobus cubitis 
ad dextram et ad sinistram, a tergo et a fronte, aqua autem 
fluebat ab utraque parte. Reversa est haec femina et vidit 
stare grandinem, non appropinquantem ad cibum. Adoravit et 
gratiam egit, dicens: « Benedictus Dominus, Deus Eustathii! » 
Clamabat et vociferabat, ut advenirent omnes homines; ii exi- 
stimaverunt eam a viro violari, et advenerunt ad eam, currentes 
propere. Haec adoravit et, laete exclamans, dixit iis: « Spec- 
tate miraculum et rem mirabilem quam fecit abbas Eusta- 
thius precatione sua. Nam hunc cibum quem videtis, misit ille 
mihi, ut facerem memoriam eius. Posui eum in domo mea, die 
autem memoriae eius ineunte extuli ut *molerem ». Viderunt et 
adoraverunt; mirabantur et celebrabant Deum omnes videntes 
et audientes. 


MIRACULUM (QUINTUMDECIMUM), etc. — Accidit, ut in En- 
gabton, in monasterium abbatis Iosephi, veniret quidam de filiis 
abbatis Takla-Haymanot, et commoraretur apud eos, serviens ma- 
gistro (mamher) eorum. Cum mortuus esset hic magister, sta- 
tuerunt loco eius hunc filium abbatis Takla-Haymanot; monaste- 
rium autem erat (ordinis) abbatis Eustathii, et monachi eius, filii 
abbatis Eustathii. Dixerunt huic filio abbatis Takla-Haymanot : 
« Cuius memoriam celebrabimus, utrum tui magistri, an nostri 
abbatis Eustathii? » Respondit iis: « Facite cuius vultis ». Di- 
xerunt: « Celebrabimus tui magistri ». Et praeparaverunt dapes 
et potum die memoriae eius, qui non erat eorum magister. Et 
hoc die tulit abbas Eustathius magnum lapidem et perfregit 
domos et oeconomos praeparantes dapes et potum, et mortui 

sunt. Et recepit se hic magister in templum. Et dixit ils abbas 
Eustathius: « Ego feci hoc, et immisi in vos pestem, quod de- 
slistis facere memoriam meam et praeposuistis alium mihi ». 
Cum haec audivissent, fugerunt in templum et precabantur, 
exclamantes et dicentes: « Peccavimus et destitimus a me- 
moria tua facienda. nunc ignosce nobis; hoc non faciemus in 
posterum, sed faciemus memoriam tuam ». *Et postea vitam 
agebant et, die memoriae patris nostri Eustathii appropinquante, 
meliores fecerunt cibum et potum et duplicaverunt eos prae 
pristino tempore. Et fecerunt convivium magnum pauperibus 
et egentibus; precabantur et serviebant in templo. It die me- 
moriae suae descendit ad eos abbas Eustathius; viderunt eum 
manifesto. cum duobus angelis, stantem in templo usque ad fi- 
nem precationis eorum. Hoc miraculum fecit in terra Séwa. 


MIRACULUM (sEXTUMDECIMUM), etc. — Coeperunt exstruere 
templum filii abbatis losephi!, et exstructione finita inscri- 
pserunt intus: « Incepimus et finivimus vi precum abbatis Eu- 
stathii ». Advenit monachus, filius abbatis Takla—Haymanot, no- 
mine Thomas, qui erat archimandrita (mamher), intravit in 
templum et, visa inscriptione: « Incepimus et finivimus vi precum 
abbatis Eustathii », indignatus est et dixit iis: « Qua de causa 
inscripsistis sic? cur hic est Eustathius in hoc monasterio extra 
Armeniam, nam haec regio est abbatis Takla-Haymaànot? » 
Dixit iis et catenis vinxit archipresbyterum (liqa-kahnat) et 
praepositum congregationis (liqa-mahbar). Et convenerunt 
ad eum omnes monachi et dixerunt: « Ignoscas et parcas, et li- 
beres eos ». Ille repugnabat neque audiebat eos. Iverunt in 
templum *et precati sunt dicentes: « Iuva nos, Deus Eustathii ». 
Audivit precationem eorum, et eodem die et hora venerunt 
ministri regis, qui vinxerunt abduxeruntque eum, hos autem 
sanctos monachos liberaverunt precatione abbatis Eustathii 
thaumaturgi, qui catenas et flagellationem in eum vertit, qui 
vinxerat filios abbatis Eustathii. Precatio eius, etc. 


MIRACULUM (SEPTIMUMDECIMUM), etc. — Iterum fuit osten- 
tum et miraculum, collectis et certantibus filiis abbatis Takla- 


! Sermo est de eodem monasterio, quod commemoratum est in su- 

Haymanot et filiis abbatis Eustathii de agro, dicentibus: « Hic 
est noster », « Hic noster est». Et dixerunt filii abbatis Eu- 
stathii: « Litigemus! Si est noster, ut sciatis, confringat bacula 
vestra abbas Eustathius, nobis in area iudicii stantibus. Si 
autem est vester, ut nobis persuadeamus, confringat bacula 
nostra magister vester, abbas Takla-Haymanot, nobis in area 
iudicii adversantibus ». Die constituta, iverunt coram hadana, 
ministris regis (là ekàna). Cum innisi essent baculis, antequam 
locuti sint, fractum est baculum magistri filiorum Takla-Hay- 
mánot. Dederunt ei aliud baculum, nescientes quae collocuti 
essent et quod fecisset abbas Eustathius. Et id fractum est. 
Et dixerunt: « Demus ei firmum baculum », et dederunt ter- 
tium. Fractum est et id. Et tum intellexerunt, fracta esse tria 
bacula precatione abbatis Eustathii, et dixerunt: « Peccavi- 
mus et per errorem lapsi sumus ». *Et adoraverunt, narrantes 
hadana et regi hoc miraculum abbatis Eustathii. Et mira- 
bantur omnes. Oratio et benedictio eius sit cum filio eius Ionatha 
in saecula saeculorum. Amen. 


Audiatis ! gentes et populi, 
habitantes in oriente et occidente, 
in septentrionibus et meridie, ad boream et meridiem, 
quae fecerit hic magister (mamher), os plectri, 
cedrus Libani virens, 
nidus multarum columbarum, 
plenus sapientiae. 


Mirabile est quod praecepit Eustathius pater noster filiis 
suis, cum irent mari pedibus, postquam non permisit iis do- 
minus navis vut ascenderent navem suam, quod non habebant 
aurum nec argentum nec vestes, nam odium conceperant in 
bona; sicut pannos menstruatae, sacerdotibus abominandos, 
ita aestimabat possessionem terrenam, nam dixit Dominus no- 
ster in Evangelio: Beati pauperes spiritu, quoniam ipsorum 
est regnum caelorum *. « Mementote, filii mei, sitis firmi et 
fortes, et nolite timere undas maris. Cum videbitis et audietis 
balaenas et hippopotamos magnos et crocodilos et angúuágu'“at 


' Etiam haee libri conclusio in codicibus sub titulo « Miraculum... > 
posita est. — ? MATTH., V, 3. 

qui edunt pisces, nolite timere, filii mei, eorum minas, nam non 
possunt offendere vos, ut dicit Scriptura: * Dominus solus dux 
eius fuit. *et non erat eum eo Deus alienus; constituit eum super 
excelsam terram ' !. Mementote, filii mei, oves Christi rationales, 
linguae sancti Spiritus, quomodo iverint homines Israel mari, 
cum effugissent opus latericiun. abeuntes cum pecudibus et bonis 
eorum. Hoc mare quasi murus fuit iis a dextra et laeva *. Et cum 
percussisset Movses baculo, quod in manu eius, recessit et divi- 
sum est huc et illuc ante eos, et trivit illud pc milia peditum, non 
numeratis feminis et liberis et bonis; nam dilexit Deus Israel 
et eduxit eum e mari Dominus Deus eorum. Et demersit hostes 
qui persequebantur eos. Insolita et mirabilia audivimus; equum 
et ascensorem demersit, et operuit eos mare propter super- 
biam eorum, nam sperabant in multitudine divitiarum sua- 
rum et firmitate vis suae. li autem qui sperabant in Deo et 
credebant in eum, servati sunt, et exierunt e mari cum liberis et 
uxoribus, et saliebant gaudio, exsultantes et praedicantes et di- 
centes: ‘Cantemus Domino, gloriose enim magnificatus est, 
equum et ascensorem deiecit in mare?, nos autem servavit et 
eduxit in terram. Cantemus Domino, gloriose enim magnificatus 
est! ' Et peragravit fama facti eius in omnes partes orbis terra- 
rum. Hic Deus, qui servavit Israel diebus Moysis, servabit et 
vos, filii mei, membra *Christi. Reminiscamini quoque, quomodo 
transierit Israel fluvium Iordanem, plenum aquae ad ripas; cal- 
cavit eum Israel pedibus. Et ceperunt de eo xir teretes lapides *, 
numero filiorum Israel, in memoriam pro iis qui vivent in futura 
generatione, ut traderent et scirent quomodo siccata esset media 
pars fluvii eius, animantibus euntibus diebus Iosue filii Nun. Et 
sciatis quoque, filii mei, quomodo iverint IX tribus et dimidium 
tribus mari Azaph, ferentes Arcam et terentes pedibus aquam 
nomine Nolos. Mare obsecutum est iis et transmisit eos; ita 
fecit antiquis vestris, filii mei. Et nunc, filii mei, nolite timere, 
sed currite et exsultate, ferentes crucem Christi, ut faciebant 
ante vos Moyses et Iosue, l 


quos ducebant angelus Faciei et angelus Sanctitatis, 
qui liberaverunt eos ab exitio 


! Deuter., Xxxıil. 12. — * Cfr. Exod., xiv, 22. — ? Hrod., xv, 1. — 
LOS. IV. 3: 

et dederunt eis hereditatem ad oram maris et insulas milibus 
[Ephraim et Manassis. 
Memores quoque sitis, quomodo servatus est Ionas, cum esset 
[in alvo balaenae tres dies et tres noctes, 
et exierit ex eo et prophetaverit, 
et vim Dei sui celebraverit. [Zebedaei, suavis odor cassiae, 
Menores quoque sitis, quomodo se servaverit Iohannes filius 
vox vil tonitruum, obsignator sine scriptura. 
Fuit xL dies et xL noctes in mari Phetmo! [studio, 
et Prochorus, discipulus eius, eum «quaerebat magno cum 
Theologus autem stabat in loco Marmareon 
et audiebat sonitum tubae, suavem cordi, quem non potest 
[perficere *et explicare lingua humana. 
Narrabo vobis, filii mei et dilecti mei, hoc erit suave cordi 
[vestro, quomodo servatus sit. 
Ipse Filius Dei osculatus est eum 
et, sale amoris sui suavis, odoribus implevit et condivit eum. 
Et usque ad hoc tempus manet corpore et animo, neque 
gustavit pateram mortis. Et nunc, filii mei, cur terrent vos 
minae maris huius? Reminiscamini eorum qui se servaverunt 
et liberati sunt a formidinibus maris huius, cum servavisset eos 
Deus: ‘ Quoniam ipsius est mare, et ipse fecit illud, et siccam 
manus eius formaverunt. Venite adoremus, et procidamus” 
et ploremus ante Dominum, qui fecit nos? ”. Si dispersi sumus 
in ventos, manus eius colliget nos; nam opus ei sumus nos et 
quaerit nos negotii sui causa, quoniam utiles ei sumus ad con- 
struendam domum eius observatione legis et statutorum eius ». 
[suam 
Et talibus dictis, Eustathius pater noster imposuit manum 
super caput maioris filiorum suorum, 
et dedit ei in dextram sanctam crucem Christi 
et evangeliorum regni in gremium eius, [tergum maris ». 
et dixit: « Vade, duc fratres tuos, ut sequantur vestigia tua per 


Deinde iussit secundum filium suum: « Et tu sequaris ve- 
stigia mea, sequens me ». Et tum iverunt mari se mutuo co- 


1 Patmos. Narratio assumpta est e pseudo-Proelioro. Vid. BUDGE, The 
o 


Contendings, etc., I, 193; Il, 228. Lirsius, op. cit., I, 368. — ? Ps. xciv 
(xcv), 6. 

hortantes. Erant prompto animo, non dubitabant, terentes mare 
super profunditatem eius. Et fuerunt in itinere, non exeuntes 
e mari xIX dies el xix noctes. Et nulla laesio accidit iis om- 
nino e marinarum tentationum. Undae non demerserunt eos: 
undae non surgebant contra eos. Destiae habitantes *in mari, 
non feriebant nec terrebant eos, quamquam magnitudo earum 
terribilis et dentes earum acuti et multi, et tremere faciunt 
cor hominis. Oculi aliis erant magni sicut clipei, aliis similes 
erant soli et lunae, nonnullis autem sicut stella matutina. Haec 
bestiae fuerunt sicut eorum propinqui et cum iis consociati, et 
pacatae sicut leones Babylonici in lacu cum Daniele propheta, 
et cum Iohanne, filio Zachariae. casto, cum audirent eum an- 
nunciantem verbum Evangelii in desertis Aennon et in desertis 
Sinai; tum inclinaverunt aures suas ad eum leones, ut nun- 
ciaret verbum oris sui, nam Christum annunciabat, ferens Evan- 
gelium Dei capite suo et vadens sine corpore et anima, alis 
Gabrielis angeli, inter caelum et terram, et dicens: « Non licet 
tibi, Herodes, habere uxorem Philippi, fratris tui ! ». Sic et 
hic Mar Eustathius, novus apostolus, qui annunciabat Aethio- 
piae, exiit e mari lariko, et advenit in Armeniam. Et ibi fecit 
mirabilia facta, difficilia auditu auribus et visu oculis. Et cum 
exiisset e mari, nondum ingressus oppidum quod petebat, obviam 
habuit cadaver iuvenis, quod ferebatur ad sepeliendum. Et cum 
vidissent portantes Eustathium abbatem, posuerunt hoc corpus 
et accesserunt ad eum, ut cognoscerent fidem eius et factum 
eius mirabile, et quomodo ivisset *sine nave per mare, ipse 
et discipuli pedibus euntes, terentes mare sicut terram. Et hic 
Eustathius pater noster ivit nave pallii sui per aequor. Et hoc 
pallium fuit sine humore et non fuit contra id tempestas. Et 
reliquit hoc pallium in quo stabat, ut esset in mari testimo- 
nium et memoriale futuris generationibus. Et tum advenit ad 
catervam ferentium corpus. Et cum vidisset dolorem eorum et 
fletum et ploratum, dixit iis: « Tacele, sat est vobis: nunc vi- 
debitis vim Dei, nam potestas mortis et vitae in manu eius, 
et nihil est ei impossibile ex omnibus rebus ». Et, his dictis, 
stetit inter eos et advocavit nomen Domini ante turbam eorum, 
et resuscitavit hunc iuvenem et reversi sunt omnes gaudentes 


* Marc., VI, 18. 

et celebrantes Deum et Eustathium abbatem qui, cum iis et 
cwn hoc iuvene quein a mortuis revocavit, in oppidum Armeniae 
profectus est. Cum vidissent Eustathium abbatem, parvi et magni 
adoraverunt eum et celebraverunt eum, ut creatorem suum, quod 
iis revocaverat a morte hoc corpus iuvenis, filii nobilium et divi- 
tum huius oppidi. Et commoratus est Kustathius pater noster apud 
eos XIV annos, annuncians verbum fidei, sicut patres nostri apo- 
stoli sancti. Et pererrabat montes et insulas !, ex oppido in op- 
pidum proficiscens, ut cognosceret fidem et opera hominum 
Armeniae. *Et cum cognovisset bene fidem metropolitarum et epi- 
scoporum eorum, praecepit sacerdotibus et diaconis, ut colerent 
sabbata et dies festos, in « Synodo » patrum apostolorum sanc- 
torum institutos; et omnes paruerunt ei, parvi et magni, viri et 
feminae se converterunt ad eius doctrinam. et fuit Eustathius pa- 
ter noster cum iis in communicatione sacrorum. Cum vidisset 
firmitatem fidei eorum, amavit eos omnes, ut seipsum, nam fue- 
runt aemulatores legis Dei sicut Angeli sancti, qui vigilant et 
supplicant eius clementiae erga omnem naturam humanam. Et 
cum deinde cognovisset fidem et facta virorum terrae Armeniae, 
praecepit discipulis suis: « Filii, spectetis omnia quae fecit nobis 
Deus et quomodo servaverit nos ab undis maris, in medio eius 
commorantes, et ab hippopotamis et crocodilis et balaenis non 
ferientibus nos; numerus autem mensurae temporis quod fuimus 
in mari, xxxviiH dies?. Et nunc revertamini et nuncietis Ae- 
thiopiae regibus, praefectis (mak üanent) et iudicibus (m a sā f- 
nent), metropolitis, sacerdotibus et diaconis, monachis, viris 
et feminis orthodoxis, ut laetentur et praedicent simul nomen 
Domini, cum audiverint omnia miracula nobis a Deo facta ». Et 
exierunt discipuli eius e terra Armeniae et advenerunt Alexan- 
driam, et nunciaverunt ibi patriarchis et episcopis Xegy pti; inde 
autem egressi, redierunt *in terram Xethiopiae et narraverunt 
omnibus filiis et abbati Absadi, pastori suo, beneficia quae fecit 
eis Deus, et consentiens esse pignus (? ah az)? libri « Synodos » 
Alexandriae Armeniaeque pignori (?) « Synodos » terrae Ae- 
thiopiae; hoc est verbum quo praeceptum est de colendis duo- 
bus sabbatis, secundum praeceptum legis et prophetarum, evan- 


DA 


' T e, monasteria in montibus et insulis posita. — ? Supra di tum 
est XIX dies et XIX noctes, — ? Videtur sensus esse tertum libri. 

gelii autem quoque et apostoli, et quo dictum est: « Custodite 
sabbata Domini Dei vestri; vos et omnes vestri, nam Deus dixit: 
Custodite sabbata mea, et pavete ad sanctuarium meum ! ». Me- 
mores sitis eorum quae dixerunt. Apostoli patres nostri: * Et 
fiat nihil sine consilio episcopi, nihil rerum Ecclesiae. * Et nunc 
omnia, quae praecepi vobis, iussa Dei praecepi vobis, et haec ne 
sint vobis iudicio vel altereationi, sed gaudio, laetitiae, clemen- 
tiae et paci, omnibus diebus vitae vestrae. Et dicite fratribus 
vestris: sitis firmi et constantes in lege fidei et consensione quae 
est a Spiritu sancto, et precemini pro me, ut regat Deus iter 
meum et profectum meum in pace et favore suo ». Et cum reversi 
essent discipuli eius, facti sunt eius discipuli duo leones: alter fe- 
rebat vestem eius, alter Evangelium et « Synodum ». Vitam age- 
bant cum eo, servientes ei et parentes ut homines. Si fatigabatur 
in itinere, considebat in iis verbo Scripturae: «Super aspidem *et 
hasiliscum ambulabis, et conculcabis leonem et draconem; quo- 
niam in me speravit, libevabo eum, protegam eum, quoniam co- 
enovit nomen meum: clamabit ad me, et ego exaudiam eum, cum 
ipso sum in tribulatione eius, eripiam eum et glorificabo eum, lon- 
eitudine dierum replebo eum, et ostendam illi salutare meum ° ». 
Profecto, profecto ostendit salutare suum Deus Eustathio patri 
nostro magistro (mamhlier), et servavit eum ex undis maris 
et a leonibus rapacibus Dominus Deus eius, in quem speravit. 

Et post obitum Eustathii patris nostri vivebant hi leones, ser- 
vantes sepulcrum eius XIV annos. Cum autem mortui essent 
hi leones, sepeliverunt eos, sicut homines, sinistrorsum a se- 
pulcro Eustathii patris nostri, nam sciebant eos fuisse cum 
eo XIV annos, servientes et parentes el, sicut homines, in om- 
nibus quae volebat. Videntes morem eorum omnes homines 
intellexerunt eos esse discipulos Eustathii patris nostri, casti 
praedicatoris Evangelii. Ille fuit portator crucis Verbi, qui 
ibat mari et undis, qui confidebat potentiae Emmanuelis. 

Precatio et benedictio eius sit cum omnibus nobis, viris chri- 
stianis, in saecula saeculorum. Amen, amen. Sit, sit. 

